America ge naib raees akee moya eh: North Korea | Mihaaru\nއެމެރިކާގެ ނައބް ރައީސް މައިކް ޕެންސް. --ފޮޓޯ:ރޮއިޓާސް\nއެމެރިކާގެ ނައިބް ރައީސް އަކީ މޮޔައެއް: ނޯތު ކޮރެއާ\n24 މެއި 2018 - 11:142comments\nޕިއޮންޔަން (މެއި 24) - އެމެރިކާގެ ނައިބް ރައީސް މައިކް ޕެންސް ދައްކަވަމުން ގެންދަވަނީ މޮޔަ ވާހަކަތަކެއް ކަމަށް ވިދާޅުވެ ޕެންސަކީ މޮޔަ ބޭފުޅެއްގެ ގޮތުގައި ނޯތު ކޮރެއާގެ ސީނިއާ އޮފިޝަލަކު ސިފަ ކުރައްވައިފި އެވެ.\nއެމެރިކާއާ އެކު ބާއްވާ މަޝްވަރާތަކަށް ތައްޔާރުވުމުގައި އިސްކޮށް އުޅުއްވާ ނޯތު ކޮރެއާގެ އޮފިޝަލެއް ކަމަށްވާ ޗޮއެ ސޮން-ހުއި ވިދާޅުވީ އެމެރިކާގެ ކިބައިން ނޯތު ކޮރެއާ އާދޭސް ކުރާނެ އެއްވެސް ކަމެއް ނޯންނާނެ ކަމަށެވެ. އަދި މަޝްވަރާތަކަށް އާދޭތޯ އެމެރިކާ ރުއްސަން ނުޖެހޭ ކަމަށް ވެސް އޭނާ ވިދާޅުވި އެވެ.\nއެމެރިކާ އާއި ނޯތު ކޮރެއާގެ އިސް އޮފިޝަލުން ބަހުގެ ހަމަލާތަކެއް ފަހަކަށް އައިސް ބަދަލު ކުރަން ފަށާފައި މިވަނީ އަންނަ މަހު 12 ވަނަ ދުވަހު ރައީސް ޑޮނަލްޑް ޓްރަމްޕާއި ނޯތު ކޮރެއާގެ ލީޑަރު ކިމް ޖޮން-އުންގެ ސަމިޓް ސިންގަޕޫރުގައި ބާއްވަން ހަމަޖެހިފައި ވަނިކޮށެވެ.\nނިއުކްލިއާ ހަތިޔާރު ނައްތާލުމަށް އެމެރިކާ އިން މާބޮޑަށް މަޖްބޫރު ކުރާ ނަމަ ސުލްހައިގެ މަޝްވަރާތަކަށް ދިއުމާ މެދު އަލުން ވިސްނަން ޖެހޭނެ ކަަމަށް ނޯތު ކޮރެއާ އިން ވަނީ ބުނެފަ އެވެ. ޓްރަމްޕް ވެސް ވަނީ ހަމަޖެޖިފައިވާ ތާރީޚުގައި ސަމިޓް ނުބޭއްވިދާނެ ކަމަށް ވިދާޅުވެފަ އެވެ.\nޗޮއެ ސޮން-ހުއި ވިދާޅުވީ ފަހަކަށް އައިސް މީޑިއާގައި ޕެންސް ދައްކަވަމުން ގެންދަވަނީ ވަރަށް ޒިންމާދާރުކަން ކުޑަ ވާހަކަތަކެއް ކަަމަށެވެ. އޭގެ ތެރޭން އެއް ވާހަކައެއްގެ ގޮތުގައި އޭނާ ފާހަގަކުރެއްވީ ނޯތު ކޮރެއާ ވެސް ލީބިއާ ގޮތަށް ނިމިގެން ހިނގައިދާނެ ކަމަށް ޕެންސް ވިދާޅުވެފައިވާ ބަސްފުޅަކަށެވެ. އެހެންވެ ސޮން-ހުއި، ޕެންސް ސިފަ ކުރައްވާފައި ވަނީ ސިޔާސީ ޑަމީއެއްގެ ގޮތުގަ އެވެ.\n"އެއީ އެމެރިކާގެ ނައިބް ރައީސްގެ މަގާމުގައި ހުންނަ މީހެއްގެ ފަރާތުން އަންނަން ޖެހޭނެ ވާހަކަތަކެއް ނޫން،" ޗޮއެ ސޮން-ހުއި ވިދާޅުވި އެވެ.\nޕެންސް ދާދި ފަހުން ވަނީ ޓްރަމްޕާ ނުކުޅުމަށް ނޯތު ކޮރެއާގެ ލީޑަރަށް އިންޒާރު ދެއްވައިފަ އެވެ.\nއިތުރު ލިޔުންތައް އުތުރު ކޮރެއާ ނާއިބު ރައީސް އެމެރިކާ


2016: Agu bodu mashroouthakeh ge feshun | Mihaaru\nއައިޖީއެމްއެޗުގެ އާ އިމާރާތް ހެދުމުގެ މަސައްކަތް ކުރަނީ: މިއީ މި އަހަރުގެ ތެރޭގައި ފެށި އެންމެ އަގު ބޮޑު އެއް މަޝްރޫއު.-- ފައިލް ފޮޓޯ: މިހާރު\n2016: އަގު ބޮޑު މަޝްރޫއުތަކެއްގެ ފެށުން\n28 ޑިސެމްބަރ 2016 - 06:28 28 comments\nރައީސް އަބްދުﷲ ޔާމީން ވެރިކަމަށް ވަޑައިގަތީ އިގްތިސާދީ އެޖެންޑާއަކާ އެކީގަ އެވެ. ރާއްޖޭގެ އިގްތިސާދަށް ކުރިމަތިވެފައިވާ ހީނަރުކަމުން އަރައިގަތުމުގެ މަގު ކޮށްޓަވައި ދެއްވާނެ ކަމުގެ ޔަގީންކަން ދެއްވަމުންނެވެ. އިގްތިސާދީ ތަރައްގީއާ އެކު، ޒަމާނީ ރާއްޖެއެއް ބިނާކުރައްވާނެ ކަމުގެ ވައުދުފުޅާ އެކީގަ އެވެ. އެހެންވެ، އެ މަނިކުފާނުގެ ވެރިކަމަށް ތިން އަހަރު ފުރުން ވަރަށް ކުލަގަދަކޮށް މި އަހަރު ފާހަގަކޮށްފައިވާ އިރު، ސަރުކާރުން އެންމެ ބޮޑަށް ދައްކާ ވާހަކަ އަކީ ވެސް ރާއްޖެ އަށް އަންނަމުން ދާ އިގްތިސާދީ ބަދަލުތަކުގެ ވާހަކަ އެވެ.\nއެ މަސައްކަތުގެ މައިގަނޑު އެއް ބަޔަކީ އުމްރާނީ ތަރައްގީ އެވެ. މާލެ ސަރަހައްދުގައި ހިންގާ ބޮޑެތި އިންފްރަސްޓްރަކްޗާ މަޝްރޫއުތަކުގެ އިތުރަށް، ރާއްޖޭގެ އެކި ރަށްރަށުގައި ކުރިއަށް ގެންދާ ފެނާއި ނަރުދަމާގެ މަޝްރޫއުތައް ވެސް ސަރުކާރުން ފާހަގަކުރެ އެވެ.\nއައިޖީއެމްއެޗުގެ 25 ބުރީގެ އާ އިމާރާތް\nނެޝަނަލް ޑައިގްނޯސްޓިކް ސެންޓަރާ އެކު އައިޖީއެމްއެޗުގެ 25 ބުރީގެ އާ އިމާރާތުގެ މަސައްކަތް ވަނީ މިދިޔަ ޖޫން5ގައި ފަށައިފަ އެވެ.\nއައިޖީއެމްއެޗުގެ 25 ބުރީގެ އާ އިމާރާތުގެ މަސައްކަތް ރައީސް ޔާމީން އިފްތިތާހުކޮށް ދެއްވަނީ.-- ފައިލް ފޮޓޯ: ރައީސް އޮފީސް\nސިންގަޕޫރުގެ ކުންފުންޏެއް ކަމަށްވާ ޝެންހުއާ ކޮންސްޓްރަކްޝަނާ ހަވާލުކޮށްގެން ކުރިއަށް ގެންދާ މި މަޝްރޫއު ނިންމުމަށް ކަނޑައަޅާފައި ވަނީ 2018 ގަ އެވެ. ޖުމްލަ 140 މިލިއަން ޑޮލަރު (ދެ ބިލިއަން ރުފިޔާ) ހަރަދުކޮށްގެން ހަދާ މި އިމާރާތް ޑިޒައިންކޮށްފައިވާ ގޮތުން ހަ ބުރި ހާއްސަ ކުރާނީ ނޭޝަނަލް ޑައިގްނޯސްޓިކް ސެންޓަރަށެވެ. ޑައިގްނޯސްޓިކް ސެންޓަރުގެ އިތުރުން، ލައިފް ސަޕޯޓް ސިސްޓަމް އިންސްޓޯލް ކުރާ ގޮތަށް ވަނީ ހަމަޖައްސައިފަ އެވެ. އަދި ރޭޑިއޭޝަން ނުފެތުރޭ ގޮތަށް ޝީލްޑް ކުރުމާއި ސިއްހީ ފަރުވާ ދޭން ބޭނުންކުރާ ގޭސް ފަދަ ތަކެތި ރައްކާތެރިކަމާ އެކު ބެހެއްޓޭނެ އިންތިޒާމް ވެސް ހަމަޖައްސާފައި ހުންނާނެ އެވެ.\nއާ އިމާރާތުގައި ޗައިލްޑް ކެއާ ސެންޓަރަކާއި ޖިމަކާއި ރިހެބިލިޓޭޝަން ސުއިޓެއްގެ އިތުރުން، ހައިޑްރޯ ތެރަޕީ ސުއިޓެއްގެ ގޮތުގައި ބޭނުންކުރެވޭނެ ސްވިމިން ޕޫލެއް ވެސް ގާއިމް ކުރާނެ އެވެ.\nމި ބޮޑު މަޝްރޫއު ޝެންހުއާ ކޮންސްޓްރަކްޝަނާ ހަވާލުކުރީ އެއްވެސް ބިޑުކުރުމެއް ނެތި އެވެ. އަދި މަސައްކަތް ފަށަން ސަރުކާރުން އެޑްވާންސަށް ފައިސާ ދިނުމުން އެކަމާ މެދު ވެސް ބައެއް ފަރާތްތަކުން ފާޑުކިޔެވެ.\nއައިޖީއެމްއެޗަށް ބޮޑެތި ބަދަލުތަކެއް\nރާއްޖޭގެ އެންމެ ބޮޑު ހޮސްޕިޓަލް ކަމަށްވާ އައިޖީއެމްއެޗުގައި މިހާރު ހުރި އިމާރާތް މަރާމާތުކޮށް، ބޮޑެތި ބަދަލުތަކެއް ވެސް މި އަހަރުގެ ތެރޭގައި ވަނީ ގެނެސްފަ އެވެ.\nއައިޖީއެމްއެޗުގައި މުޅިން އަލަށް ގާއިމްކުރި ނެޝަނަލް ކާޑިއެކް ސެންޓަރު ހުޅުވީ ހިތުގެ ބަލިތަކަށް ރާއްޖޭން ކުރިން ނުލިބޭ އެތައް ފަރުވާތަކަކާ އެކީގަ އެވެ. އޭގެ ތެރޭގައި، އެންޖިއޮގްރަފީ އާއި ހޮޅި ލެއްވުން ނުވަތަ އެންޖީއޯ ޕްލާސްޓީ ފާހަގަކޮށްލެވެ އެވެ. ހިތުގެ ބަލިތަކުގެ އިތުރުން ސިކުނޑީގެ ލޭނާރުތަކުގައި އުފެދޭ ގަނޑު ލޭކޮޅުތައް ވިރުވާލުން ނުވަތަ އެ ލޭކޮޅު ނެގޭނެ ވަސީލަތްތައް ވެސް ވަނީ ގާއިމްކޮށްފަ އެވެ. އަދި އިމަޖެންސީ ހާލަތުގައި ސްޓްރޯކްގެ ފަރުވާ ވެސް އެ ސެންޓަރުން ދެވެ އެވެ.\nނެޝަނަލް ކާޑިއެކް ސެންޓަރުގެ ތެރޭގައި ހުރި މެޝިންތަކެއް ރައީސް ޔާމީން ބައްލަވާލައްވަނީ.-- ފައިލް ފޮޓޯ: ރައީސް އޮފީސް\nއަހަރު ނިމެނިކޮށް، އައިޖީއެމްއެޗުން ވަނީ ގާތްގަނޑަކަށް 120 މިލިއަން ރުފިޔާ ހަރަދުކޮށްގެން ރާއްޖޭގެ ސިއްހީ ދާއިރާ އަށް އަނެއްކާވެސް ބޮޑެތި ބަދަލުތަކެއް ގެނެސްދީފަ އެވެ. އެ ގޮތުން، ދަރިމައިވުމުގައި ދިމާވާ މައްސަލަތަކާއި ކިޑްނީގެ ބަލިތަކާއި ކުޑަކަމުދާ ނިޒާމުގެ ހާއްސަ ބަލިތަކަށް ފަރުވާ ދޭން އިންޑިއާގެ އެންޔޫ ހޮސްޕިޓަލާ ގުޅިގެން، ނެޝަނަލް ޔޫރޯ ރީނަލް އެންޑް ފާޓިލިޓީ ސެންޓަރުގެ ނަމުގައި ގާއިމުކޮށްފައިވާ ސެންޓަރުން އާ ފަރުވާތަކެއް ދޭން ވަނީ ފަށައިފަ އެވެ. އެ ސެންޓަރާ އެކު، އައިޖީއެމްއެޗުން ވަނީ އާ އޮޕަރޭޝަން ތިއޭޓަރު ކޮމްޕްލެކްސްއަކާއި ޒަމާނީ ފެންވަރުގެ އައިސީޔޫއެއް އަދި ނޭވާލާ ނިޒާމުގެ މައްސަލަތައް ހުންނަ މީހުންނަށް ހާއްސަ ސެންޓަރުގެ ހިދުމަތް ވެސް ފަށައިފަ އެވެ.\nއެއާޕޯޓުގެ އާ ރަންވޭ\nރާއްޖޭގެ މައި އެއާޕޯޓް ތަރައްގީކުރަން ފަށާފައިވާ 800 މިލިއަން ޑޮލަރު (12.3 ބިލިއަން ރުފިޔާ)ގެ ބޮޑު މަޝްރޫއުގެ ތެރޭގައި ހިމެނޭ މައިގަނޑު އެއް ބައި ކަމަށްވާ އާ ރަންވޭ އެޅުމުގެ މަސައްކަތް މިދިޔަ ޖުލައި 25 ގައި ފެށި އެވެ.\nޗައިނާގެ ބެއިޖިން އާބަން ކޮންސްޓްރަކްޝަން ގްރޫޕް (ބީޔޫސީޖީ)އާ ހަވާލުކޮށްގެން، ސަބް ކޮންޓްރެކްޓަރެއްގެ ގޮތުގައި ޔޫއޭއީގެ ގަލްފް ކޮބްލާ ހަމަޖައްސައިގެން، އާ ރަންވޭ އަޅަން ބޭނުންވާ ބިން ހިއްކުމުގެ މަސައްކަތް ދެ ޑްރެޖަރާ އެކު އަންނަނީ ކުރަމުންނެވެ. އެ މަސައްކަތް އަންނަ ފެބްރުއަރީ މަހުގެ ތެރޭގައި އެއްކޮށް ނިންމާލެވޭނެ ކަމަށް މޯލްޑިވްސް އެއާޕޯޓްސް ކޮމްޕެނީ ލިމިޓެޑް (އެމްއޭސީއެލް) އިން ބުނެފައިވާ އިރު، އެއާޕޯޓުގެ ބިމަށް ގާތްގަނޑަކަށް 30 ޕަސެންޓް ނުވަތަ 62 ހެކްޓަރު އިތުރުވެގެން ދާނެ އެވެ.\nއެއާޕޯޓުގެ އާ ރަންވޭގެ ބިން ހިއްކުމުގެ މަސައްކަތް ފެށުމުގެ ގޮތުން ޑްރެޖަރުން ވެލި ފޮނުވަނީ.-- ފައިލް ފޮޓޯ: މުހައްމަދު ޝަރުހާން/ މިހާރު\nޗައިނާގެ އެގްޒިމް ބޭންކުން ދިން ގާތްގަނޑަކަށް 373 މިލިއަން ޑޮލަރު (5.7 ބިލިއަން ރުފިޔާ)ގެ ލޯނެއްގެ ދަށުން ހިންގާ މި މަޝްރޫއުގެ ދަށުން ހަދަނީ 3،400 މީޓަރު ދިގު އަދި 60 މީޓަރު ފުޅާ ރަންވޭއެކެވެ. މިއީ މިހާރު ދުނިޔޭގައި ގެންގުޅޭ އެންމެ ބޮޑެތި މަތިންދާބޯޓް ކަމަށްވާ އެއާބަސް އޭ380 ވެސް ޖެއްސޭ ވަރުގެ ރަންވޭއަކަށް ވާއިރު، މި މަޝްރޫއުގެ ދަށުން 120،000 ޓަނުގެ ކާގޯ ޓާމިނަލަކާއި 45 މިލިއަން ލީޓަރުގެ ތެޔޮ ރައްކާކުރެވޭނެ ފިއުލް ފާމެއް ވެސް ހަދަން ވަނީ ނިންމައިފަ އެވެ.\nމާލޭގެ ހުޅަނގު ދެކުނުން ބޮޑު ސަރަހައްދެއް ހިއްކައިގެން ތަރައްގީކުރާ އިންޑަސްޓްރިއަލް ވިލެޖުގެ ބޮޑު ބައި މިހާރު ވަނީ ނިންމައިފަ އެވެ. އެމްޓީސީސީއާ ހަވާލުކޮށްގެން ކުރިއަށް ގެންދާ މި މަޝްރޫއުގެ ދަށުން 4.5 ހެކްޓަރުގެ ބިން ހިއްކައި އެ ސަރަަހައްދު ބޭނުން ކުރަން ފަށަން އަންނަނީ ތައްޔާރުވަމުންނެވެ. އެ ގޮތުން، މިހާރު ވެސް ވަނީ ކުނި ނައްތާލަން ހާއްސަކޮށްފައިވާ ބިން އެންވަޔަރަމެންޓް މިނިސްޓްރީއާ ހަވާލުކޮށް، އެ ތަން ބޭނުންކުރަން ފަށައިފަ އެވެ.\nއިންޑަސްޓްރިއަލް ވިލެޖާއި އެ ތަނުގެ މައި މަގުގެ ގޮތުގައި ބޭނުންކުރަން ބޮޑުތަކުރުފާނު މަގުގައި ތާރު އަޅާފައިވާ ސަރަހައްދު.-- ފައިލް ފޮޓޯ: ނިޝާން އަލީ/ މިހާރު\nގާތްގަނޑަކަށް 170 މިލިއަން ރުފިޔާ ހަރަދުކޮށްގެން އިންޑަސްޓްރިއަލް ވިލެޖު ހެދުމުގެ މައިގަނޑު ބޭނުމަކީ މާލެ ތެރޭގައި ކުރާ ސިނާއީ ބައެއް މަސައްކަތްތައް އެ ސަރަހައްދަށް ބަދަލުކުރުމެވެ. އޭގެ ތެރޭގައި މާލޭގައި ހުރި ގުދަންތަކާއި ވޯކްޝޮޕްތަކާއި އެ ނޫން ވެސް ސިނާއީ މަސައްކަތްތައް ކުރާ ތަންތަން ހިމެނެ އެވެ. އެ ކަމަށް ބޭނުންވާ ގުދަންތަކާއި އެ ނޫން ވެސް އިމާރާތްތައް ހިއްކާފައިވާ ސަރަހައްދުގައި އެޅުމުގެ މަސައްކަތް ކޮށްދޭނެ ބަޔަކު ހޯދަން ވަނީ އިއުލާންކޮށްފަ އެވެ.\nއިންޑަސްޓްރިއަލް ވިލެޖާ އެކު، އެ ތަނުގެ މައި މަގުގެ ގޮތުގައި ބޭނުން ކުރަން ބޮޑުތަކުރުފާނު މަގުގެ ވަކި ސަރަހައްދެއްގައި ވަނީ ތާރު ވެސް އަޅައިފަ އެވެ. އެ ސަރަހައްދު މިހާރު ވަނީ އާއްމުންނަށް ހުޅުވާލައިފަ އެވެ.\nބޮޑެތި މަގުތައް ހެދުން\nމާލޭގެ ބޮޑެތި ބައެއް މަގުތައް އަލުން ހެދުމުގެ މަޝްރޫއު މަޖީދީ މަގު، ކުރީގެ ސްޓާ ސިނަމާ ސަރަހައްދުން ވަނީ ފަށައިފަ އެވެ. ބައެއް މަގުތައް ވަރަށް ބޮޑަށް ހަލާކުވެފައި ވުމުން ފެށި މި މަޝްރޫއުގެ ދަށުން، މަގުތައް ހަދަނީ ބައިބަޔަށް ބަހާލައިގެންނެވެ. އެ ގޮތުން، މަގުތަކުގައި މިހާރު ހުރި ގާތައް ނެގުމަށް ފަހު، ފެން ހިންދުމުގެ ނިޒާމު ރަނގަޅުކޮށް، އާ ގާ، މި މަޝްރޫއުގެ ދަށުން އަތުރާނެ އެވެ. އޭގެ ފަހުން، ޕޭވްމަންޓް ވެސް އަލުން ހަދަން ވަނީ ނިންމައިފަ އެވެ.\nމަޖީދީމަގު ހެދުމުގެ މަސައްކަތް ކުރިއަށް ދަނީ.-- ފައިލް ފޮޓޯ: ނިޝާން އަލީ/ މިހާރު\nމަޖީދީ މަގުގެ އިތުރުން، ދެ އަހަރުދުވަހުގެ ތެރޭގައި ނިންމާ ގޮތަށް ފެށި މި މަޝްރޫއުގެ ދަށުން މާލޭގެ 13 މަގެއް ހަދާނެ ކަމަށް ހައުސިން މިނިސްޓްރީން ވަނީ ބުނެފަ އެވެ. އޭގެ ތެރޭގައި ބޮޑުތަކުރުފާނު މަގު ހިމެނޭ އިރު، އެ މަގުގައި ތާރު އަޅަން ވަނީ ނިންމައިފަ އެވެ. ގާތްގަނޑަކަށް 5.5 ކިލޯމީޓަރުގެ ބޮޑުތަކުރުފާނު މަގުން، އިންޑަސްޓްރިއަލް ވިލެޖާ ދިމާލަށް ވާ ގޮތަށް ބައެއްގައި ތާރު އަޅައި އާއްމުންނަށް ހުޅުވާލާފައިވާ އިރު، މުޅި މަގުގައި ތާރު އެޅުމުގެ ޕްލޭން ހައުސިން މިނިސްޓްރީން މިހާރު އަންނަނީ އެކުލަވާލަމުންނެވެ.\nމި އަހަރުގެ ތެރޭގައި އަމަލީ މަސައްކަތް ފެށި މަޝްރޫއުތަކުގެ އިތުރުން ވެސް ބައެއް މުހިއްމު މަޝްރޫއުތަކުގެ އެއްބަސްވުމުގައި ވަނީ ސޮއިކޮށް، އަމަލީ މަސައްކަތް ފަށަން ތައްޔާރުވެފަ އެވެ. އިބްރާހިމް ނާސިރު އިންޓަނޭޝަނަލް އެއާޕޯޓް (އައިއެންއައިއޭ)ގެ އާ ޓާމިނަލްގެ މަސައްކަތް އެއީ އެ ގޮތުން ފާހަގަކޮށްލެވޭ މަޝްރޫއެކެވެ. އެ މަޝްރޫއު ހަވާލުކޮށްފައިވާ ސައޫދީ އަރަބިއްޔާގެ ބިން ލާދިން ގްރޫޕުން ޓާމިނަލް ޑިޒައިން ކުރަމުން އަންނަ އިރު، މަސައްކަތް ފަށަން ބޭނުންވާ ތަހުލީލުތައް ވެސް އަންނަނީ ހަދަމުންނެވެ.\nއިތުރު ލިޔުންތައް ތަރައްގީގެ މަޝްރޫއުތައް އައިޖީއެމްއެޗު މަގު ހެދުން އައިއެންއައިއޭ ސިއްހީ ޚިދުމަތް ވީއައިއޭގެ އާ ރަންވޭގެ މަޝްރޫއު ދަރުމަވަންތަ ހޮސްޕިޓަލް އަހަރުގެ ބޮޑެތި ކަންތައް\nދަރުމަވަންތަ ހޮސްޕިޓަލުގެ ކުރެހުމަށް އެވޯޑެއް


Raajjeygai 16,294 fageerun ebathibi: Islamic Ministry – adduLIVE\n16،294 ފަޤީރުން އެބަތިބި\n0 Jun 13, 2018, 16:08 ލިޔުނީ ޝަބްނަމް ރަޝީދު\nރާއްޖޭގައި ފިތުރު ޒަކާތުން ފައިސާ ލިބުމަށް އެދޭ 16،294 ފަޤީރުން އެބަތިބި ކަމަށް އިސްލާމިކް މިނިސްޓްރީން ވިދާޅުވެއްޖެއެވެ.\nއަތޮޅުތަކުން މިއަހަރު ފަގީރުންގެ ގޮތުގައި 12،995 މީހުން ރަޖިސްޓްރީ ކޮށްފައިވާ ކަމަށާއި މިދިޔަ އަހަރު ފަގީރުންގެ ގޮތުގައި އަތޮޅުތަކުން ރަޖިސްޓްރީކޮށްފައިވަނީ 13،063 މީހުން ކަމަށް އިސްލާމިކް މިނިސްޓްރީން މިއަދު ނެރުނު ތަފާސް ހިސާބުތަކުން ދައްކައެވެ.\nއަދި މާލެ އިން މިއަހަރު ފަގީރުންގެ ގޮތުގައި 3299 މީހުން ރަޖިސްޓްރީ ކޮށްފައިވާއިރު މިދިޔަ އަހަރު މާލެ އިން ފަގީރުންގެ ގޮތުގައި ރަޖިސްޓްރީ 3142 މީހުން ކަމަށް ތަފާސް ހިސާބުތަކުން ދައްކައެވެ. މިއީ 157 މީހުން އިތުރު އަދަދެކެވެ.\nތަފާސް ހިސާބުތަކުން ދެއްކި މި އަދަދުތަކާއެކު މިދިޔަ އަހަރަށްވުރެ މިއަހަރު ރާއްޖޭގައި ފަގީރުންގެ ގޮތުގައި ރަޖިސްޓްރީ ކުރެވުނު މީހުންގެ އަދަދު ވަނީ އިތުރުވެފައެވެ. އެގޮތުން މިދިޔަ އަހަރު ފަގީރުންގެ ގޮތުގައި މުޅި ރާއްޖެ އިން ރަޖިސްޓްރީ ވެފައިވަނީ 16،205 މީހުންނެވެ. މިއަހަރު އެ އަދަދު ވަނީ 16،294 އަށް އިތުރުވެފައެވެ.


Loabivaa Firihenakah 65000 Message Fonuvi Anhenaku Hayyaru Kohfi - Vaguthu\nބައެއް ގައުމުތަކުގެ ހާލަތު ރަނގަޅު ވެދާނެ ކަމުގެ އުއްމީދު އާވިއިރު އެމެރިކާގެ ހާލަތު އިތުރަށް ގޯސް - 26 މިނެޓް ކުރިން\nލޯބިވާ ފިރިހެނަކަށް 65000 މެސެޖް ފޮނުވި އަންހެނަކު ހައްޔަރުކޮށްފި\nލޯތްބަކީ ވެސް ވަރަށް ތަފާތު އެއްޗެކެވެ. ބައެއް ފަހަރު ލޯބިވެވުމުން ދެން ކުރެވޭ ކަންތައް ވެސް ނޭނގޭ ހިސާބަށް ދެއެވެ. އެމެރިކާގެ އެރިޒޯނާ އަށް ނިސްބަތް އަންހެނަކު ފުލުހުންނަށް ދިން ބަޔާނެއްގައި ބުނީ އެހެންނެވެ.\nއުމުރުން 31 އަހަރުގެ އަންހެނެއް ކަމަށްވާ ޖެކްލިން އެޑްސް ހައްޔަރުކުރަން ފުލުހުންނަށް ޖެހުނީ ޖެކްލިން އާއި އެކު ޑޭޓަކަށް ދިޔަ ފިރިހެނަކު ހުށަހެޅި މައްސަލައަކާއި ގުޅިގެންނެވެ. އެފިރިހެން މީހާ ބުނާ ގޮތުން އޮންލައިންކޮށް ދިމާވި ދެމީހުން ދިޔައީ އެންމެ ޑޭޓަކަށެވެ. އެއަށް ފަހު އެގުޅުން ކުރިއަށްގެންދަން ފިރިހެން މީހާ ބޭނުމެއް ނުވިއެވެ.\nނަމަވެސް ޖެކްލިން ހުރީ ދޫދޭ ގޮތަކަށް ނޫނެވެ. އޭނާ އަށް "ލޯބިވެވިފައިވާ" ފިރިހެން މީހާ އޭނާގެ ކޯލަކަށް ޖަވާބު ނުދިން ނަމަވެސް ކޮންމެ ދުވަހަކު 500 ޓެކްސްޓް މެސެޖް އެމީހާ އަށް ދިޔައީ ފޮނުވަމުންނެވެ. އެގޮތައް 65000 (ފަސްދޮޅަސް ފަސްހާސް) މެސެޖް ޖެކްލިން އޭނާ އަށް ފޮނުވިއެވެ.\nޖެކްލިން ފުލުހުންނަށް ދިން ބަޔާނުގައި ބުނީ އެފިރިހެން މީހާ ފެނުމާއި އެކު އޭނާ އަކީ ޖެކްލިންގެ ހަޔާތުގެ ބައިވެރިޔާ ކަމުގެ އިހްސާސް ކުރެވުނު ކަމަށާއި އޭނާ އާއި ކައިވެނި ކުރަން ފުރަތަމަ ވެސް ބޭނުންވި ކަމަށެވެ. އެހެންކަމުން ތަފާތު މެސެޖްތައް އޭނާ އަށް ފޮނުވަމުން ދިޔަ ކަމަށް ޖެކްލިން ވެސް އެއްބަސްވިއެވެ. އޭގެތެރެއިން ބައެއް މެސެޖްތަކުގައި ޖެކްލިން އާއި ގުޅުން ނުބާއްވާނަމަ މަރާލާނެ ކަމުގެ އިންޒާރު ވެސް ދީފައި ވެއެވެ.\nޖެކްލިން ހައްޔަރުކޮށްފައި ވަނީ މީހަކަށް އުނދަގޫ ކުރުމާއި، ބިރުދެއްކުމުގެ ކުށުގައެވެ.\nފެބުރުއަރީ 21, 2020 20:55\nމީހަކު ދެކެ ލޯބިވެވުމަކީ ކުށެއްތަ؟؟\nފެބުރުއަރީ 22, 2020 02:55\nމީހަކުދެކެ ލޯބި ވެވުމަކީ ކުށެއްނޫން. އެކަމަކު ލޯބިވެވުނު މީހާ ހަތަރެސްފައިން ހޯހޯ ގޮވާ އުނދަގޫ ނުކުރުމަށް އެދޭ އިރުވެސް ވިގަންޏެއް ހެން ފަހަތުން ނުނައްޓާ އޭނާއަށް ދިރިއުޅުމަށް ދަތިވާ ވަރަށް ދުއްޕާން ކުރުމަކީ ކުށަކަށް ނުވޭބާ؟


Raees ah keerithikurevvunu vaguthukolhu | Mihaaru\nރައީސް އިބްރާހިމް މުހައްމަދު ސޯލިހު މިއަދު ތަގުރީރު ދެއްވަނީ: ވަކި ހިސާބަކުން ކީރިތި ކުރެއްވި.\n15 އެޕްރީލް 2020 - 17:58\nރައީސް އިބްރާހިމް މުހައްމަދު ސޯލިހު މިއަދު ދިވެހި ރައްޔިތުންނާ ބައްދަލުކުރައްވާ ދެއްވި ތަގުރީރުގެ ވަކި ހިސާބަކުން، ރައްޔިތުންގެ ކުރިމަތީގައި ސީދާ ކީރިތިކުރައްވަނިއްޔޭ ބުނެވޭހާ ވަރަށް މޫނުފުޅާއި ލޯފުޅުގައި ވަނީ ހިތާމައިގެ އަސަރުތަކެވެ. ބައެއް ފަހަރުފަހަރު، ވާހަކަފުޅު ކުރިއަށް ގެންދެވޭ ވަރު ނުވެގެން މަޑުކުރެއްވިތަން ވެސް ފެނުނެވެ.\nމިއީ ރާއްޖޭގެ އެއްވެސް ރައީސެއްގެ ކިބައިން މީގެ ކުރިން ފެނުނު މަންޒަރެއް ނޫނެވެ. އަދި މިއީ ރާއްޖޭގެ އެއްވެސް ރައީސަކު ތަހައްމަލް ކުރައްވަން ޖެހިވަޑައިގެންނެވި ހާލަތެއް، އުފުއްލަވަން ޖެހިވަޑައިގެންނެވި ޒިންމާއެއް ވެސް ނޫނެވެ. ކޮރޯނާވައިރަސްގެ ބިރާ އެކު ރާއްޖޭގެ އިގުތިސާދު މުޅިން ހުއްޓިއްޖެ އެވެ. މި ވެއްޓުމުން ސަލާމަތްވާނެ ދުވަހެއް އަދި ނޭނގެ އެވެ. ދުނިޔޭގެ ތަރައްގީ ވެފައިވާ ގައުމުތަކަށް ވެސް އޮބިނޯންނަ ވަރަށް ސިއްހީ ނިޒާމް ފުނޑިގެން ދާ ފަދަ ގިނަ އަދަދަކަށް ކުއްލިއަކަށް ބަލިމީހުން ފެންނަ މި ބަލިމަޑުކަމުގައި، ރައީސް އިބްރާހިމް މުހައްމަދު ސޯލިހު ނަންގަވަން ޖެހޭ ޒިންމާ އާއި އުފުއްލަވަން ޖެހޭ ބުރަ، ކުރީގެ އެއްވެސް ރައީސަކަށް ކުރިމަތިވެވަޑައިގެންފައެއް ނުވެ އެވެ.\nރައީސް އޮފީހުގައި މިއަދު ތަގުރީރު ދެއްވަމުން ގެންދެވި އިރު އެތަނުގައި ހުންނެވި ރައީސްގެ އަރިސް ބޭފުޅަކު، ނަން ނުޖަހާ ގޮތަށް ވާހަކަ ދައްކަވަމުން، ވިދާޅުވީ އެހާ ބޮޑު އަސަރެއްކުރީ އެ މަނިކުފާނުގެ ހިތްޕުޅުގައި "އިޚުލާސްތެރިކަން ނޫން އެހެން އެޖެންޑާއެއް ނެތުމުން" ކަމަށެެވެ.\n"ޒިންމާގެ ބޮޑުކަމާއި މި ކަންކަން ހިތްޕުޅަށް ބޮޑަށް ސިފަވަމުން އެދަނީ ރައްޔިތުންނާ މުޚާތަބުކުރައްވާ އިރު. ކުރިމަތީގައި އޮތް ނުރައްކަލާއި ރައްޔިތުން ރައްކާތެރިކުރުމުގެ ޒިންމާ ނަންގަވާކަން އަޅުގަނޑަށް ދޭހަވީ ރައީސްގެ އެ އިހުސާސްތަކުން،" އޭނާ ވިދާޅުވި އެވެ.\nޗައިނާގެ ވޫހާންގައި އެންމެ ފުރަތަމަ ކޮރޯނާވައިރަސް ކޮންޓްރޯލުން ނެއްޓޭ ހިސާބަށް ދިއުމާއި އެހެން ގައުމުތަކުން ވެސް ފެންނަން ފެށުމުން، ރާއްޖެއަށް ޗައިނާ އިން ޓޫރިސްޓުން އައުން މަނާކުރުމަކީ، މި ބަދުނަސީބު ހާލަތުގެ ބޮޑުކަން ގިނަ ދިވެހިންނަށް ވެސް އެނގުނު ވަގުތެވެ. އޭގެ ފަހުން ސަރުކާރު ބަންދުކުރަން ރައީސް ނިންމެވި ނިންމެވުން އަދިވެސް ދަނީ ކުރިއަށެވެ.\n" ހުރިހާ ރައްޔިތުންގެ ކިބައިން އެދެނީ ... ކެތްތެރިކަން އިސްކޮށް، އިސްލާމް ދީނުގެ މަތިވެރި އުސޫލުތަކުގެ ތެރެއިން އެކަކު އަނެކަކަށް އެހީތެރިވުމަށް" ރައީސް pic.twitter.com/CuFtRZqdF4\n— PSM News (@psmnewsmv) April 15, 2020\nރައީސް އިބްރާހިމް މުހައްމަދު ސޯލިހު ކީރިތިކުރެއްވުން\nރާއްޖޭގެ މުޅި އިގުތިސާދު ބިނާވެފައި އޮތް ޓޫރިޒަމްގެ ދާއިރާ ހުއްޓުނީ ހަމަ ކުއްލިއަކަށެވެ. މަދު ސައިންސްވެރިޔަކު ނޫނީ އެހެން އެއްވެސް ބަޔަކު ލަފާ ވެސް ކޮށްފައިނުވާހާ އަވަހަށް މުޅި ދުނިޔޭގެ އިގުތިސާދީ ހަރަކާތްތައް މިވަނީ މައިތިރިވެ، އަޑިއަޅާލައިފަ އެވެ. އޭގެ އިގުތިސާދީ ބޮޑު ގެއްލުމާއި ރާއްޖެ ފަދަ ކުޑަ ގައުމެއްގެ ސިއްހީ ނިޒާމަށް އޮތް ލޮޅުން ރައީސް އިބްރާހިމް މުހައްމަދު ސޯލިހަށް އެނގިވަޑައިގަންނަވާނެ އެވެ.\nއެކަމަކު ކުރިން ވާހަކަދެއްކެވި އޮފިޝަލް ވިދާޅުވި ގޮތުގައި އެހެން ހުރިހާ ކަމަކަށް ވުރެ ބޮޑަށް ރައީސްގެ ހިތްޕުޅުގައި އޮތީ ރައްޔިތުންގެ ރައްކާތެރިކަމެވެ.\n"ފުރަތަމަ ދުވަހުން ފެށިގެން ރައީސް ވިދާޅުވަމުން ގެންދަވަނީ ހުރިހާ ފޯކަސްއެއް އޮންނަން ޖެހޭނީ ރައްޔިތުންގެ ރައްކާތެރި ކަމަށޭ. އެހެން ކަންތައްތައް ފަހުން މެނޭޖްކުރާނިއްޔޭ،" އޭނާ ވިދާޅުވި އެވެ.\nކޮވިޑް-19 އާ ގުޅިގެން ސަރުކާރުން އުފައްދާފައިވާ ޓާސްކް ފޯސްގެ އިސްވެރިންނާ އެކު ރައީސް އިބްރާހިމް މުހައްމަދު ސޯލިހު ރޭ ބައްދަލުވުން ކުރިއަށް ގެންދަވަނީ: ކޮންމެ ރެ އެއްގެ 9:30 ން ދަންވަރު 12 އަށް އެ މަނިކުފާނު މުލީއާގޭގައި މި ބައްދަލުކުރެއްވުން ބާއްވަވާ.---ފޮޓޯ: ރައީސް އޮފީސް\nއޮފިޝަލް ވިދާޅުވި ގޮތުގައި ކޮންމެ ދުވަހެއްގެ ހެނދުނުން ފެށިގެން ރޭގަނޑު 12 ޖަހަންދެން ރައީސް ގެންދަވަނީ ކޮވިޑް-19އާ ގުޅޭ ކަންކަމުގައި އުޅުއްވަމުންނެވެ. މި ބަލިމަޑުކަމާ ގުޅުން ހުރި ހުރިހާ ދާއިރާއެއްގެ ކަންކަމަށް ބޭނުންވާ މާލީ އެހީތެރިކަން ހަމަޖެއްސެވުމާއި ދަތިއަރާ ކަންކަމުގައި އެހީ ހޯއްދެވުމާއި ތަޖުރިބާކާރުންގެ ލަފާ އަޑުއެއްސެވުން ފަދަ، ހުރިހާ ކަމަކުން އެމަނިކުފާނުގެ ވަގުތު ވަނީ ފުރިފަ އެވެ.\nމިއަދާ ހަމައަށް ރައީސާއި ކޮވިޑް-19 ގެ މުޅި ޓީމަށް ކުޑަ ހިތްހަމަޖެހުމެއް އޮތެވެ. މާލެ ތެރެއިން ބަލީގެ އެއްވެސް މީހަކު ނުފެނުމާއި ރެންޑަމްކޮށް ކުރަމުން ގެންދިޔަ ޓެސްޓްތަކުން ވެސް މީހަކު ޕޮޒިޓިވް ނުވުމެވެ. މިއަދު ހެނދުނާ ހަމައަށް ރާއްޖޭގައި މުޅިން ވެސް ޕޮޒިޓިވް ވީ ބޭރުން ރާއްޖެ އައި ޓޫރިސްޓުންނާއި އެ ޓޫރިސްޓުންނާ ގުޅުން ހުރި ބައެއް މީހުންގެ އިތުރުން، ރާއްޖެ އައި ފަސް ދިވެއްސެކެވެ.\nއެކަމަކު މިއަދު ހެނދުނު އެ ހުރިހާ ކަމެއް ބަދަލުވެއްޖެ އެވެ. މި ފަހުން ރާއްޖެއިން ބޭރަށް ދަތުރުކޮށްފައިނުވާ ޒުވާން އަންހެނަކު ކޮވިޑް-19 އަށް ޕޮޒިޓިވްވުމަކީ ރައީސް ވެސް އެންމެ ޖެހިލުންވެވަޑައިގަންނަވާނެ ވަގުތެވެ. އެ ނަތީޖާއިން ކަށަވަރުކޮށްދިނީ، ރާއްޖޭގެ ސިއްހީ ތަޖުރިބާކާރުން ކުރިންސުރެ ދެމުން އައި އިންޒާރާއި ދުނިޔޭގެ އެހެން ގައުމުތަކުން ވެސް ފެންނަ ހަގީގަތް، އެންމެ ފަހުން ރާއްޖެއަށް ވެސް މި ކުރިމަތިވީ ކަމެވެ.\nއާންމު މީހާ އާއި ކޮވިޑް-19ގެ ކަންކަމުގައި އުޅޭ އެންމެންނާ ވެސް، ގައުމުގެ ވެރިޔާ ތަފާތެވެ. އެމަނިކުފާނު އުފުއްލަވަން ޖެހޭ ޒިންމާ ބޮޑެވެ. ކުރެވޭ ރަނގަޅު ކަމަކަށް ވުރެ ބޮޑަށް އެންމެންގެ ލޮލުގައި ވެސް އަޅައިގަންނާނީ ހެދޭ ގޯސްތަކެވެ. ނުކުރެވި ދާ ކަންކަމެވެ. މިވެނި ކަމެއް ލަސްވުމުގެ ޝަކުވާތަކެވެ. އަދި ރާއްޖޭގެ ހުޅުވިފައިވާ ޑިމޮކްރަސީ އާއި ފަސޭހަ ސޯޝަލް މީޑިއާގެ ތެރެއިން އަންނަ ފާޑުކިއުންތަކެވެ.\nރައީސް އިބްރާހިމް މުހައްމަދު ސޯލިހު، ނޭޝަނަލް އިމަޖެންސީ އޮޕަރޭޝަން ސެންޓަރަށް މިިދިޔަ މަހު ކުރެއްވި ޒިޔާރަތެއްގައި އެޗްޕީއޭގެ މެޑިކަލް އޮފިސަރު ޑރ. ނަޒްލާއާ ވާހަކަފުޅު ދައްކަވާއިރު، އަރިހުގައި ހެލްތު މިނިސްޓަރު އަމީން.---ފޮޓޯ: ރައީސް އޮފީސް\nއެކަމަކު މިއީ އެ ހުރިހާ ކަމަކަށް ވިސްނެވެން އޮތް ވަގުތެއް ނޫނެވެ. އެއަށް ވުރެ ރާއްޖޭގެ އެންމެ މަތީ ވެރިޔާގެ ހައިސިއްޔަތުން ރައީސް ކުރައްވަން ޖެހިވަޑައިގަންނަވާ ކަންކަން ޔަގީނުން ވެސް ގިނަވާނެ އެވެ. ހަމައެކަނި މިވަގުތަށް ބައެއް ކަންކަމަށް ބަލާލަމާ ހިނގާށެވެ. ކޮވިޑް-19ގެ ބަލިމީހުންނަށް ފަރުވާދޭން ގާއިމްކުރާ ވަގުތީ ނިޒާމްގެ މަސައްކަތް އަދި ނުނިމެ އެވެ. އެންމެ ގޯސް ހާލަތުގައި ވެސް ވެންޓިލޭޓަރާ ގުޅައިގެން ބަލިމީހުންނަށް ފަރުވާ ދޭން ބޭނުންވާ އަދަދަށް ވެންޓިލޭޓަރެއް އަދި ނުލިބެ އެވެ. އާންމުންގެ ތެރެއިން ބަލި ފެނުމާ އެކު ދެން އޮންނާނީ އެ ނުރައްކަލުން އަރައިގެނެވޭނެ ވަގުތަކީ ކޮބައިތޯ ބެލުމެވެ. އެ ބޮލުގެ ރިއްސުން ވެސް އޮތީ ކުރިއަށެވެ. ސަރުކާރުގެ ހަރަދުތައް ހަމަޖައްސާނެ ގޮތާއި ގައުމުގެ އިގުތިސާދީ އިންޖީނު ހިނގައިގަންނާނެ ގޮތާއި އިގުތިސާދީ ހަރަކާތްތަކަށް ދޭނެ އެހީތަކެވެ. އެއީ ވެސް ރައީސްގެ ހައިސިއްޔަތުން ބަލާ ނަމަ ވަރަށް ބޮޑު ޒިންމާތަކެވެ.\nRaees keerithi kuravvamun rayyithunge ebbaarulumah edhi vadaigenfi\nރާއްޖޭގެ އެއްވެސް ރައީސަކަށް މިހާ ނުރައްކާތެރި، ނާޒުކު، އަދި ހާލަތު އެހާ ގޯސް ދުވަސްތަކެއް ފެނިވަޑައިގެންފައެއް ނުވެ އެވެ. އެހެންކަމުން މިއަދު ރައްޔިތުންގެ ކުރިމައްޗަށް ރައީސް އިބްރާހިމް މުހައްމަދު ސޯލިހު ނުކުންނެވުމުން، އެހުރިހާ ކަމެއްގެ ޒިންމާ ސިކުނޑިފުޅުގައި އޮންނާނެ އެވެ.\n"އަޅުގަނޑު އަސްލު ވެސް ހިތަށްއެރީ ރައީސްގެ އިޚުލާސްތެރިކަން،" ކުރިން ވާހަކަ ދެއްކެވި އޮފިޝަލް ވިދާޅުވި އެވެ.\n"މިކަމުގައި ހުރި ބޮޑުކަން ރައީސަށް އެންމެ ބޮޑަށް އިހުސާސްކުރެއްވޭނީ ވެސް. އެ އިހުސާސްތައް އަޅުގަނޑުމެންނަށް އެ ފެނުނީ. ރައްޔިތުންނަށް ދިމާވާ ކޮންމެ ކަމެއްގައި އެމަނިކުފާނު އިޚުލާސްތެރިކަމާ އެކު ހުންނެވިކަން އެނގުނީ. އޭގައި ނެތް ފޮރުވުމެއް. ހަމަ ނެޗުރަލީ އެކަން ވާނެ ގޮތް ފެނުނީ."\nއެކަކު އަނެކެއްގެ އޯގާތެރިކަމަށް\nމިއީ ކޮންމެ މީހަކަށް ވެސް އުނދަގޫ ދުވަސްތަކެކެވެ. އިންސާނުންގެ ފަރާތުން އަބަދުވެސް ފެންނަ އެންމެ މާތް ސިފައަކީ، ތިމާއާ އެއްވަރަށް އަނެކާގެ އިހުސާސްތަކާ މެދު ވެސް ވިސްނާލުމެވެ. އަމިއްލަ އެދުން ބޮޑުނުކޮށް، އެހެން މީހުންގެ ހެވާއި ލާބަ އަދި ދިރިހުރުމުގެ އަސާސީ ބޭނުންތަކާ މެދު ހިޔާލުކޮށްލުމެވެ.\nއެކަން މި ދަނޑިވަޅު އެންމެންގެ ފަރާތުން ވެސް ފެންނަން ޖެހެ އެވެ. ރުޅިވެރިކަން ކުޑަކޮށް، ކެތްތެރިކަން އިސްކުރުމެވެ. ކީރިތިކުރައްވަމުން ރައީސް އިބްރާހިމް މުހައްމަދު ސޯލިހު ވެސް އެދިވަޑައިގަތީ އެކަމަށެވެ.\nރައީސް އިބްރާހިމް މުހައްމަދު ސޯލިހް މިއަދު ގައުމާ މުޚާތަބުކުރައްވަނީ\n"ކެތްތެރިކަމާއި ހިކުމަތްތެރިކަމާ އެކު، އެންމެން އެކުގައި މަސައްކަތް ކުރުމުން މިކަމުން އަރައިގަނެވޭނެ،" ދިވެހިންނަށް ހިތްވަރު ދެއްވަމުން ރައީސް އެންމެ ފަހުން ވިދާޅުވި އެވެ.\n"އަޅުގަނޑު ނިންމާލަމުން އަދި ވެސް އެއްފަހަރު، ހުރިހާ ރައްޔިތުންގެ ކިބައިން މި އެދެނީ، އެކަކު އަނެކަކާ މެދު އޯގާތެރިކަމާއި އެކުވެރިކަމާ އެކު މުއާމަލާތް ކުރުމަށް. އަދި ކެތްތެރިކަން އިސްކުރައްވައި އިސްލާމްދީނުގެ މަތިވެރި އުސޫލުތަކުގެ ތެރެއިން އެކަކު އަނެކަކަށް އެހީތެރިވުމަށް."\nސިއްހަތު އިގްތިސާދު ރައީސް އިބްރާހިމް މުހައްމަދު ސޯލިހް ރާއްޖޭގެ އިގްތިސާދު ބަލިތައް\n37 ކޮމެންޓް, 267 ރިއެކްޝަންސް\nސްޓަންޓު ނުޖައްސާ. އެލީޓް މީހުން ކަރަންޓީނު ނުކޮށް ގޭގަ ބޭތިއްބީ އަދި އޭގެ ސަބަބުން އަތްނުފޯރާ ހިސާބަށް ކަންކަން ދިޔައީ. އެސްއޯޕީ ފެނަށް، އެތަކެއް ދުވަހުގެ ބަންދު ފެނަށް.. ބޯޑަރު ލޮކްއަޅުވާފަ ބަލި މީހުން ސަރުކާރުގެ ޚަރަދުގައި ގެނެސް ގޭގަ ބޭތިއްބީ ވަރެއްގެ ބާރެއް އޮތީމލަތާ. ސަރުކާރުގެ ދޯހަޅިކަން މިއީ.\nދެން އަރުވާ އަންނި ރޯން... ދެން ފަހަރަކުު މެންބަރެއް،،ގައިމު ލިބޭ މުސާރައިން ކޮންމެވެސް މަސައްކަތެއް ކުރަންވާނެ ދޯ..\nކީރިތި ކުރެއްވުމަކީ އެއްވެސް މައްސަލައެއްނޫން. ދުއާ އަކީ ﷲ އަހަރެމެން އެންމެން މިކަމުން ސަލާމަތްކޮށްދިނުން. އަދި ކަމާބެހޭ ހުރިހާ އިދާރާތަކަކުން ކުރާ މަސައްކަތަށް ނަސްރު ދެއްވުން. މަބްރޫކް ބުނި ތޫފާން މިއޮތީ ބޯމަތިވެފައި. ދެން އޮތީ މިންވަރަށް އީމާންވެގެން މިކަމާ ކެތްތެރިކަމާއެކު ކުރިމަތިލާ އިރުޝާދާ އެއްގޮތަށް އަމަލުކުރުން. ދެރައީ ދިވެހިން ބަސްނަހާތީ. އިންސާނާގެ ސައިޒު މުޅި ދުނިޔޭން އެދަނީ ފެންނަމުން..\nރައީސްގެ މި އަމަލު ފުޅައް ހިތްލަމަ ނުޖެހޭ އެންމެން މިހާރުން މިހާރައް އެމެރިކާއަށް ބަދަލުވެ ޓުރަނަޕައް ރައީސް ކިޔަންވީ... އެއޮއް ގިނަ މީހުން މަރުވާ އިރުގަވެސް ޓުރަންޕު އެހުންނަނީ ހެވިފަ....\nއެއީ ޓްރަމްޕްގެ އާއިލީ މީހަކު މަރުނުވާތީވެ އޯކޭ އެކަ މު މިތަނުގައި އެހެންތޯ؟؟؟ ފުރަތަމަ ރާއްޖެ ގެނެވުނީ ވެސް އެމީހުން އެ މީހުން ގެނެސް ނިމުނީމާ އެންމެން ދެން ތިބޭޝޯ ޒަކާތުފަންޑުން ހަރަދުކޮށް،\nވަރަށް މަދު ނަމަވެސް ދިވެހިންކޮޅެއްގެ ވިސްނުމަކީ އިޒްރޭލުގެ ޔަހޫދީން ގެންގޫޅޭ ކަހަލަ ވިސްނުމެއް! ވައްކަމާއި ވަގުފައިސާ ލޫޓުވުމުގެ ކުށް ސާބިތުވެ5އަހަރަށް ޖަލަށްލާފައިވާ ކުއްވެރިއެއްގެ ދިފާއުގައި މޮޔަ ގޮވަނީ! ރައީސްގެ ލޮލުން ކަރުނަފޮދު ފާއްދާލީ، ދިވެހިރައްޔިތުންނާއި މެދު އެމަނިކުފާނުގެ ހިތްޕުޅުގައި އޮތް ލޯތްބެއްގެ ބޮޑުކަމުން! މިކަން ދިވެހިން މިއަދު ގަބޫލުކޮށްފި. ޝުކުރިއްޔާ ރައީސް. ތިއީ ވެރީންނަކީ އިނގޭ\nރައިސް ޔާމީން ވެސް ވީ ދިވެހި ރައްޔިތު މީހާ ދެކެ ލޯބި. އެލޯބީގަ ރައްޔިތުންނަށް އެތައް މަންފާތަކަކާ ނަފާތަކެއް ހޯއްދަވައިދެއްވާ ތައުލީމީ ދާއިރާ ސިއްހީ ދާއިރާ ތައުލީމީ އެތައް ފުރުސަތެއް ބޯހިޔާވަހިކަން އަމާންކަމާއި ތަރައްގީ ތަހުޒީބު ދިރިއުޅުމަށް ރައްޔިތުން ލޯހުޅުވަން އެތައް ފުރުސަތެއް ހޯއްދާދެއްވި. ޅަދަރިންނަށް ހެއުއެދޭ ބަފައެއް ފަދައިން އެމީހެއްގެ އިންސާނީ ތައާރަފް ބަޔަކަށް އަޅުވެތި ނުވެ އަމިއްލައަށް ލިޔެ ފުރިހަމަ ކުރަން އެތައް ހިއްވަރެއްދެއްވި .\nއޭޑީ %100 ތާއިދު. މައްސަލައަކީ ވައްކަމާ ކޮރަޕްޝަންގެ ބައިވެރިވި "މުޅި ޓީމް" އަދިވެސް މިއުޅެނީ މިނިވަންކަމާ އެކީ އަހަރުމެން ތެރޭގަ. މިމީހުން އިންސާފުގެ ކުރިމައްޗަށް ގެންނަން އެބަޖެހޭ. އެދުވަސް އެބަ އަންނަކަން އެގިތިބެ ބިރުން މިގުރޫޕްގެ މީހުން މިތާގަ ތާކުންތާކު ނުޖެހޭ ކޮމެންޓް މިކުރަނީ. "ލައިކް ކޯރނަރޑް ރެޓްސް" މިއަތް ހޫރަނީ ނޫނީ "ޖަސްޓް ބްލައިންޑްލީ ލޭޝިންގ އައުޓް"!\nއަޅުގަނޑަކީ ރައީސްގެ ފޭނެއް ނޫނެވެ. އެކަމަކު ރައީސް އިޚުލާސްތެރިކަން ކޮންމެވެސް ވަރަކަށް ފެނިއްޖެކަން އިހުސާސް ކުރެވިއްޖެއެވެ. ރައީސްއަށް ކެއްތެރިކަމާއި ސާބިތުކަމަށް އެދެމެވެ. އަދި މިޤައުމުގައި ފިތުނައުފައްދަން ވާހަކަ ދައްކައި ބޮޑުމީހައި މައިތިރިކޮއްދެވާށެވެ. އޭރުން ރައީސްއާއި ރައްޔިތުން ތިބޭނީ ހަމަޖެހިގެންނެވެ.\nރައީސް ސޯލިހަކީ މިފަދަ ހާލަތްތަކުގައި ދިވެހިރައްޔިތުން ގޮވައިގެން ކުރިއަށް ވަޑައިގަންނެވޭނެ ފަދަ ހިތްވަރެއް ނެތް ފިނޑި ބޭފުޅުޅެކެވެ. ޜައްޔިތުންނަށް ދައްކަވަން ޕަބްލިކް ސްޓަންޓެއް ޖެއްސެވުމުގެ ނިޔަތުގައި ތިޔަފަދަ ކަންކަން ކުރައްވައިގެން ކާ މިޔާބެއް ނުލިބޭނެއެވެ. މަނިކުފާނު ފެއިލްވެއްޖެއެވެ. އަހަރެމެން މާޔަުސް ވެއްޖެއެވެ.\nނުލަފާ ޖާހިލުންނަށް ނުރޮވޭނެ! ޢަދި އަނިޔާވެރިވެސް ވާނެ. ޢެމީހަކަށް ދެއްކޭނީ އެމީހެއްގެ އަސްލު ސިފަ. ރައީސަކީ އޯގާތެރި ހިތްތެރި ކެތްތެރި ބޭފުޅެއްކަން މުރާސިލަށް ނޭގުނަސް ދިވެހީން ގަބޫލު ކުރޭ\nއިދިކޮޅުގަ ތިއްބެވި ގަ މާރުން ދައްކާނެ ކޮސް ވާހަކަ.... އެހެން އެކަކު ރައީސް އާ އެކުގަ ނުވިޔަސް އަޅުގަނޑު މިހުރީ ރައީސް ގެ ފަހަތުގަ، އެ މަނިކުފާނު ވިދާޅުވި ގޮތައް ގޭގަ....\nއަޅުގަނޑައްވެސް ހަ މަ ރޮވެނީ މި ދަނޑިވަޅުގައި ގައު މުގައި ހިތްވަރުގަދަ ވަރުގަދަ ލީޑާޝިޕެއްނެތީ މަ.\nފޭކު ސަރުކަރެ. ހުރިހާކަމެ ރައައްއިތުންނަ އޮޅުވަލަނީ. މީހުން ހައްދައިގެން ވެރިކަން ކުރާ ސަރުކާރެ


Felivaru mas factory gai record adhadhakah mas bandhukohfi - vNews.mv\nފެލިވަރު މަސް ފެކްޓްރީގައި ރެކޯޑް އަދަދަކަށް މަސް ބަންދުކޮށްފި\nމަރްޔަމް ލީން 27 August 2019, 11:46\nމޯލްޑިވްސް އިންޑަސްޓްރީއަލް ފިޝަރީޒް ކޮމްޕެނީ (މިފްކޯ)ގެ މަސް ފެކްޓަރީގައި 12 އަހަރަށް ފަހު ރެކޯޑް އަދަދަކަށް މަސް ބަންދުކޮށްފި އެވެ.\nމިފްކޯއިން ބުނީ އެކުންފުނީގެ މަސް ފެކްޓްރީގައި މަސައްކަތްކުރާ މުވައްޒަމުންގެ ބުރަ މަސައްކަތުން އިއްޔެ 60 ޓަނުގެ ދަޅު މަސް ބަންދު ކުރެވިފައިވާ ކަމަށެވެ.\nމިފްކޯއިން ބުނި ގޮތުގައި 60 ޓަނަށް ވުރެ އިތުރަށް މީގެކުރިން މަސް ބަންދުކޮށްފައިވަނީ 2007 ވަނަ އަހަރު އެވެ. އެއަހަރު 65 ޓަނުގެ މަސް ބަންދުކޮށްފައިވާ ކަމަށް މިފްކޯއިން މައުލޫމާތުދެ އެވެ. އެހެންކަމުން މިމަހުގެ 25 ވަނަ ދުވަހު 60 ޓަނުގެ މަސް ބަންދުކުރެވިގެން ދިޔުމަކީ ލިބުނު ބޮޑު ކާމިޔާބީއެއްގެ ގޮތުގައި މިފްކޯ އިން ދެކެ އެވެ. މިކަމުން ހާމަވަނީ މިފަދަ ބޮޑެތި ކާމިޔާބީތައް ކުރިއަށް އޮތް ތަނުގައިވެސް ހާސިލްކުރެވެގެންދާނެ ކަން ކަމުގައިވެސް ބުނެފައިވެ އެވެ.\nފެލިވަރުގައި ހޯމަ ދުވަހު ވަނީ 4،888 ކޭސް މަސް ދަޅު ބަންދުކޮށްފަ އެވެ. މީގެ ތޭގައި ހިމެނެނީ 3،946 ކޭސް ތެޔޮ މަސް ކުދި ދަޅާއި، 1.8 ކިލޯގެ ބޮޑެތި ދަޅުގެ 46 ކޭސް އަދި ޔޫރަޕާއި ރާއްޖޭގެ މާކެޓުގައި މަގުބޫލުކަން ހޯދާފައިވާ ޕެކެޓު މަސް (ޕައުޗް)ގެ 196 ކޭހެވެ.\nމީގެކުރިން ރައީސް އިބްރާހިމް މުހައްމަދު ސޯލިހް ވިދާޅުވެފައިވާ ގޮތުން މިފްކޯގެ އެސެޓްތަކުގެ ތެރެއިން ހަމައެކަނި ފައިދާވާ ތަނަކީ ފެލިވަރުގެ މަސް ފެކްޓަރީ އެވެ. އެ މަނިކުފާނު ވިދާޅުވީ، މިފްކޯގެ ހިންގުމަށް ބޮޑެތި ބަދަލުތަކެއް ގެނެސް، އެއީ ގެއްލުން ނުވެ ހިންގާ ކުންފުންޏަކަށް މި އަހަރު ނިމުމުގެ ކުރިން ހައްދަވަން ބޭނުންފުޅުވާ ކަމަށެވެ.\nޅ. ފެލިވަރުގައި މަސް ފެކްޓްރީ ރަސްމީކޮށް ހުޅުވައި މަސް ބަންދުކުރުމުގެ މަސައްކަތް ފަށާފައިވަނީ3ފެބްރުއަރީ 1978 ވަނަ އަހަރު އެވެ. ފެލިވަރަށް 41 އަހަރު ފުރިފައިވާއިރު، ކުރިން 15 ޓަނުގެ ދަޅު މަސް ބަންދު ކުރާ ކާރުހާނާގެ ކެޕޭސިޓީ މިހާރު ވަނީ 50 މެޓްރިކް ޓަނަށް މަތިކޮށްފަ އެވެ.


މޫދަށް އެރި އުޅުނު ކުއްޖަކު ގެނބިގެން މަރުވެއްޖެ\nދ. ކުޑަހުވަދޫގައި މިއަދު މޫދަށް އެރި އުޅުނު 16 އަހަރުގެ ފިރިހެން ކުއްޖަކު ގެނބިގެން މަރުވެއްޖެ އެވެ.\nދެބެއިންގެ މާރާމާރީއަކާ ގުޅިގެން4ކުއްޖަކު ހައްޔަރު\nދ، ކުޑަހުވަދޫގައި، އެއްބަނޑު އެއްބަފާ ދެކުދިންގެ މެދުގައި ހިންގި މާރާމާރީއަކާ ގުޅިގެން ހަތަރު ކުޑަކުއްޖަކާއި މީހަކު ހައްޔަރުކޮށްފި އެވެ.\nއުރީދޫ ދިވެހި ޕްރިމިއާ ލީގުގައި ދ. ކުޑަހުވަދޫ 3-0 އިން ބަލިކޮށް ލީގުގެ ދެ ވަނަ ބުރުގައި ހޯދި ފުރަތަމަ މޮޅާ އެކު ށ. މިލަންދޫން މިރޭ ހަަމަޖެހިލައިފި އެވެ.\nNovember 01, 2017 66\n70،000 އަށް ވުރެ ގިނަ ވަޒީފާ އުފެދިއްޖެ: ރައީސް\nފަސް އަހަރުގެ ދައުރުގައި އުފެއްދެވުމަށް ދިވެހި ރައްޔިތުންނަށް ވައުދުވެވަޑައިގަތް 94،000 ވަޒީފާގެ ތެރެއިން މިހާތަނަށް 70،000 އަށް ވުރެ ގިނަ ވަޒީފާ އުފެދިއްޖެ ކަމަށް ރައީސް އަބްދުﷲ ޔާމީން ދ. ކުޑަހުވަދޫގައި މިއަދު ވިދާޅުވެއްޖެ އެވެ.\nNovember 01, 2017 46\nފަސް އަހަރު ނިމޭއިރު 21 އެއާޕޯޓު އޮންނާނެ: ޒަމީރު\nކުރިއަށް އޮތް ފަސް އަހަރު ނިމޭ އިރު، ރާއްޖޭގައި 21 އެއާޕޯޓު އޮންނާނެ ކަމަށް ޓޫރިޒަމް މިނިސްޓަރު އަދި ޕީޕީއެމްގެ ނައިބު ލީޑަރު މޫސާ ޒަމީރު މިއަދު ވިދާޅުވެއްޖެ އެވެ.\nNovember 01, 2017 15\nދާލު އެއާޕޯޓް ރައީސް ހުޅުއްވައިދެއްވައިފި\nދ. ކުޑަހުވަދޫ އެއާޕޯޓް ރަސްމީކޮށް، ރައީސް އަބްދުﷲ ޔާމީން މިއަދު ރަސްމީކޮށް ހުޅުއްވައިދެއްވައިފި އެވެ.\nކުޑަހުވަދޫއާ ދެކޮޅަށް ގްރީން މުހިއްމު މެޗަކަށް\nއުރީދޫ ދިވެހި ޕްރިމިއާ ލީގުގައި މާދަމާ ހަވީރު ދ. ކުޑަހުވަދޫއާ ދެކޮޅަށް ކުޅޭ މެޗަކީ މި ވަގުތު ހާލަތު އޮތް ގޮތުން ލީގުގެ ގަދަ ހަތަރެއްްގައި އޮވެ ނިންމާލަން ގްރީން ސްޓްރީޓްސް އަށް މުހިއްމުކަން ބޮޑު މެޗެކެވެ.\nOctober 27, 2017 12\nއުރީދޫ ދިވެހި ޕްރިމިއާ ލީގުގައި މިހާތަނަށް ދ. ކުޑަހުވަދޫ ކުޅުނު 10 މެޗުގެ ތެރެއިން އަށް މެޗުން ބަލިވެފައިވާއިރު، އަނެއް ދެ މެޗު ނިމުނީ އެއްވަރުވެގެންނެވެ. މޮޅެއް ނުލިބި އޮތްއިރު ބައިކޮޅަށް ވަނީ 27 ގޯލު ވަދެފަ އެވެ. ޖެހުނީ އެންމެ ތިން ލަނޑެވެ. ކުޑަހުވަދޫގެ ކޯޗު މުހައްމަދު ޝިޔާޒް (މޯހަން) ބުނީ މި ނަތީޖާތަކަށް ފަރުވާލެއް ނެތް ކަމަށާއި...\nރައީސް ބައިވެރިވާ ޖަލްސާތަކެއް އެކި ރަށްރަށުގައި\nރައީސް އަބްދުﷲ ޔާމީން ބައިވެރިވެވަޑައިގަންނަވާ ޖަލްސާތަކެއް ރާއްޖޭގެ އެކި ރަށްރަށުގައި ބޭއްވުމަށް ޕީޕީއެމުން ނިންމައިފި އެވެ.\nބޮޑު މޮޅަކާ އެކު ޓީސީ އެއް ވަނަ އަށް\nއުރީދޫ ދިވެހި ޕްރިމިއާ ލީގުގައި މިރޭ ދ. ކުޑަހުވަދޫ އަތުން 4-0 އިން ހޯދި ބޮޑު މޮޅާ އެކު ޓީސީ ސްޕޯޓްސް ކްލަބް ލީގުގެ އެއް ވަނަ އަށް ޖެހިލައިފި އެވެ.\nޕްރެޝަރެއް ނެތުމުން ނިޒާމްބެ ހުރީ އިތުބާރާ އެކު\nއުރީދޫ ދިވެހި ޕްރިމިއާ ލީގުގައި މިރޭ ދ. ކުޑަހުވަދޫއާ ދެކޮޅަށް ނުކުންނައިރު އޮތް އެންމެ ބޮޑު ހިތްހަމަ ޖެހުމަކީ މަގާމުގެ ޕްރެޝަރެއް ނެތި މުޅި ޓީމުން އޭނާ އަށް ކުރާ އިތުބާރު ކަމަށް...\nކުޑަހުވަދޫ އަތުން ތިނަދޫ އަށް ޕޮއިންޓެއް\nއުރީދޫ ދިވެހި ޕްރިމިއާ ލީގުގެ ހަތަރަކަށް އަރަން މިއަދުގެ މެޗަށް ނުކުތް ގދ. ތިނަދޫ ލަނޑެއް ނުޖެހި ދ. ކުޑަހުވަދޫއާ 0-0 އިން އެއްވަރުވެ ޕޮއިންޓަކުން ފުއްދާލަން ޖެހިއްޖެ އެވެ.\nއުމެއިރުގެ ދެ ލަނޑުން މާޒިޔާ އަށް ރަނގަޅު ފެށުމެއް\nއުރީދޫ ދިވެހި ޕްރިމިއާ ލީގުގެ ދެ ވަނަ ބުރުގައި ޗެމްޕިއަން މާޒިޔާ ކުޅުނު ފުރަތަމަ މެޗުން މިރޭ މިނިވަން ޗެމްޕިއަންޝިޕުގެ ޗެމްޕިއަން ދ. ކުޑަހުވަދޫ އަތުން 3-0 އިން މޮޅުވެ އެއް ވަނަ މަގާމަށް އަރައިފި އެވެ.\nމިވަގުތު މަގާމަކާ މެދު ނުވިސްނަން: ސެކުލޮސްކީ\nއުރީދޫ ދިވެހި ޕްރިމިއާ ލީގުގެ ދެ ވަނަ ބުރުގައި މާޒިޔާ ކުޅޭ ފުރަތަމަ މެޗުގައި މިރޭ ދ. ކުޑަހުވަދޫއާ ދެކޮޅަށް ކުޅޭ މެޗަށް ނުކުންނައިރު މި ވަގުތު މާޒިޔާ އޮތް މަގާމާ މެދު ނުވިސްނާ ކަމަށާއި ބޭނުންވަނީ މެޗުތަކުން މޮޅުވާން ކަމަށް އެ ޓީމުގެ ކޯޗު މެސެޑޯނިއާގެ މަރްޔާން ސެކުލޮސްކީ ބުނެފި އެވެ.\nފުރަތަމަ ޑިވިޝަނުގައި ކުޅުމުގެ ފުރުސަތު ހޯދައިދިން ކޯޗު ކަމަށްވާ މިހާރު ދ. ކުޑަހުވަދޫގެ ކޯޗު މުހައްމަދު ޝިޔާޒް (މޯހަން)ގެ މައްޗަށް ކުރިހޯދަން ބޭނުންވާ ކަމަށް އުރީދޫ ދިވެހި ޕްރިމިއާ ލީގުގައި މިރޭ އެ ޓީމާ ދެކޮޅަށް ނުކުންނަ ށ. މިލަންދޫގެ ކޯޗު މުހައްމަދު ނާސިރު ބުނެފި އެވެ.\nކުޑަހުވަދޫގެ މައްޗަށް ތިނަދޫ ކުރި ހޯދައިފި\nއިންޓަނޭޝަނަލް ބްރޭކަށް ފަހު އުރީދޫ ދިވެހި ޕްރިމިއާ ލީގު އަލުން ފަށައިގެން ކުޅުނު ފުރަތަމަ މެޗުން މިއަދު ހަވީރު ދ. ކުޑަހުވަދޫ އަތުން 2-0 އިން ގދ. ތިނަދޫ މޮޅުވެއްޖެ އެވެ.\nއައްޔުބެގެ މައްސަލާގައި ކުށްވެރިވި އެކަކު ސަލާމަތްވެއްޖެ\nދ. ކުޑަހުވަދޫގައި ހަސަން އަލީ (އައްޔުބެ) މަރާލި މައްސަލާގައި ޖުވެނައިލް ކޯޓުގައި ކުށް ސާބިތުވި އެކަކު ހައި ކޯޓުން މިއަދު ސަލާމަތްވެއްޖެ އެވެ.


Lanka: Roavhi chemical boatunn theyo leak vaa goiyy thahqeeq kuranee! | ThePress\nލަންކާ: ރޯވި ކެމިކަލް ބޯޓުން ތެޔޮ ލީކުވާ ގޮތް ތަހުގީގު ކުރަނީ!\n11 June 2021, 13:41\nގިނަ އަދަދަކަށް ކެމިކަލާއި އެނޫންވެސް ވިހަ މާއްދާތައް ބަރުކޮށްގެން ދަތުރު ކުރަމުން ދަނިކޮށް، އަލިފާން ރޯވެ، ހިސާބަކަށް ފެތިފައިވާ ސިންގަޕޫރުގެ ކާގޯ ބޯޓު، އެކްސް-ޕްރެސް ޕާލްއިން ތެޔޮ ލީކުވާ މިންވަރު ބެލުމުގެ ތަހުގީގެއް، ސްރީލަންކާއިން ލޯންޗުކޮށްފިއެވެ.\nބުރާސްފަތި ދުވަހު ލޯންޗުކުރި ތަހުގީގު މައިގަނޑު ގޮތެއްގައި އަމާޒު ކުރަނީ، ކަނޑަށް ބޭރުވެ، 0.35 އަކަ ކިލޯމީޓަރުގެ ސަރަހައްދަކަށް ފެތުރިފައިވާ ތެޔޮ ޕެޗަކަށް ކަމަށް މައުލުމާތު ލިބެއެވެ. މި ތެޔޮ ޕެޗް ފެތުރިފައި ވަނީ އެކްސް-ޕްރެސް ޕާލްގެ ބައެއް ފެތިފައިވާ، ސްރީލަންކާގެ ހުޅަނގު އައްސޭރި ފަށުގެ ކަނޑުގެ ސަރަހައްދުގައެވެ.\nސްރީލަންކާގެ ކޯސްޓް ކޮންޒަވޭޝަން މިނިސްޓަރު، ނަލަކާ ގޮޑަހެވާ ވިދާޅުވީ، ތެޔޮ ޕެޗް ތަހުގީގު ކުރުމަށް ސަރަހައްދީ ތަޖުރިބާކާރުންނަށް އަންގަވާފައި ވާނެ ކަމަށެވެ.\nކޮޅުނބުގައި ހުންނަވާ، ނޫސްވެރިންނަށް މައުލޫމާތު ދެއްވަމުން ވަޒީރު ވިދާޅުވީ، ހާދިސާ ހިނގި ސަރަހައްދަށް ޒިޔާރަތް ކުރައްވާ، އެ ތެޔޮ ޕެޗް ފާހަގަ ކުރެވިފައި ވާ ކަމަށާ، ބެލެވޭ ގޮތުގައި އެއީ ޑީސަލް ކަމަށެވެ. އެއީ ބަންކަރު އޮއިލް ކަމަށް ނުބެލެވޭ ކަމަށާ، އެކަން ތަހުގީގު ކުރުމަށް ދާއިރާގެ ތަޖުރިބާކާރުންނަށް އަންގަވާފައި ވާނެ ކަމަށެވެ.\nއެކްސް-ޕްރެސް ޕާލް ފެތުނީ، 13 ދުވަސްވަންދެން އެނދުމަށް ފަހުގައެވެ. މި ކާރިސާއަކަށް އެތައް އަހަރަކަށް ދެމިގެންދާނެ ތިމާވެށީގެ ނުރައްކާތެރި ކާރިސާއަކާށް ވާނެ ކަމަށް، ދާއިރާގެ ތަޖުރިބާކާރުން ދަނީ، ތަކުރާރުކޮށް އިންޒާރު ކުރަމުންނެވެ.\nބޯޓުގެ ވެރި ކުންފުނިންވެސް ވަނީ، އިންޓަނޭޝަނަލް ޓޭންކާޒް އޯނާޒް ޕޮލޫޝަން ފެޑެރޭޝަން (އައިޓީއޯޕީއެފް)އާ، އޮއިލް ސްޕިލް ރެސްޕޯންސް (އޯއެސްއާރް) ގެ މެންބަރުން، މަންދޫބުންގެ ގޮތުގައި ހާދިސާ ހިނގި ސަރަހައްދަށް ފޮނުވާފައެވެ.\nވިޔަފާރި މަސްބޯޓް މަސްވެރިން ތިމާވެށި ލައިފްސްޓައިލް ސްރީލަންކާ


BREAKING NEWS: German Ge Minister Eh Amilla Ah Maruvejje - Vaguthu\nކޮވިޑް-19 އާއި ގުޅިގެން އިޤުތިޞާދަށް ކުރިމަތިވާނެ ދަތިތަކުން އަރައިގަންނާނެ ގޮތެއް ނުވިސްނިގެން ޖަރުމަންވިލާތުގެ ހެއްސީ ނަމަކަށް ކިޔާ ސްޓޭޓްގެ ފިނޭންސް މިނިސްޓަރު ތޯމަސް ޝީފާ އަމިއްލައަށް މަރުވެއްޖެއެވެ.\nއުމުރުން 54 އަހަރުގެ ތޯމަސް މަރުވެފައި އޮއްވާ ފެނުނީ ރެއިލްވޭ ޓްރެކެއް ކައިރިންނެވެ. އޭނާ މަރުވީ ރޭލެއްގެ ކުރިމައްޗަށް ފުއްމާލައިގެންނެވެ. ޕްރޮސެކިއުޓަރުން ބުނާ ގޮތުގައި ތޯމަސް މަރުވީ އަމިއްލައަށް ކަމަށް މިހާތަނަށް ލިބިފައި ހުރި މައުލޫމާތައް ބަލާފައި ބުރަވެވެއެވެ.\nތޯމަސް މަރުވީ އަމިއްލައަށް ކަމަށް ޕްރޮސެކިއުޓަރުން ބުރަވަނީ އޭނާ މަރުވި މަންޒަރު ފެނުނު މީހުންގެ ހެކިބަހަށް ބަލާފައި ކަމަށް ވެސް ޕްރޮސެކިއުޓަރުން ބުނެއެވެ.\nހެއްސީ އަކީ ޖަރުމަންވިލާތުގައި މާލީ އެންމެ ގިނަ ހަރަކާތްތައް ހިންގާ ފްރެންކްފުޓް ވެސް ހިމެނޭ ސްޓޭޓެވެ. ޖަރުމަންވިލާތުގެ އެންމެ މަޝްހޫރު ބޭންކްތަކާއި ޔޫރަޕްގެ ސެންޓްރަލް ބޭންކް ވެސް ހުންނަނީ ފްރެކްފުޓްގައެވެ.\nތޯމަސް މަރުވިއިރު އަންބަކާއި ދެދަރިން ދުނިޔޭގައި އެބަތިއްބެވެ.\nކޮވިޑް-19 އާއި ގުޅިގެން އެތައް ބައެއްގެ ވަޒީފާ ގެއްލިދާނެ ކަމުގެ ބިރު ހީވެފައި ވާތީ ނަފްސާނީ މައްސަލަތައް ގިނަވެގެން ހިނގައިދާނެ ކަމުގެ އިންޒާރު ބައެއް ތަޖުރިބާކާރުން ގެންދަވަނީ ދެއްވަމުންނެވެ.\nގިނަ ބަޔަކަށް ވަޒީފާތަކަށް ނުދެވޭތީ މާލީ މައްސަލަތައް ދިމާވެ، ބަނގުރޫޓް ވުމުގެ ބިރު ހީވެ، އަމިއްލައަށް މަރުވުމުގެ މައްސަލަތައް އިތުރުވެދާނެ ކަމަށް ތަޖުރިބާކާރުން ވިދާޅުވެއެވެ.\nމާޗް 30, 2020 00:47\nކާފަރުން މާޔޫސްވަނީ ކަލަކު ވޮޑިގެންވާކަން ގަބޫލުނުކުރާތީ،\nމާޗް 30, 2020 11:24\nއެއީ ކާފަރެއްތަ؟ އޭނަ ކަލެއާ ދިމާއަށް ވެސް އެހެން ބުނެފާނެ ނު؟\nމާޗް 30, 2020 00:58\nވަގުތުގެ ފަރާތުން ސަރުކާރާހަމައަށް އަޅުގަނޑު މެންގެ އަޑު ގެންގޮސްލަ ދެވިދާނެތޯ! މެލޭޝިޔާގައި ކިޔަވާކުދިން ގެ ތެރެއިން ވަރައް ގިނަކުދިން މާލެ އަންނަން ބޭނުންވެ އެކަމު ނާދެވިފައި އެބަތިބި އަދި އޭގެ ތެރޭގައި އަޅުގަނޑުގެ ދަރިފުޅުވެސް ހިމެނޭ! އެންބަސީންވެސް އެދެވޭ މަސައްކަތެއް މިކަމުގައި ނުކުރޭ! ވަރައް ދެރަވޭ މިކަމާ.\nމާޗް 30, 2020 01:31\nމާތްކަލާކޯ. ނިކަން ދެކިބަލަ. ރަޙްމަތާމެދު އުންމީދު ކެނޑިފައި ތިބޭ މީހުން ކޮންމެ ފަދަ މަގާމަކަށް ލިޔަސް އެނޫން ގޮތެއް ނުވާނެ ކަން މިއޮތީ ދައްކަވާފައި.\nމާޗް 30, 2020 09:04\nބެލެވެރިޔާއަށް ދަންނަވާލަން ! މެލޭސިޔަގައި ތިއްބެވި ދަރިވަރުން އެތާބައިތިއްބަވާަ ދެއްވާ ! ރާައްޖެއަށްވުރެ ރަނގަޅުފަރުވާ އެތަނުން ލިބޭނެ! ކަންބޮޑުވެ ނުލައްވާ!\nތިޔަބޭފުޅުން ދެރަވާގޮތަށް އަޅުގަނޑުމެން ރާއްޖޭގައި ދިރއުޅޭރައްޔިތުންވެސް ދެރަވޭ ރާއްޖެއަށް މި ބަލި އާއްމުވެދާނެތީ! މިހާތަނަށްވެސް މިބަލި ރާއްޖެއައިސްފަވަނީ ބޭރުން، މިޤައުމަކީ ސިއްޙީވަސީލަތް މަދު ޤައުމެއް ، އަޅުގަނޑުމެންގެ ހާލަށްވެސް ވިސްނަވާ\nމާޗް 30, 2020 09:08\nމި ލިޔުން ވ. ފުރިހަމަ. ދީނުގަ އޮންނަ ގޮތް ވެސް ބުނެދެވިފަ އޮތީމަ\nމާޗް 30, 2020 10:47\nބެލެނިވެރިޔާ އަށް ބުނެލަން އޮތީ މިވަގުތު އެންމެ ރަނގަޅު ގޮތަކީ އމީހަކު ތިބި ތަނެއްގަ ތިބުން އަޅުގަނޑުމެން ބޭނުމެއް ނޫން މިއޮއް ބައިބޯ ތަނަށް އިތުރު ކޮވިޑް ތަކެއް އަންނާކަށް. ދަރިފުޅަށްވެސް ނުރައްކާ ދަތުރު ކުރުން.\nމާޗް 30, 2020 11:20\nއަހަރެން ކަންބޮޑެއްނުވާނެ އިނަޝާﷲ އެއްވެސްކަމަކާ އަހަރެންގެ އައްޕަ އަހަރެން ކައިރީ ބުނެފަވޭ ކާނެ އެއްޗެއް ނެތިގެން ކިރުފެލި ހުނި ކައިގެން ހުއްޓަސް މީސް ތަކުންނާ ބައްދަލުވާއިރު ހިނިތުންވެފަ އުފާވެރިމޫނަކާ އެކު ބައްދަލު ކުރާށޭ އެހެންވެ މަގޭ ދަރިޔަށް ވެސް ފެން ގަރުދިޔަ އާއި ބަތާ ހުސް ރޮށި ފަދަ އެއްޗެހި ކާން ހިތްވަރުދެނީ އޭރުން ގޮންޖެހުންތަކަށް ނުސިހޭނެ އިއްޒަތް ތެރިކަމުގައި ހިތްތިރި ކުރަންވެސް އެގޭނެ އިއްޒަތާ އާރާއިބާރުގައި ހިތްތިރި ކުރުމަށް ވުރެ ސަޅި ކަމެއް އަސްލުގަނޯން ނާނެ\nމިއަދަކު ތިމާއީ މުސްލިމެކޭ އަނެކަކީ ކާފަރެކޭ ބުނެ އިނގިލި ދިއްކުރެވޭކަށްނެތް. ހަމަ ކަލެއާ ހަމަޔަސްވެސް އެކަން އަތުވެދާނެ.


Nigeria Ge Avashakah Eri Bayaku Hinngi Bodu Leyohoruvumeh Gai Kudakudhin Himeneyhen 81 Maru - Vaguthu\nހުޅަނގު އެފްރިކާގެ ޤައުމެއް ކަމަށްވަ ނައިޖީރިޔާގެ އިރުއުތުރުގެ ސަރަޙައްދެއްގައި އަވަށަކަށް ބަޔަކު އަރައި ބޮޑު ލޭއޮހޮރުވުމެއް ހިންގައިފިއެވެ.\nމިކަން ހާމަކޮށް އެ އަވަށް އޮންނަ ސްޓޭޓުގެ އިދާރާތަކުން ނެރުނު ބަޔާނެއްގައި ބުނެފައި ވަނީ މި އަނިޔާވެރި އަމަލު ހިންގާފައި ވަނީ މިދިޔަ ބުދަ ދުވަހުގެ ވަގުތެއްގައި ކަމަށާއި، ލޭއޮހޮރުވުމުގައި ޖުމްލަ 81 މީހަކު މަރާލާފައިވާ ކަމަށެވެ.\nއެ ބަޔާނުގައި ބުނެފައިވާގޮތުން މި ލޭއޮހޮރުވުމުގައި މަރުވި މީހުންގެ ތެރޭގައި ގިނަ އަދަދެއްގެ ކުޑަކުދިންނާއި އަންހެނުންވެސް ހިމެނެއެވެ. އަދި މި އަމަލު ހިންގުމަށްފަހު އެ އަވަށުގެ އިސް ބައެއް މީހުންނާއި އަންހެނުންނާއި ކުޑަކުދިން ހިމެނޭހެން ޖުމްލަ7މީހަކު ރަހީނުކޮށްފައިވާ ކަމަށްވެސް ބަޔާނުގައި ވެއެވެ.\nމި އަނިޔާވެރި އަމަލު ހިންގީ ސީދާ ކޮން ބައެއްކަން އަދި ކަށަވަރުވެފައި ނުވީނަމަވެސް، މިކަމުގެ ފަހަތުގައި ތިބީ ނައިޖީރިޔާގައި ހަރަކާތްތެރިވާ ނުރައްކާތެރި ނިރުބަވެރި ޖަމާޢަތް، "ބޮކޯ ހަރާމް"ގެ ހަނގުރާމަވެރިން ކަމަށް ވަނީ ތުހުމަތު ކުރެވިފައެވެ. އެއީ އެ ޖަމާޢަތުން މީގެ ކުރިންވެސް އެޤައުމުގައި މިފަދަ ލޭއޮހޮރުވުން ހިންގާފައި ވާތީއެވެ.\nބުދަ ދުވަހު ނައިޖީރިޔާގައި މި ހާދިސާ ހިނގި ވަގުތު މަންޒަރުދުށް ފަރާތަކުން ނޫސްތަކުގައި ބުނެފައި ވަނީ، ހަތިޔާރު އެޅި ބަޔަކު ވެހިކަލްތަކެއްގައި އެ އަވަށަށް އަރާފައި ވަނީ ޓީޗަރުން ކަމަށް ބުނެއެވެ. އަދި އެއަށްފަހު އަވަށުގެ އެންމެން އެއްތަނަކަށް އެއް ކުރުމަށްފަހު އެމީހުންގެ އަތުގައި ހުރި ހަތިޔާރާއި ހިފައިގެންގުޅޭ ބައެއް ތަކެތިވެސް ހޯދާފައިވާ ކަމަށް އޭނާ ބުންޏެވެ.\nނިރުބަވެރިން ކުއްލި ގޮތަކަށް އާންމުންގެ ގަޔަށް ބަޑިޖަހަން ފެށީ އަވަށުގައި ހުރި ތަކެތި އެއްކޮށްގެން ގޮސް އެމީހުންނާއި ހަވާލުކުރިތަނާހެން ކަމަށާއި، މިގޮތުން ގިނައިރުތަކެއް ވަންދެން ހިންގި މި ލޭއޮހޮރުވުމުގައި ކުޑަކުދިންނާއި އަންހެނުންނަށް ބެލުމެއް ނެތި ރަހުމުކުޑަގޮތަކަށް ގިނަ ބަޔަކު މަރާލީ ކަމަށް މަންޒަރުދުށް މީހާ ބުނެފައި ވެއެވެ.\nމި ހާދިސާ އަށްފަހު މަރުވި 49 މީހަކު މިހާރު އެ އަވަށުގައި ވަޅުލާފައިވާއިރު 32 މީހެއްގެ ހަށިގަނޑު، އެމީހުން ނިސްބަތްވާ އަވަށްތަކަށް ވަނީ ގެންގޮސްފައެވެ.\nމި އަމަލު ހިންގި މީހުން ވަނީ ލޭއޮހޮރުވުމަށްފަހު ދަމުން، އެ އަވަށުގައި ހުރި ގިނަ އަދަދެއްގެ ގެރިއާއި ކަންބަޅި ފަދަ ޖަނަވާރުތައްވެސް ފޭރިގެންފައެވެ.\nމި ހާދިސާ އާއި ގުޅިގެން އެ އަވަށުގައި މިހާރު ސަލާމަތީ ބާރުތަކުން ދަނީ ހަރަކާތްތެރިވަމުންނެވެ.\nޖޫން 14, 2020 09:41\nއެއްވެސްކަހަލަ އިންސާނިއްޔަތުކްމެއް ނުހުރޭދޯ މިކަލަ މީހުންނަކީ އިންސާނުންގެ ސިފައިގައި ތިއްބަސް ޝައިޡާނުންތަކެއް މިބައިގަނޑަށް ހިޔެއްނުވެ ތިކުރިކަންތަށް ދެނެވޮޑިގެންވާ ފަރާތެއްވާކަން އަދި ދުވަހެއްވާކަން ހައްގު ޖަޒާލިބޭ . ޔާﷲ މިދުނިޔެއިން މިކަލަނުބއިމީހުން ނެދިކުރައްވާފާނދޭ .


Addu City gai fihaarathah hulhuvumaai viyafaari kurumuge beynumah eh avashun aneh avashah dhathurufathuru kurumaa gulhey\nއައްޑޫ ސިޓީގައި ފިހާރަތައް ހުޅުވުމާއި ވިޔަފާރިކުރުމުގެ ބޭނުމަށް އެއްއަވަށުން އަނެއްއަވަށަށް ދަތުރުފަތުރުކުރުމާއި ގުޅޭ\n14 މޭއި 20202weeks ago\nއައްޑޫ ސިޓީގައި ފިހާރަތައް ހުޅުވުމާއި ވިޔަފާރިކުރުމުގެ ބޭނުމަށް އެއްއަވަށުން އަނެއްއަވަށަށް ދަތުރުފަތުރުކުރުމާއި ގުޅޭ:\nޤާނޫނު ނަންބަރު 2010/7 (ދިވެހިރާއްޖޭގެ އިދާރީ ދާއިރާތައް ލަމާރުކަޒީ އުޞޫލުން ހިންގުމުގެ ޤާނޫނު) ގެ 39 ވަނަ މާއްދާގެ (ޗ) އާއި ހެލްތް ޕްރޮޓެކްޝަން އެޖެންސީގެ ނަންބަރު 2020/39 އެންގުމާއި މިނިސްޓްރީ އޮފް އިކޮނޮމިކް ޑިވެލޮޕްމަންޓްގެ ނަންބަރު (IUL)101-BR/1/2020/84 އިޢުލާނުގެ މައްޗަށް ރިޢާޔަތްކޮށް، އައްޑޫގެ ސޯޝަލް ސަޕޯޓް ޑެސްކް (އެސް.އެސް.ޑީ) ތަކުން ހުއްދަދޫކުރާ ފިހާރަތައް ކަނޑައެޅޭ ވަކި ވަގުތުތަކުގައި ހުޅުވާލުމުގެ ހުއްދަދިނުމަށް ވަނީ ނިންމާފައެވެ. އެގޮތުން ފިހާރަތައް ހުޅުވައިގެން ޚިދުމަތް ދެމުން ގެންދަންވާނީ ހުކުރު ދުވަސް ފިޔަވައި ކޮންމެ ދުވަހެއްގެ ހެނދުނު 08:00 އިން 15:00 އަށެވެ. އަދި ހުކުރު ދުވަހު ހެނދުނު 08:00 އިން 11:00 އަށް، އަދި މެންދުރުފަހު 13:30 އިން 15:00 އަށެވެ. މިވަގުތުތައް ފިޔަވައި އެހެން ވަގުތުތަކުގައި އެއަވަށެއްގެ ސޯޝަލް ސަޕޯރޓު ޑެސްކުގައި ރަޖިސްޓްރީ ކޮށްފައިވާ ވިޔަފާރިތަކަށް ޑެލިވަރީގެ ޚިދުމަތް ދެވޭނެ ކަމުގައި ދެންނެވީމެވެ.\nމީގެ އިތުރުން، ވިޔަފާރިކުރުމުގެ ބޭނުމަށް އެއްއަވަށުން އަނެއްއަވަށަށް ދަތުރުފަތުރުކުރުމާއި ޢާއްމު ފަރާތްތަކުންނާއި ވިޔަފާރިތަކުން ވިޔަފާރިކުރުމުގައި އަމަލުކުރާނެގޮތުގެ ގައިޑްލައިން ތިރީގައި ބަޔާންކޮށްފައިވާނެއެވެ. އެސް.އެސް.ޑީ ތަކުން ފިހާރަތައް ހުޅުވުމަށް ހުއްދަދިނުމުގައި ބަލާނީ ގައިޑްލައިންގައިވާ ވިޔަފާރިތަކުން ޢަމަލުކުރަންޖެހޭ ކަންތައްތައް ފުރިހަމަކޮށްފައި ހުރިތޯއެވެ. އެހެންކަމުން އާއްމު ފަރާތްތަކުންނާއި ވިޔަފާރިތަކުން ތިރީގައިވާ ގައިޑްލައިންގައިވާ ގޮތުގެމަތިން ޢަމަލުކުރުމަށް ދަންނަވަމެވެ.\nމި އިޢުލާނުގައިވާ ގޮތުގެމަތިން އެސް.އެސް.ޑީ ތަކުގެ ހުއްދައާއެކު ފިހާރަތައް ހުޅުވަން ފަށާނީ 15 މޭއި 2020 ވަނަ ދުވަހުން ފެށިގެންނެވެ.\nވިޔަފާރިކުރުމުގެ ބޭނުމަށް އެއްއަވަށުން އަނެއްއަވަށަށް ދަތުރުފަތުރުކުރުމާއި، ޢާއްމު ފަރާތްތަކުންނާއި ވިޔަފާރިތަކުން ވިޔަފާރިކުރުމުގައި އަމަލުކުރާނެގޮތުގެ ގައިޑްލައިން\nހަލުވިކަމާއެކު ފެތުރެމުންދާ ކޮވިޑް-19 ހުއްޓުވުމަށް އެއްތަނުން އަނެއްތަނަށް ދަތުރުކުރުން އައްޑޫގައިވަނީ ވަކި ހުދޫދެއްގެ ތެރެއިން ހިފަހެއްޓިފައެވެ. ވިޔަފާރިކުރުމުގެ ބޭނުމަށް ކަނޑައެޅިފައިވާ ދުވަސްތަކާއި ގަޑިތަކުގައި ތިރީގައިވާ ގޮތުގެމަތިން ދަތުރުފަތުރު ކުރުމަށް ލުއިތަކެއް ދިނުމަށް ވަނީ ނިންމާފައެވެ. އެގޮތުން؛\nހިތަދޫގެ ރައްޔިތުން މަރަދޫ، މަރަދޫފޭދޫ އަދި ފޭދޫ އަށް ދަތުރުކުރެވޭނެ ދުވަސްތަކާއި ގަޑިތައް:\nހިތަދޫއިން މަރަދޫ، މަރަދޫފޭދޫ އަދި ފޭދޫއަށް އަންނަނިވި ދުވަސްތަކާއި ގަޑިތަކުގައި މޯލްޑިވްސް ޕޮލިސް ސަރވިސްގެ ހުއްދައާއި އެކު ދަތުރުކުރެވޭނެއެވެ.\nހޮނިހިރު، ހޯމަ އަދި ބުރާސްފަތި\nހެނދުނު 09:00 އިން ހަވީރު 15:00 އަށް ދަތުރުކުރެވޭނެ.\n*މިދުވަސްތަކުގައި ދަތުރުކުރެވޭނީ ހިތަދޫގައި ދިރިއުޅޭ ރައްޔިތުންނަށް އެކަންޏެވެ.\nމަރަދޫ، މަރަދޫފޭދޫ އަދި ފޭދޫ ރައްޔިތުން ގުޅިފައިވާ އަވަށްތަކަށް ދަތުރުކުރެވޭނެ ދުވަސްތަކާއި ގަޑިތައް:\nމަރަދޫ، މަރަދޫފޭދޫ އަދި ފޭދޫއިން ގުޅިފައިވާ އަވަށްތަކަށް އަންނަނިވި ދުވަސްތަކާއި ގަޑިތަކުގައި މޯލްޑިވްސް ޕޮލިސް ސަރވިސްގެ ހުއްދައާއި އެކު ދަތުރުކުރެވޭނެއެވެ.\nއާދީއްތަ، އަންގާރަ އަދި ބުދަ\n*މިދުވަސްތަކުގައި ދަތުރުކުރެވޭނީ މަރަދޫ، މަރަދޫފޭދޫ އަދި ފޭދޫ ގައި ދިރިއުޅޭ ރައްޔިތުންނަށް އެކަންޏެވެ.\nމަތީގައިވާ ލުއިފަސޭހަތައް ބޭނުންކުރުމުގައި ވިޔަފާރިތަކުންނާއި ވިޔަފާރިކުރުމަށްދާ ފަރާތްތަކުން އަންނަނިވި ކަންކަމަށް ޢަމަލުކުރަންވާނެއެވެ.\n(ހ) ނިސްބަތުން ބޮޑެތި ފިހާރަތަކުން ޚިދުމަތް ދިނުމުގައި ގިނަ ކަސްޓަމަރުން އެއްފަހަރާ ފިހާރައިގެ ތެރެއަށް ވެއްދުމުގެ ބަދަލުގައި ގިނަވެގެން4ކަސްޓަމަރުން ވެއްދުމަށް އިޚްތިޔާރުކުރާށެވެ. އަދި މިގޮތުން އިޚްތިޔާރުކުރުމުގައި އެއްފަހަރާ އެކުގައި ވަދެ އުޅޭ ކަސްޓަމަރުންނަށް މަދުވެގެން3ފޫޓުގެ ގައިދުރުކުރުން ބެހެއްޓޭނެ ފަދަޔަކުން ކަސްޓަމަރުން ވެއްދުމަށް އިންތިޒާމްތައް ހަމަޖައްސާފައި ހުރުން؛\n(ރ) ފިހާރައިގައި މަސައްކަތްކުރާ ފަރާތްތަކައް ހޭންޑް ސެނަޓައިޒް ނުވަތަ އަތްދޮވެވޭނެ އިންތިޒާމް ހަމަޖައްސާފައިހުރުން؛\n(އ) ފިހާރަތަކުން ގަންނަ ތަކެއްޗަށް ފައިސާ ދެއްކުމުގައި އޮންލައިން އިންތިޒާމްތައް ހަމަޖައްސާފައި ހުރުން؛ އަދި އެކައުންޓައް ފައިސާ ޖަމާކުރެވޭނެ އިންތިޒާމް (ބޭންކް ޓްރާންސްފަރ) ހަމަޖެހިފައިވާނަމަ، އެކައުންޓްގެ ތަފްޞީލު ފަސޭހައިން ފެންނާނެހެން ފިހާރަތަކުގައި ބެހެއްޓުން؛\n(ޅ) ފިހާރައިގެ ބޭރުގައި ކިއު ހަދަންޖެހިއްޖެނަމަ، މަދުވެގެން3ފޫޓުގެ ގައިދުރުކުރުން ބެހެއްޓުން؛\nފިހާރަތައް ހުޅުވުމަށް ނިންމިކަމުގައި ވީނަމަވެސް ރެސްޓޯރެންޓްތަކާއި ކެފޭތަކާއި ގާޑިޔާތަކާއި އަދި ބޯކޮށާތަންތަން ހުޅުވުމުގެ ހުއްދަ ދިނުމަށް އަދި ނިންމާފައި ނުވާވާހަކަ ދެންނެވީމެވެ. ފިހާރަތައް ހުޅުވުމުގައި މިއިޢުލާނާއި އެއްގޮތަށް ޢަމަލުކުރަމުންދޭތޯ މޯލްޑިވްސް ޕޮލިސް ސަރވިސް އާއި އައްޑޫގެ އަވަށްތަކުގެ އެސް.އެސް.ޑީތަކުން ބަލަމުން ގެންދާނެވާހަކަ ދެންނެވީމެވެ. މިއިޢުލާނާއި ޚިލާފުވާ ފިހާރަތަކާއި މެދު ޤާނޫނު ނަންބަރު 2010/7 (ދިވެހިރާއްޖޭގެ އިދާރީ ދާއިރާތައް ލާމަރުކަޒީ އުޞޫލުން ހިންގުމުގެ ޤާނޫނު) ގައިވާ ގޮތުގެމަތިން ފިޔަވަޅު އެޅޭނެކަން އާއްމުކޮށް އަންގާ އިޢުލާންކުރީމެވެ.\n14 މޭއި 2020\nޕަބްލިޝް ކުރި ތާރީޚް: 14-05-2020\nސުންގަޑި: 2020-05-14 14:00:00


Bigg Boss Geygai Salman Dhiriulhey Bai Varah Furihama – Iru\nއިންޑިއާގެ ކަލާޒް ޗެނަލުން ކޮންމެ އަހަރަކު ގެނެސްދޭ މަޝްހޫރު ރިއަލިޓީ ޝޯ “ބިގް ބޮސް” އަކީ އިންޑިއާގެ އެންމެ މަޤުބޫލު ރިއަލިޓީ ޝޯއެވެ. ގިނަ ބަޔަކު އެހާ ޝައުގުވެރިކަމާއެކު މި ޝޯ ބަލާ އެއް ސަބަބަކީ ސަލްމާން ޚާން ހޯސްޓް ކޮށްދޭތީއެވެ.\nމިދިޔައަހަރުގެ ޝޯއަށްވެސް ސަލްމާން އަށް ވަނީ ވަކިން ދިރިއުޅޭނެ ބޮޑު ތަނެއް ޕްރޮޑިއުސަރުން ހަދާދީފައެވެ. މިފަހަރުގެ ޝޯއަށް ވެސް ސަލްމާން އަށް ވަނީ ބިގްބޮސް ގޭގައި ވަރަށް ފެންވަަރުގެ ތަނެއް ހަދާފައެވެ. މަޝްހޫރު އާޓް ޑައިރެކްޓަރު އޮމަންގް ކުމާރް ވަނީ ސަލްމާން ދިރިއުޅޭ ތަން މެކްސިކަން ޑިޒައިން އަކަށް ހަދާފައެވެ. މިތަނުގައި ބޮޑު ޓީވީ ސްކްރީން އަކާއި، ޑަބަލް ބެޑަކާއި ޕްރައިވެޓް ޖިމެއްވެސް ހުރެއެވެ.\nބިގް ބޮސް ގައި ސަލްމާން ހޯސްޓު ކޮށްދޭ ކޮންމެ އެޕިސޯޑަކަށް5މިލިއަން ޑޮލަރަށްވުރެ ގިނަ އަދަދެއް އޭނާއަށް އާންމުކޮށް ލިބެއެވެ. ނަމަވެސް ކޮވިޑް-19ގެ ސަބަބުން މިފަހަރު އޭނާ ހޮސްޓްކޮށްދޭ އަގު ވަނީ ކުޑަކޮށްދީފައެވެ. ސަލްމާން ބިގް ބޮސް ހޯސްޓު ކޮށްދޭން ފަށާފައިވަނީ ޝޯގެ4ވަނަ ސީޒަނުން ފަށައިގެންނެވެ.


Champions League Final Kulheyny Portugal Gai - Vaguthu\nމެޗު ކުޅުމަށް ހަމަޖެހިފައިވާ ސްޓޭޑިއަމް\nމިމަހުގެ ފަހުކޮޅު ތުރުކީގެ އިސްތަމްބުލްގައި ކުޅުމަށް ހަމަޖެއްސި ޔުއެފާ ޗެމްޕިއަންސް ލީގުގެ ފައިނަލް މެޗު ޕޯޗުގަލްގެ ޕޯޓޯއަށް ބަދަލުކޮށްފިއެވެ.\nތުރުކީގައި މެޗު ކުޅުމަށް ދަތިވަނީ އެ ގައުމުގައި ކޮވިޑުގެ ހާލަތު ގޯސްވުމުގެ ސަބަބުން ޔޫކޭގެ ޓްރެވަލް ލިސްޓުގައި އެ ގައުމަށް ދަތުރުނުކުރަން އަންގާފައިވުމުންނެވެ. ނަމަވެސް ޕޯޗުގަލްގައި މެޗު ކުޅެން ފަސޭހަވެއެވެ.\nޗެމްޕިއަންސް ލީގުގެ ފައިނަލުގައި ވެސް ކުޅުމަށް ހަމަޖެހިފައިވަނީ އިނގިރޭސި ޓީމެވެ. މިމަހުގެ 29 ގައި ކުޅޭ މި މެޗުގައި ބައްދަލުކުރަނީ ޗެލްސީއާއި މެންޗެސްޓަރ ސިޓީ އެެވެ. އެހެންކަމުން މި މެޗު ބަލަން އިނގިރޭސި ގިނަ ސަޕޯޓަރުން ދަތުރުކުރާނެ ކަމަށް ބެލެވެއެވެ. މެޗު ޕޯޗުގަލްއަށް ބަދަލުކުރަނީ މި ދަތިތައް ހައްލުުކުރުމަށެވެ. މިވަގުތަށް ޕޯޗުގަލް އަކީ އިނގިރޭސިވިލާތުން ފެހި ނިޝާން ދީފައިވާ ގައުމެކެވެ.\nމެޗު ކުޅުމަށް މިހާރު ހަމަޖައްސާފައިވަނީ ޕޯޓޯގެ އެސްޓާޑިއޯ ޑޯ ޑްރާގޯ ސްޓޭޑިއަމުގައެވެ. މިއީ 50،000 މީހުންގެ ޖާގައިގެ ދަނޑެކެވެ. ޔުއެފާއިން މަސައްކަތްކުރަނީ މި މެޗު ބެލުމަށް 20،000 ސަޕޯޓަރުންނަށް ފުރުސަތު ދިނުމަށެވެ.\nޕޯޗުގަލްގައި މެޗު ކުޅޭނަމަ ސްޕޮންސަރުންނާއި މެޗު ބްރޯޑްކާސްޓުކުރުމުގައި ވެސް ފަސޭހަތަކެއް ލިބިގެންދެއެވެ. އަދި ޕޯޗުގަލްގައި މެޗު ކުޅޭނަމަ ތުރުކީއަށް އިނގިރޭސި ރައްޔިތުން އެތެރެވާން އޮތް ހުރަސްތައްވެސް ދާނެއެވެ. ޕޯޗުގަލް އިންވެސް ވަނީ ފައިނަލް މެޗު ހޯސްޓުކުރުމަށް ޝައުގުވެރިކަން ފާޅުކޮށްފައެވެ.\nމިދިޔަ ސީޒަނުގެ ޗެމްޕިއަންސް ލީގުގެ ކުއާޓާ ފައިނަލާ ހަމައިން ފަށައިގެން މެޗުތައް ކުޅެފައިވަނީ ސެންޓްރަލައިޒްކޮށްގެން ޕޯޗުގަލުގެ ލިޒްބަންގައެވެ. މިދިޔަ އަހަރުގެވެސް ޗެމްޕިއަންސް ލީގު ފައިނަލް އެންމެ ފުރަތަމަ ކުޅެން ހަމަޖެއްސީ ތުރުކީގައެވެ. އެފަހަރު ކުޅޭ ތަން ޕޯޗުގަލްއަށް ބަދަލުކުރީ ތުރުކީގައި ކޮވިޑުގެ ހާލަތު ގޯސްވުމުންނެވެ.\nމި މެޗު ވެމްބްލީ ސްޓޭޑިއަމުގައި ކުޅުމުގެ މަޝްވަރާތަކެއް ކޮށްފައިވެއެވެ. ނަމަވެސް ބައެއް އޮފިޝަލުންނަށް އެ ގައުމަށް އެތެރެވާން އުނދަގޫތަކެއް ހުރުމުން އެ ނިންމުން ވަނީ ބަދަލުކޮށްފައެވެ.


LIVE: Anehkaaves Raajje Quarantine Marukazakah Vedhaane Kamuge Biru - Vaguthu\nކޮވިޑް-19: އަދަދުތައް އެއްވަރެއްގައި! - 20 ގަޑިއިރު ކުރިން\nކޮވިޑް-19: އަނެއްކާވެސް ރާއްޖެ "ކަރަންޓީން މަރުކަޒަކަށް" ވެދާނެކަމުގެ ބިރު!\nމިއަދު ކޮވިޑަށް ފައްސިވީ 63 މީހުން.\nކުރިއަށް އޮތް ދެދުވަހު މާލޭގައި ސުންކު ނަގާ ސެންޓަރުތައް ބަންދު ވާނެ.\nއއ. ރަސްދޫން ފަތުރުވެރިއަކާއި އިތުރު މީހަކު ކޮވިޑް-19 އަށް ފައްސިވެ، ރަށް ބަންދު ކޮށްފި.\nBREAKING: Rasdhoo In Fathuruveriakaai Ithuru Meehaku Fassive Rah Bandhu Kohffihttps://t.co/2lvbdtGRyu\nމި މަހުގެ 23 ވަނަ ދުވަހު ފެށުމަށް ހަމަޖެހިފައިވާ ޓޯކިޔޯ އޮލިމްޕިކްސް އަށް ދިޔަ ދެ އެތްލީޓުން ކޮވިޑް-19 އަށް ފައްސިވެއްޖެ.\nTokyo Olympics Ah Dhiya2Athletun Covid Ah Fassivejjehttps://t.co/OhO4JLDKeI\n2020 Gai Ufanvi Kujjeh, Heekuranee Hurihaa Ehchakee Sanitizer Kamah!https://t.co/ttMl1N99HT\nކޮވިޑް-19 ގެ ސަބަބުން ހައްޖުގެ އަޅުކަމަށް ދާ ފަރާތްތަކުން އަމަލު ކުރުމަށް އެކުލަވާލާފައިވާ އުސޫލުތަކާއި ހިލާފު 20 މީހަކު ޖޫރިމަނާ ކޮށްފައިވާ ކަމަށް ސައުދީ އަރަބިއްޔާއިން ބުނެފި\nHajj Ge Usooluthakaai Hilaafuvi 20 Meehaku Joorimana Koffihttps://t.co/Zev8myzPmN\nކޮވިޑް-19 އަށް ފައްސިވާ މީހުންގެ އަދަދު މެއި މަހު ވަރަށް ބޮޑަށް އިތުރުވެގެން ދިޔައީ ހާއްސަކޮށް ރާއްޖެ އަށް އިންޑިއާގެ އެތައް ބަޔަކު އައިސް "ކަރަންޓީން މަރުކަޒަކަށް" ރާއްޖެ ވެގެން ދިއުމުން ޑެލްޓާ ވޭރިއަންޓް ފެތުރިގެންނެވެ. އެހާލަތުން ރާއްޖެ އަރައިގަނެ އަނެއްކާވެސް ދެކުނު އޭޝިއާގެ މީހުންނަށް ރާއްޖެ ހުޅުވާލުމާއިއެކު އިންޑިއާ އިން މެދުއިރުމައްޗަށް ދަތުރު ކުރާ މީހުންގެ ކަރަންޓީން މަރުކަޒަކަށް ރާއްޖެ ވެދާނެ ކަމުގެ ބިރު މިވަނީ ހީވެފައެވެ.\nއޮޅުވާލައިގެން ސައްހަ ނޫން ލިޔުންތައް ހިފައިގެން ރާއްޖެ އެތެރެވާން އުޅުނު ދެތިން ސަތޭކައެއްހާ މީހުން އަނބުރާ ފޮނުވާލާ އަދި ތިން ގެސްތްހައުސްއެއްގެ ހުއްދަ ބާތިލް ކުރި ނަމަވެސް މިއީ ގަވައިދާއި ހިލާފަށް އެތެރެވާން އުޅޭ މީހުން ހުއްޓުވުނީ ކަމަށް ދެކިގެން ނުވާނެއެވެ.\nއިންޑިއާގައި ކޮވިޑްގެ ހާލަތު އަދިވެސް ވަރަށް ގޯހެވެ. އިންޑިއާ އިން ޑެލްޓާ ޕްލަސް ވޭރިއަންޓް ފެނިފައިވާ ކަމަށް ވެސް ސައިންސްވެރިން ބުނެއެވެ. އަދި ބައެއް ވެކްސިންތައް ފުރިހަމަ ކޮށްފައިވާ މީހުންނަށް ވެސް ޑެލްޓާ ވޭރިއަންޓުން ދިފާއު ވުމުގެ ނިސްބަތް ކުޑަކަމަށް މިހާރު ދިރާސާތަކުން އަންނަނީ ދައްކަމުންނެވެ. އެހެންކަމުން ކޮންމެ ގޮތަކަށް ބެލި ނަމަވެސް "ކަރަންޓީން މަރުކަޒަކަށް" ރާއްޖެ ވެއްޖެނަމަ ހާލަތު އަނެއްކާވެސް ގޯސް ވެގެން ދިއުމުގެ ބިރު ވަރަށް ބޮޑެވެ.\nBREAKING NEWS: Miadhu Covid-19 Ah Fassivee 80 Meehun https://t.co/7BCOkHHYkd\n— Vaguthu Online (@VaguthuOnline) July 17, 2021\nParty Kuran Ehme Mashooru Greece Rashugai Music Kulhun Manaakohfi https://t.co/gIeEF8CvaI\nޖުލައި 18, 2021 00:11\nމިއީ އިންޑިޔާގެ ސިޓީއެއް ނަސީދުގެ ބާރުން މކަންކުރާނެ މިކަން ހަޖަމުނުވެގެން ބައެއްމެބްބަރު ފޮޅެނީ ނުރުހުމުގެ ބިލުވެސް އިންޑިޔާ ހިމާޔައްކުރުން؟\nޖުލައި 18, 2021 00:51\nލާދީނީ ސަރުކާރާއި ޝިރްކް އިންޑިއާ އިން މި ޤައު މް ފަނާކުރަން ކޮން މެ ކަ މެއްވެސް ކޮށްފާނެ\nޖުލައި 18, 2021 01:58\nއަދި ވެސް ގިނަ ލުއިދީ... ބޯހަލާކު\nޖުލައި 18, 2021 02:57\nވަރަށް ބޮޑު ތެދެއް. މިހާރު ވެސް ބަނޑޮސް ރިޒޯރޓަށް ކޮންމެ ދުވަހަކު ގިނަ އަދަދެއްގެ އިންޑިޔާ މީހުން އާދެ. އެއްދުވަސް ރިޒޯޓްގަ ކޮށްފަ، އަނެއްދުވަހު ފުރައިގެން ދަނީ ސެޓްފިކެޓް ހިފައިގެން އެހެން ޤައުމަކަށް. ބަނޑޮހަކީ ކުރީ ފަހަރުވެސް އިންޑިޔާ މީހުންގެ ކަރަންޓީން ހަބަކަށް ހެދި ތަނެއް. މެނޭޖް މަންޓް އޯކޭ ޑޮލަރެއް ހިފައިގެން އަންނަނިކޮށް. މުވައްޒަފުން ހުރިހާ ނުރައްކަލެއްގަ، ސާވިސްޗާރޖް ބޮޑުން ކައިފަ ބާކީ ހުރި އެތިކޮޅު ސްޓާފުންނަށް. ޤައުމުގެ ހާލަތު.\nޖުލައި 18, 2021 12:42\nޖުލައި 18, 2021 22:19\nބިރުބޮޑުވާނެ ކަމެއްނެތް. އިންޑިއާ ގެރިމޯދީ ބުނާގޮތަކަށް މިތަން ހިގާނީ. އިންޑިއާ ގެރިފަޅިތައް ފުއްޕާފަ މިގައުމުގަ ބޭނުންގޮތަކަށް އުޅެނީ. ކޮންކަމެއް ކުރެވޭނީ. ގެރިމޯދީ ޑޮލަރު ބަހައިގެން ގެނައި ވެރިކަމެއް. ގެރިކަލޭގެ ބުނާގޮތަށް ކިނބުލަށް ޖެހޭނީ ކަންތައް ކުރަން. ޖުލައި 26 މިއޮތީ ބޯމަތިވެފަ. ކިނބޫ މިނިވަންކަމޭ ކިޔާލާއިރު ގައިގަ އަންނައުނު ހުރިތޯބަލާތި.


އިންޑިއާގެ ރަހަތަކާ އެކު މީރާ އާއި ފާލިޙް ކައިވެނިކޮށްފި – RIKAZStudio\nއިންޑިއާގެ ރަހަތަކާ އެކު މީރާ އާއި ފާލިޙް ކައިވެނިކޮށްފި\n16/04/2017 އަޙްމަދު ރަޝީދު މީރާ, މެޒޯ މޯޑް, ފާލިޙް\nމަޝްހޫރު ލަވަކިޔުންތެރިޔާަަަަ މީރާ މުހައްމަދު މާޖިދާއި “މޯލްޑިވިއަން އައިޑޮލް” ގެ ސީޒަން އެކަކުން ވިދާލި އަބްދުﷲ ފާލިހް އިންޑިޔާގެ ރަހަތަކެއް އެކުލެވޭ ހަފުލާއެއްގައި އިއްޔެ ކައިވެނިކޮށްފި އެވެ.\nއެ ދެ މީހުންގެ ކައިވެނީގެ ރަސްމިއްޔާތު އޮތީ އިއްޔެ ހަވީރު ސޯލްޓް ރެސްޓޯރަންޓްގައި ބޭއްވި މި ހަފުލާ އެއްގަ އެވެ. މީރާ ވަނީ އަތުގައި ހީނާފަތް އަޅައި، ވެޑިން ޑްރެސްއަކަށް ވެސް އިންޑިއާގެ ހެދުމެއް ބޭނުންކޮށްފަ އެވެ. އެއީ ރަތް ކުލައިގެ ޓޮޕަކާއި ކްރީމް ކުލައިގެ ދިގު ސްކާޓެކެވެ. އޭނާގެ މޭކަޕާއި ހެއާ ސްޓައިލް ވެސް ހުރީ އިންޑިއާ ސްޓައިލަށެވެ. ފާލިހް ލައިގެން ހުރީ އިންޑިއާގެ ކައިވެނިތަކުގައި ފިރިހެނުން ލާ ކަހަލަ ކަޅު ކުލައިގެ ޝެރްވާނީއެކެވެ.\nމިއީ މީރާގެ ފުރަތަމަ ކައިވެނި ނަމަވެސް، ފާލިހް ކުރިން ކައިވެންޏެއްކޮށް ދަރިއަކު ވެސް ލިބިފައި ވެ އެވެ. މީރާ އަކީ ލަަވައާއި މިއުޒިކުގެ ދާއިރާގައި މަޝްހޫރު މެޒޯ މޯޑްގެ ދަރިފުޅެވެ.\n← ނުރަ އިސްތަށި ކަޅުކުރުމަށް ކާށިތެލާއި ލުނބޯހުތް\nކީރިތި ޤުރުއާނުގައި ބަޔާންކުރައްވާފައިވާ ސަރަޙައްދުން ނޫހުގެފާނުގެ ނައުކޮޅު ފެނިއްޖެ →\nޔޭ ހޭ މޮހައްބަތޭން: ޕީހޫ އާއި ރަމަން އަށް އިޝީތާ އާއި ބައްދަލުކުރެވެނީ!؟\n17/04/2016 އަޙްމަދު ރަޝީދު Comments Off on ޔޭ ހޭ މޮހައްބަތޭން: ޕީހޫ އާއި ރަމަން އަށް އިޝީތާ އާއި ބައްދަލުކުރެވެނީ!؟\nސާކް ފިލްމު ފެސްޓިވަލް ގައި ‘މިކޮއެ ބައްޕަ ބައޭ ބައޭ’ ދައްކަނީ\n31/05/2016 އަޙްމަދު ރަޝީދު Comments Off on ސާކް ފިލްމު ފެސްޓިވަލް ގައި ‘މިކޮއެ ބައްޕަ ބައޭ ބައޭ’ ދައްކަނީ\nސްޕަރހިޓް ދިވެހި ފިލްމު – ‘ވާށޭ މަށާ އެކީ’ ގެ ފަހު2ޝޯވް މެއި 8 އަދި9ވަނަ ދުވަހުގެ ރޭ އޮލިމްޕަހުގައި\n25/04/2016 އަޙްމަދު ރަޝީދު Comments Off on ސްޕަރހިޓް ދިވެހި ފިލްމު – ‘ވާށޭ މަށާ އެކީ’ ގެ ފަހު2ޝޯވް މެއި 8 އަދި9ވަނަ ދުވަހުގެ ރޭ އޮލިމްޕަހުގައި


Apple ge aa ufedhdhunthah dhakkaalun mirey | Mihaaru\n10 ސެޕްޓެމްބަރ 2019 - 07:50 1 comment\nސެޕްޓެމްބަރު މަހަކީ ކޮންމެ އަހަރަކު ވެސް އައިފޯނު ތައާރަފްކުރާ މަސް ކަމަށް ވުމުން މިރޭގެ އިވެންޓުގައި އެންމެ ބޮޑަށް ޔަގީންވާ އެކައްޗަކީ އައިފޯންގެ އާ މޮޑެލްއެކެވެ. މިއީ އައިފޯން 11 ކަމަށް ގިނަ ބަޔަކު ތިބީ ގަބޫލުކޮށްގެންނެވެ. އެހެން އަހަރުތަކެކޭ އެއްގޮތަށް މިފަހަރު ވެސް، އާ އައިފޯނު އޮންނާނެ ކަމަށް ބުނާ ގޮތާއި އޭގެ ފީޗާތަކާ ބެހޭ ގޮތުން ވަރަށް ގިނަ ގޮތްގޮތަށް އަޑުތައް ފެތުރިފައިވެ އެވެ. އެކަމަކު އެޕަލް އަކީ މިކަހަލަ ކަންކަމާ ވާހަކަ ދައްކާ ބައެއް ނޫނެވެ.\nމިދިޔަ އަހަރުގެ ސެޕްޓެމްބަރުގައި ބޭއްވި އެޕަލް އިވެންޓުގައި އެޕަލް ވޮޗް ސީރީޒް4ތައާރަފްކުރި އެވެ. މިފަހަރު މީގެ ސީރީޒް5ވެސް ނެރޭނެ ކަމަށް ބެލެވެ އެވެ. މީގެ އިތުރުން އައިފޯނާއި އައިޕެޑާއި މެކްބުކް ޕްރޯގެ ޑިޒައިނަށް ވެސް ބަދަލުތަކެއް ގެނެސް އެ ދައްކާލުން އޮންނާނެ ކަމަށް ބައެއް ރިޕޯޓްތަކުގައި ބުނެފައިވެ އެވެ.\n"ބައި އިނޮވޭޝަން އޮންލީ" ގެ ޝިއާރުގެ ދަށުން ބާއްވާ އިވެންޓް އޮންނާނީ އެމެރިކާގެ ކެލިފޯނިއާގެ ކަޕަޓީނޯގައި ހުންނަ ސްޓީވް ޖޮބްސް ތިއޭޓަރުގަ އެވެ. އިވެންޓް ފަށާނީ ރާއްޖޭ ގަޑިން މިރޭ 10:00 އެވެ. އެޕަލްގެ ވެބްސައިޓުން އިވެންޓް ވަގުތުން ދައްކާނެ އެވެ.\nއިތުރު ލިޔުންތައް އެޕަލް ސްމާޓް ފޯން އައިފޯން


ހޯމް މިނިސްޓަރ ދިއްދޫ ކައުންސިލަރާއި ބައްދަލުކުރައްވައިފި\nމިިނިސްޓަރ އޮފް ހޯމްއެފެއާޒް އަދި ލޯކަލް ގަވަރމަންޓް އޮތޯރިޓީގެ ރައީސް ޢުމަރު ނަޞީރު ހއ. ދިއްދޫ ކައުންސިލްގެ ރައީސް އިބްރާހީމް ސިނާނު އާއި މިއަދު ބައްދަލުކުރައްވައިފިއެވެ. ހޯމް މިނިސްޓްރީގައި ބޭއްވި މިބައްދަލުކުރެއްވުމުގައި މަޝްވަރާކުރެވުނީީ ދިއްދޫ ގަބުރުސްތާނުގެ ވަށާފާރު ރޭނުމާއި ގުޅޭގޮތުންނާއި އަދި ކައުންސިލް އިދާރާގެ މުވައްޒަފުން މަދުވުމުގެ ސަބަބުން ދިމާވާ ދަތިތަކާ ގުޅޭގޮތުނެވެ.\n25 އޭޕްރީލް 2016\nހޯމް މިނިސްޓަރ މަޑަވެލީ ކައުންސިލާއި ބައްދަލުކުރައްވައިފި\nމިިނިސްޓަރ އޮފް ހޯމްއެފެއާޒް އަދި ލޯކަލް ގަވަރމަންޓް އޮތޯރިޓީގެ ރައީސް ޢުމަރު ނަޞީރު ގދ. މަޑަވެލި ކައުންސިލްގެ ބޭފުޅުންނާއި މިއަދު ބައްދަލުކުރައްވައިފިއެވެ. ހޯމް މިނިސްޓްރީގައި ބޭއްވި މިބައްދަލުކުރެއްވުމުގައި މަޝްވަރާކުރެވުނީީ މަޑަވެލީގައި މިހާރު ހިނގަމުންދާ ތަރައްޤީގެ މަޝްރޫޢުތަކާ ގުޅޭގޮތުންނެވެ.\nޗައިނާ ސަފީރު ހޯމް މިނިސްޓަރާ ބައްދަލުކުރައްވައިފި\nޗައިނާ ސަރުކާރުން ރާއްޖެއަށް ކަނޑައަޅުއްވާފައި ހުންނަވާ ސަފީރު މިސްޓަރ ލިއު ގިއާންގ މިނިސްޓަރ އޮފް ހޯމްއެފެއާޒް ޢުމަރު ނަޞީރުއާއި މިއަދު ބައްދަލުކުރައްވައިފިއެވެ. ހޯމް މިނިސްޓްރީގައި ބޭއްވި މިބައްދަލުކުރެއްވުމުގައި، ރާއްޖޭގައި އުޅޭ ޗައިނާ ރައްޔިތުންނަށް ހިމާޔަތް ދިނުމާއި ގުޅޭގޮތުން ދެބޭފުޅުން މަޝްވަރާކުރެއްވިއެވެ.\n24 އޭޕްރީލް 2016\nއީރާނުގެ ސަފީރު ހޯމް މިނިސްޓަރ އަރިހަށް އިޙްތިރާމްގެ ޒިޔާރަތެއް ކުރައްވައިފި\nއީރާނު ސަރުކާރުން ރާއްޖެއަށް ކަނޑައަޅުއްވާފައި ހުންނަވާ ސަފީރު މުޙައްމަދު ޒައިރީ އަމިރާނީ މިނިސްޓަރ އޮފް ހޯމްއެފެއާޒް ޢުމަރު ނަޞީރު ގެ އަރިހަށް މިއަދު އިޙްތިރާމްގެ ޒިޔާރަތެއް ކުރައްވައިފިއެވެ. މިބައްދަލުކުރެއްވުން އޮތީ މިނިސްޓްރީީ އޮފް ހޯމްއެފެއާޒުގައެވެ.\nމިނިސްޓްރީ އޮފްހޯމް އެފެއާޒް ގައި މިއަދު ހެނދުނު ދިވެހި ބަހުގެ ދުވަސް ފާހަގަ ކޮށްފިއެވެ. މިގޮތުން ޚާއްސަ އެސެމްބްލީއެއް ވަނީ ބާއްވާފައެވެ. މިއެސެމްބަލީގައި ހޯމް މިނިސްޓަރާއި، ސްޓޭޓް މިނިސްޓަރ އަދި ޑެޕީއުޓީ މިނިސްޓަރުންގެ އިތުރަށް މިނިސްޓްރީގެ ވެރިންނާއި މުވައްޒަފުން ބައިވެރިވެ ވަޑައިގަތެވެ.


Transport servicege muvahziffun madhnee basneyhumakah | MTCC's Blog\nމިހާރު ޓީއެސްޑީ ހިންގުމާއި ހަވާލުވެހުންނެވީ މާލޭ އަންހެންބޭފުޅެއްކަމައްވެފާ އަދި އޭގެ ދަށުން ހުރިވެރިޔަކީ ކުރިން ޑީއާރްޕީގެ އެކްޓިވިސްޓެއްގެ ގޮތުގައި ހުރެ މިހާރު ކުލަބަދަލުކޮށްފައި ހުރިމީހެއްކަމުން މުވައްޒަފުންގެ އިހުސާސްތައް ކަމާބެހޭފަރާތްތަކަށް ފޯރުވުންވަނީ ދަތިކަމަކަށްވެފައެވެ. މި އަންހެންބޭފުޅާއަކީ ހިސާބް އިލްމާއި ބެހޭ މީހެކެވެ. ހިއުމަންރިސޯސަސްގެ ބައެއްކުޑަކޮށްވެސް ތަޖުރިބާކޮށްފާ ހުރިހެނެއްހިޔެއްނުވެއެވެ. ދެންހުންނެވީ ކުރިން އެމް.ޓީ.ސީ.ސީ ގެ ޗީފް ސްޕޯކްސްމަނެވެ. އަދި މީގެ އިތުރުން މިހާރު ކުންފުނީގެ ފަރާތުން ކޯޓްކޭސްއެއްގެ ގޮތުގައި ބަލަންފަށާފައިވާ ޑީއާރްޕީން އެމް.ޓީ.ސީ.ސީ އަށް ދައްކަންޖެހޭ ވަރަށް ގިނަލާރިތަކެއްގެ ފަހަތުގައިވާ ކުންފުނީގެ ފަރާތުން އެކަންކަން ހަމަޖައްސައިދެއްވި ބޭފުޅާއެވެ. ނަމަވެސް އެއީ މިހާރު އެމް.ޑީ.ޕީ ގެ ދިފާއުގައި ވަކާލާތުކުރަމުންދާ ވެރިއެކެވެ. ހިވާގޮތުން ކުލަބަދަލުކުރީވެސް އެކަމުގެ ސައްކެއްގައެވެ. މިހާރު ހާއްސަ ބާރަކާއެކުއުޅޭހެންވެސް ހީވާކަހަލައެވެ. ދާދި މިދާކަށްދުވަހު ލޯންޗް ފަޅުވެރިންނާބައްދަލުކޮށް ވާހަކަދައްމުން ބުނިކަމަށްވަނީ “ކަލޭމެން ސޯމިލުން ބޭރުމިކުރަނީ ސީދާ އަހަރެން” …..، ކޮންކަހަލަ މަތީ ބާރުތަކެއް ލިބިގެން ހުރިވެރިއެއްބާވައެވެ. ކުންފުނީގެ އެމް.ޑީ އަށްވުރެވެސް ބާރުގަދަވީއެވެ. މިހާރަކަށް އައިސް މީނަގެ ކަމަކީ މިހާރުގެ ވެރިކަންކުރާޕާރޓީއާއި މީނަޔާހުރިގާތްކަމުގެ ވާހަކައާއި ވަޒީފާގެ ގޮތުން މީނަޔަށް ހަވާލުކޮށްފައިވާ ބޮޑުޒިންމާގެ ވާހަކަ މީހުންގެ ގާތުގައި ދެއްކުމެވެ. އެގޮތުން އެމް.ޑީ.ޕީ ގެ އެއް ވައުދުކަމުގައިވާ ދަތުރުފަތުރުގެ ނިޒާމަކުން މުޅިރާއްޖެ ގުޅާލުމުގެ މަސައްކަތްވަނީ މީނަޔާ ހަވާލުކޮށްފާކަމުގައި ވާހަކަދައްކައެވެ. ކުންފުނީގެ މައިއެއްވިޔަފާރިކަމުގައިވާ ޓްރާންސްޕޯރޓް ސާރވިސް އަކީ މިހާތަނަށް އެމް.ޓީ.ސީ.ސީ އިން ފައިދާއެއް ނެތި ބޮޑުގެއްލުމުގައު ކުރަމުންއަންނަވިޔަފާރިއެކެވެ. ތުންތުންމަތިން އަޑުއިވޭގޮތުގައި ދަތުރުފަތުރުގެ ވިޔާފާރި ރަނގަޅުދުވަސްވަރެއްވެސް ދިޔައެވެ. އެފަދަވެރިން މިހާރުވެސް މި ކުންފުނީގައި މަސައްކަތް ކުރަމުން އެބަދެއެވެ. ” މިހާރުވެސް ތިލަފުށި މެނޭޖަރ ނާޒިމް އަށް މިތަން ހަވާލުކުރޭ 100% މިބުނީ މިތަން ހަމައަކަށް އަޅުވާނެ، އަނެއްކާ މުވައްޒަފުންގެ އިހުސާސްތައް އެނގޭ މުވައްޒަފުންނާ ގުޅިގެން މަސައްކަތް ކުރާމީހެއްއޭނަޔަކީ” ލޯންޗެއްގެ ފަޅުވެރިޔަކު އޭނަގެ ހިޔާލަ ފާޅުކުރިއެވެ. އަދި އެހެންކެޕްޓަނަކު އޭނަގެ ހިޔާލްފާޅުކުރިއެވެ. ” ބަލާ ނާޒިމް މިތަން ހިންގިދުވަސް ކޮޅު، މިހާރުވެސް ހިސާބްތައް ގެނެސްގެންބަލާ، ކޮށްފާހުރިދަތުރުތައްބަލާ، ކުންފުންޏަށް ލާރިވަދެފަ ހުންނާނެ، އެލާރި ކެއުމާއި ނުކެއުން އެއީ އަހަރުމެން ކުރާނެ ކަމެއްނޫން”. ކޮންމެއަކަސް މި މުވައްޒަފުން ބުނާގޮތުން ވިއްޔާ މިހަރު މިދަނީ ސްޓެޕްބައި ސްޓެޕް ނިންމަމުންނެވެ. ތިރިން މައްޗަށެވެ. މިހާރުވާނީ3ވަނަ މަރްހަލާފެށިފައެވެ. ކުންފުނީގެ މެނޭޖިންގ ޑިރެކްޓަރަށް މިކަމަށް ހައްލެއް ހޯއްދަވައިނުދެއްވައިފިއްޔާ އަދި އެއަށްވުރެވެސް މައްޗަށް ދާނެކަމުގައި މިކުދިން ބުނެއެވެ. ” އެއްވެސްމީހަކަށް ހިތުހުރިގޮތެއް ނުހެދޭނެ، ހުންނާނެ ގަވައިދުތަކަކާއި އުސޫލްތަކެއް، ހަމަތަކެއް މިކަންކަމާއި އެއްގޮތަށް ގެންދޭ “……\nއަޅުގަނޑުމެންގެ އިއްޒަތްތެރި ރައީސުލްޖުމްހޫރިއްޔާގެ ވިދާޅުވެފާވޭ\n“އަޅުގަނޑުމެންގެ ހިތުގައި އަބަދުވެސް ބިންވަޅު ނަގާފައި ބާއްވަންވީ ވަރަށް މުހިންމު ޙަޤީޤަތެއް. މި ރާއްޖެއަށް ލިބޭ ކޮންމެ ފައިސާ ފޮއްޗަކީ، މިޤައުމަށް ވަންނަ ކޮންމެ ރުފިޔާއަކީވެސް، މި ސަރުކާރަށް ލިބޭ ހުރިހާ އެއްޗަކީވެސް ޙަޤީޤަތުގައި ތިޔަބޭފުޅުންގެ މުއްސަނދިކަމޭ. ތިޔަބޭފުޅުންގެ ފައިސާއޭ. އަޅުގަނޑުމެންނާ ޙަވާލުވެފައި މިވަނީ އަމާނާތްތެރިކަމާ އެކީގައި އެފައިސާ ބެލެހެއްޓުން. ހަމަހަމަކަންމަތީގައި ރައްޔިތުންގެ ތަރައްޤީއަށް އެފައިސާ ޚަރަދުކުރުން. އަޅުގަނޑުމެންނަކަށް އެފައިސާއަކަށް ޚިޔާނާތްތެރިއެއްނުވެވޭނެ. އަޅުގަނޑު ތިޔަބޭފުޅުންނަށް ޔަޤީންކޮށް އަރުވަން، އަޅުގަނޑުމެންގެ ސަރުކާރެއްގައި ވަޒީރަކަށްވިޔަސް، ނައިބަކަށްވިޔަސް، އަދި އެހެން ބޭފުޅަކަށްވިޔަސްވެސް، ކޮރަޕްޝަންގެ ކިރިޔާވެސް ޝައްކެއް، ތުހުމަތެއް ކުރެވިއްޖިއްޔާ، ތަޙުޤީޤު ކުރެވޭނެ. ޝަރީޢަތް ކުރެވޭނެ. ޙައްޤު އަދަބު ދެވޭނެ. އަޅުގަނޑުމެންނެއް ތިޔަބޭފުޅުންގެ ފައިސާއަކު ނުޖެހޭނެ.”\nއަޅުގަނޑެއް ނޭދެން، އެއްވެސް މީހަކު ބަދަލު ހިފުމުގެ ރޫޙެއް ގެންގުޅޭކަށް. އަޅުގަނޑުމެންނަށް މައްސަލައެއް ނެތް، ޕްރެޝަރ ބޮޑުވެގެން، ރުޅިއަރައިގަނެގެންދާ ބޮނޑީގައި އަޅުގަނޑާ ދިމާއަށް އެއްޗެހި ކިޔާލާފައި ނިންމާލާ. އެއަކުން މައްސަލައެއް ދިމައެއް ނުވާނެ. އަޅުގަނޑުގެ ހަމަ ވަރަށްބޮޑު އެދުމެއް. ތަރައްޤީގެ އެންމެބޮޑު އެއް ސިއްރަކީ ޚިޔާލުފާޅުކުރުމުގެ މިނިވަންކަން. އެނގިވަޑައިގަންނަވާނެ، މީގެކުރީގައި ރައްޔިތުން ތިއްބަވާނީ ބިރުން. އިސްތިޢުފާއަށް ގޮވާލައި، މިއިން ކަމެއްވެސް ނުކުރެވޭނެ. އެހެންވީމާ، ތިޔަބޭފުޅުން ބިރުން ތިއްބަވާނެ ކަމެއް ނެތް. ޚިޔާލު ފާޅުކުރައްވަމުން ގެންދަވަންވީ. އަޅުގަނޑުމެންނަށް އަޑުވެސް އިވޭނެ. އޭގެތެރެއިން ރަނގަޅު ވާހަކަ، އަޅުގަނޑުމެންނަށް ފުރާނާލާވެސްލެވޭނެ. އެއިން ހަމަ ރަށަށާއި އަތޮޅަށާއި ރާއްޖެއަށްވާނީ ފައިދާ.\nPrevious Lhiyanbeyge haasaru 3: Next DHONBE GETTING STRONGER


Breaking News: 2.5 Billion Rufiyaa Ge Economic Recovery Package Eh Sarukaarun Tha'aaraf Kuranee\n2.5 ބިލިއަން ރުފިޔާގެ އިކޮނޮމިކް ރިކަވަރީ ޕެކޭޖެއް ސަރުކާރުން ތައާރަފު ކުރަން ނިންމައިފި\nމިއަދުގެ ނޫސްވެރިންގެ ބައްދަލުވުމުގައި/ ފޮޓޯ- ހަތާވީސް\nކޮވިޑް19 އާ ގުޅިގެން ވިޔަފާރިތައް ހީނަރުވަމުން ދާތީ އެކަމުން ވިޔަފާރިތައް ސަލާމަތް ކުރުމުގެ ގޮތުން 2.5 ބިލިއަން ރުފިޔާގެ އިކޮނޮމިކް ރިކަވަރީ ޕެކޭޖެއް ތައާރަފު ކުރުމަށް ސަރުކާރުން ނިންމައިފިއެވެ.\nކޮރޯނާވައިރަހާ ގުޅިގެން އިގްތިސާދަށް އަންނަ ބަދަލުތަކާ ގުޅޭގޮތުން މިއަދު ބޭއްވި ނޫސްވެރިންގެ ބައްދަލުވުމުގައި ފިނޭންސް މިނިސްޓަރު އިބްރާހިމް އަމީރު ވިދާޅުވީ މި ޕެކޭޖަކީ މިވަގުތު ވިޔަފާރިތަކަށް ދިމާވެފައިވާ ދަތިތައް ފިލުވާލުމަށް ސަރުކާރުން ދޭ އެހީއެއް ކަމަށެވެ. އެކަމުގެ ސަބަބުން ވިޔަފާރިތަުގެ ވޯކިން ކެޕިޓަލް ރަނގަޅު ކުރުމަށް ދޫކުރާ ޕެކޭޖެއް ކަމަށާއި މި ފައިސާ ދޫކުރާނީ ހަމަސް ދުވަހު ގްރޭސް ޕީރިއަޑެއް ދީފައިވާނެ ކަމަށެވެ. އަދި އެ ޕެކޭޖުގައި ހަ ޕަސެންޓުގެ އިންޓްރެސްޓެއް ކަނޑައަޅާފައިވާ ކަމަށެވެ. އަމީރު ވިދާޅުވީ މި ލޯނު އަނބުރާ ދެއްކުމަށް ތިން އަހަރު ދުވަހުގެ މުއްދަތެއް ލިބިގެންދާނެ ކަމަށެވެ.\n"އޭގެ ތެރޭގައި ހިމެނޭ އެއް ކަމަކީ ވިޔަފާރިތަކަށް ވޯކިން ކެޕިޓަލްގެ ގޮތުގައި ވޯކިން ކެޕިޓަލް ހޯދޭނެ ފެސިލިޓީތަކެއް ބައެއް ބޭންކުތައް މެދުވެރިކޮށް ފޯރުކޮށްދިނުން. މިއީ ޖުމްލަ ދެ ބިލިއަން ރުފިޔާ އާއި ހަމައަށް ލޯނު ދޫކުރެވޭނެ ޕެކޭޖެއް،" މިނިސްޓަރު ވިދާޅުވިއެވެ.\nމިނިސްޓަރު އަމީރު ވިދާޅުވީ ކޮވިޑް19 ގެ ސަބަބުން ހުރިހާ ދާއިރާތަކަށް އިގްތިސޯދީ ލޮޅުންތައް އަރަމުން އަންނަ ކަމަށާއި ވިޔަފާރިތަކުގެ ކޭޝްފްލޯ އަށްވެސް ދަތިތައް ކުރިމަތިވަމުން އަންނަ ކަމަށެވެ. އަމީރު ވިދާޅުވީ ސަރުކާރުގެ އެހީގެ ޕެކޭޖުގައި ބައިވެރިވާ ވިޔަފާރިތަކަށް މުވައްޒަފުން ވަޒީފާއިން ވަކިނުކުރުމަށް ޝަރުތު ކުރަން ޖެހޭނެ ކަމަށެވެ.\nމިނިސްޓަރު ވިދާޅުވީ ވަޒީފާތައް ސަލާމަތް ކުރެވިއްޖެނަމަ ކޮންޒަމްޕްޝަން އަށް ކުރާ ނޭދެވޭ އަސަރު ކުޑަކޮށް އިގްތިސޯދީ ގޮންޖެހުންތަކުން އަރައިގަނެވޭނެ ކަމަށެވެ. ފިނޭންސް މިނިސްޓަރު ވިދާޅުވީ މިދަނޑިވަޅުގައި ފިޔަވަޅު އަޅާނީ އެއްވެސް ދިވެއްސަކު ބާކީ ނުވާނެހެން ކަމަށާއި އެ ޔަގީންކަން އަރުވާ ކަމަށެވެ.


Dhonkeyo: Faidhaa bodu meyvaa eh - Hali News\nދޮންކެޔޮ: ފައިދާ ބޮޑު މޭވާއެއް!\nދޮންކޭލަކީ އެންމެ ރައްކާތެރި ގޮތެއްގައި އަޅުގަނޑުމެންނަށް ލިބެންހުރި ޞިއްޙީގޮތުން ރަނގަޅު އަނގަޔަށްމީރު މޭވާގެ ބާވަތެކެވެ. މިއީ ދުނިޔޭގައި އެންމެ ދުވަސްވީ އެންމެ މަޝްހޫރު މޭވާ ތަކުގެ ތެރޭގައި ހިމެނޭ މޭވާއެކޭވެސް ބުނެވިދާނެއެވެ. މީގައިލެވިފައިވާ ކަވަރުގެ ސަބަބުން ފަނިފަޚުސާ، ޖަރާސީމް ފަދަ އެއްޗިހިން ރައްކާތެރިކަން ލިބިދެއެވެ.\nދޮންކޭލަކީ އަސްލު އިންޑިޔާ އަދި މެލޭގެ އެއްޗެއްކަމަށް ތާރީޚް ބުނެއެވެ. އޭރު މެލޭގެ ސިފައިން މަޑަގަސްކަރާގައި އުޅުނުއިރު\nއެތާގައި މިހައްދާފައިވެއެވެ. އަދި މިތަނުން އެފްރިކާއަށް އެއަށްފަހު ހުޅަނގަށާއި ދުނިޔޭގެ އެހެނިހެން ހިސާބުތަކަށް މި މުހިއްމު މޭވާ ފެތުރިގެން ގޮސްފައިވެއެވެ.\nދޮންކޭލަކީ ހަށިގަނޑަށް ބޭނުންވާ މުހިއްމު މާއްދާތަކެއް އެކުލެވޭ ކާނާއެކެވެ. މިއީ ދެވަނައެއްނުވާ އޭގައި ހަކަތައެކުލެވޭ، ހަށިގަނޑުގެ ޓިޝޫ ހެދިބޮޑުވާ މާއްދާތައް އެކުލެވޭ ކާނާގެ ބައިގިނަ ފެނުގެބައިމަދު މޭވާއެކެވެ. މީގައި ގިނައަދަދަކަށް (ހަށިގަނޑަށް އަވަހަށް ބޭނުން ކުރެވޭފަދަ)ހަކުރުގެ ބައި ހިމެނެއެވެ.\nމީގައިހިމެނޭ ބައެއްފައިދާތައް ތިރީގައި މިވަނީއެވެ.\nގޮހޮރާއި ބަނޑުގެ އުނދަގޫތަކަށާއި ބަނޑުހިކުމާއި ބޭރަށް ހިންގުން، ލޭ މަދުވުން، އެލާޖިކް ކަންތައްތަކަށް ކިޑްނީގެ ބައެއްމައްސަލަތަކަށް ( ނޯޓް: ކިޑްނީ ފެއިލްވެފައިވާ މީހުން މިކެއުމާ ދުރުހެލިވާންޖެހެއެވެ. ސަބަބަކީ މީގައި ގިނަ އަދަދަކަށް ޕޮޓޭޝިއަމް ހުރުމުގެ ސަބަބުންނެވެ.) މާބޮޑަށް ފަލަވުން (ބަރުދަން ލުއިކުރެއްވުމަށް ދޮންކޭލާއެކު ސްކިމް މިލްކު ބޭނުން ކުރުމަކީ ވަރަށްރަނގަޅު ގޮތެކެވެ.)، ކެޔޮ ބޯއްޓަކީ ޕީރިއަޑް ދުވަސްވަރުގައި ގިނައިން ލޭއައުން، ތަދުވުން ފަދަ ކަންކަމަށް ރަނގަޅު އެއްޗެކެވެ. ކުޑަކަމުދާ ނިޒާމުގެ މައްސަލަތަކަށާއި، ޓީ.ބީ، އަދި ހުޅުހުޅުގައި ރިއްސުމަށް ވަރަށް ފައިދާހުރި އޮށްޓަރުހުރިކާނާއެކެވެ. މީގެ އިތުރުން ދުންފަތުގެ އިސްތިޢުމާލުކުރުން ހުއްޓާލުމުން ދިމާވާ އުނދަގޫތައް ލުއިކޮށް ސިކުނޑީގެ ބާރުގަދަކޮށްދޭ، މޭ އެންދުމަށް ރަނގަޅު، ހިންހަމަނުޖެހުން ފިލުވައިދޭ، ސްޓްރޯކް ޖެހުމުގެ ފުރުސަތު ކުޑަކޮށްދޭ، މާބަނޑު ދުވަސްވަރު ހޮޑުލާ މިންވަރު ދަށްކޮށްދޭ މޭވާއެކެވެ.


މަޤާމް :އެގްޒާމް އިންވިޖިލޭޓަރ\nދިވެހިރާއްޖޭގެ ޤައުމީ ޔުނިވަރސިޓީގެ އެގްޒަމިނޭޝަން ޑިޕާރޓްމަންޓުން 2021 ވަނަ އަހަރުގެ ފުރަތަމަ ޓާރމްގެ ފަހު އިމްތިހާނު އައުޓްރީޗް ސެންޓަރުގައި ހިންގުމަށް އިންވިޖިލޭޓަރުންގެ ގޮތުގައި މަސައްކަތް ކޮށްދޭނެ މީހުން ހޯދުމަށް ބޭނުންވެއެވެ.\nފ. ނިލަންދޫ އައުޓްރީޗް ސެންޓަރ\nދ. ކުޑަހުވަދޫ އައުޓްރީޗް ސެންޓަރ\nމަސައްކަތްކުރާ ކޮންމެ ސެޝަނަކަށް: -/300 ރުފިޔާ (ތިންސަތޭކަ ރުފިޔާ)\nއިންވިޖިލޭޓަރުންގެ މަސްއޫލިއްޔަތު އެނގިފައިވުން.\nމިއިމްތިޙާނުގެ ކެންޑިޑޭޓެއް ކަމުގައި ނުވުން.\nއިމްތިޙާނުގައި ބައިވެރިވާ ކެންޑިޑޭޓެއްގެ މަންމަ، ބައްޕަ، އަނބިމީހާ/ފިރިމީހާ، ދަރިއެއް، އެއްބަނޑު/އެއްބަފާ މީހެއް، ބަލަދުވެރިއެއް ނުވަތަ ބަލަދުވެރިކަމުގެ ދަށުގައިވާ މީހެއް ކަމުގައި ނުވުން.\nމަތީގައިވާ ޝަރުތުތަކުގެ އިތުރުން، އިންވިޖިލޭޓަރުން ހޮވުމުގައި އިސްކަންދޭނެ ކަންތައްތަކުގެ ތެރޭގައި މަސައްކަތަށް ވަގުތު ދެވޭނެ މިންވަރާއި، އިމްތިޙާނު އިންވިޖިލޭޓް ކުރުމުގައި ލިބިފައިވާ ތަޖުރިބާއާއި، ލިބިފައިވާ އެންމެ މަތީ ތަޢުލީމީ ސަނަދު ހިމެނެއެވެ.\nއިމްތިޙާނު އޮންނަ ގަޑިތަކުގައި، އިންވިޖިލޭޓަރެއްގެ ހައިޘިއްޔަތުން އެގްޒާމް ހޯލް ބެލެހެއްޓުމާއި، އަދި މިނޫނަސް މިކަމާ ގުޅިގެން ކުރަންޖެހޭ އެންމެހައި ކަންތައްތައް، މިޔުނިވަރސިޓީއިން އަންގާގޮތެއްގެ މަތިން ކުރުން.\nއެޕްލިކޭޝަން ފޯމް ހުށަހަޅާނެ ގޮތް:\nމިކަމަށް ޝައުގުވެރިކަން ހުރި ފަރާތްތަކުން އެޕްލިކޭޝަން ހުށަހަޅާނީ އޮންލައިންކޮށެވެ. އޮންލައިން އެޕްލިކޭޝަން ތިރީގައިވާ ލިންކުން ލިބޭނެއެވެ.\n11 މޭ 2021 ވާ އަންގާރަ ދުވަހުގެ މެންދުރު 12:00 ގެ ކުރިން.\nހުށަހަޅަންޖެހޭ އެހެނިހެން ލިޔުންތައް:\nއެޕްލިކޭޝަން ފޯމާއެކު އިތުރު ލިޔުމެއް ހުށަހަޅާކަށް ނުޖެހޭނެއެވެ. ނަމަވެސް އިންވިޖިލޭޓަރަކަށް ހޮވިއްޖެނަމަ، އެފަރާތްތަކުން ތިރީގައިވާ ތަކެތި ހުށަހަޅަން ޖެހޭނެ ވާހަކަ ދަންނަވަމެވެ.\nލިބިފައިވާ އެންމެމަތީ ތަޢުލީމީ ސެޓްފިކެޓްގެ އެޓެސްޓް ކުރެވިފައިވާ ކޮޕީ.\nއިތުރު މަޢުލޫމާތު ސާފުކުރެއްވުމަށް ގުޅުއްވާނީ 3345162 އަށެވެ.\nޕަބްލިޝްކުރި ގަޑި: 1611\nސުންގަޑި: 11 މޭ 2021 1200


ސްޕެޝަލިސްޓުންނާ އެކު އާ ޚިދުމަތްތަކެއް އައްޑޫ އިކުއިޓޯރިއަލް ހޮސްޕިޓަލުގައި ފަށައިފި\nއައްޑޫ އިކުއިޓޯރިއަލް ހޮސްޕިޓަލުގައި ސްޕެޝަލިސްޓް ޑޮކްޓަރުންނާއެކު ކާޑިއޯ އާއި، ސީޓީ ސްކޭންގެ ޚިދުމަތް ދޭން ފަށައިފިއެވެ.\nމިއަދު ގިނަ ޚިދުމަތްތަށް އިކުއިޓޯރިއަލް ހޮސްޕިޓަލުގައި ފަށާފައިވާއިރު، އެކަމާއި ގުޅޭ ގޮތުން ޕީއެސްއެމް އަށް މައުލޫމާތު ދެއްވަމުން އެ ހޮސްޕިޓަލުގެ އޮފިޝަލަކު ވިދާޅުވީ، މުޅިން އަލަށް ފަށާ ޚިދުމަތް ތަކުގެ ތެރޭގައި ހިމެނޭ ކާޑިއޯ އާއި، ސީޓީ ސްކޭންގެ އިތުރަށް ޚާއްސަ ބަލިކަތާއި ގުޅޭ ޑޮކްޓަރުންގެ ގިނަ ޚިދުމަތް މިހާރު އެހޮސްޕިޓަލަށް ބަދަލު ކުރެވިފައިވާ ކަމަށެވެ. އަދި ލެބޯޓްރީ ޚިދުމަތާއި ޕަބްލިކް ހެލްތް ޚިދުމަތުގެ އިތުރުން އެކްސްރޭއާއި ސްކޭންކުރުމުގެ ޚިދުމަތް ވެސް މިހާރު އެ ހޮސްޕިޓަލުން ލިބިގެން ދާނެކަން އޭނާ ފާހަގަ ކުރެއްވިއެވެ.\nއެހެންނަމަވެސް އެމްއާރްއައި ޚިދުމަތް އަދި ފަށާފައެއް ނުވެއެވެ.\nއައްޑޫ އިކުއިޓޯރިއަލް ހޮސްޕިޓަލުން ނެރެފައިވާ އިޢުލާންގައި ބުނެފައިވަނީ، ދަތުގެ ފަރުވާއާއި، ސްކޭން ޑޮކްޓަރާއި، ހަމުގެ ޑޮކްޓަރާއި، ސައިކިއޭޓްރީ ޑިޕާޓްމެންޓާއި، ކުޑަކުދިންގެ ޚާއްޞަ ޑޮކްޓަރާއި، އަންހެނުންގެ ބަލިތަކުގެ ޚާއްޞަ ޑޮކްޓަރާއި، ކަށީގެ ޚާއްޞަ ޑޮކްޓަރާއި، ކަރުން މަތީގެ ބަލިތަކުގެ އިތުރުން އޮޕަރޭޝަން ޑޮކްޓަރުވެސް މިއަދުން ފެށިންގެ ޚިދުމަތް ދެއްވަމުން ގެންދަވާނީ އިކުއިޓޯރިއަލް ހޮސްޕިޓަލުގައި ކަމަށެވެ.\nހިތަދޫ ރީޖަނަލް ހޮސްޕިޓަލް އުވާލަން ނިންމާލާފައި ވާއިރު، މިހާރު ބަދަލު ނުކުރެވި ހުރީ އިން ޕޭޝަންޓް ޚިދުމަތާއި، އެމަރޖެންސީ ފަރުވާގެ ޚިދުމަތްތަކެވެ. ހޮސްޕިޓަލުން ވިދާޅުވީ، މިހާރު ހިތަދޫ ރީޖަނަލް ހޮސްޕިޓަލުގައި ޚިދުމަތް ދެމުން ދާނީ، އާންމު ބަލިތަކާއި ބެހޭ ޑޮކްޓަރުންނާއި، ލޮލުގެ ބަލިތަކާއި އެތެރެހަށީގެ ބަލިތަކަށް ޚާއްޞަ ޑޮކްޓަރުން އެކަނި ކަމަށެވެ. އަދި އާންމު ބަލިތަކާއި ބެހޭ ޑޮކްޓަރުންގެ ޚިދުމަތް ދެމުންދާނީ ދެ ހޮސްޕިޓަލަށް ބަހާލައިގެންނެވެ. އެގޮތުން އާންމު ބަލިތަކުގެ ޑޮކްޓަރުން ޚިދުމަތް އާ ހޮސްޕިޓަލުގައި ހެނދުނު 8 އިން ހަވީރު4އަށް ދެމުންދާއިރު ހަވީރު4އިން ރޭގަނޑު 10 އަށް މިޚިދުމަތް ދެމުންދާނީ ، ހިތަދޫ ރީޖަނަލް ހޮސްޕިޓަލުގައެވެ.\nހިތަދޫ ރީޖަނަލް ހޮސްޕިޓަލުގެ ބޮޑުބައި މިހާރު އާ ހޮސްޕިޓަލަށް ބަދަލު ކުރެވި ޚިދުމަތް ދޭން ފަށާފައިވާއިރު، މިއީ މާލެ ސަރަހައްދުން ބޭރުގައި ހިންގާ ސަރުކާރުގެ ޓާރޝަރީ ފުރަތަމަ ހޮސްޕިޓަލެވެ. މި ހޮސްޕިޓަލުގެ ޚިދުމަތް ފުރިހަމައަށް ފަށަން މަސައްކަތް ކުރަމުންދާއިރު، ހޮސްޕިޓަލުގެ މިޚިދުމަތްތަށް ބަދަލު ކުރަމުންދާނީ، ރައްޔިތުންނަށް އެކަމުން ދަތިތަކެއް ކުރިމަތި ނުވާ ގޮތަށްކަމަށްކަމަށް ވެސް އެޮސްޕިޓަލުން ބުނެއެވެ.\nއޭޑީކޭ އާއި ލަކްސް ރިސޯޓްސް އަދި ޓީއެމްއޭ ގުޅިގެން ވީއައިއޭ ގައި ކޮވިޑް ޓެސްޓަށް ޚާއްސަ ލެބޯޓަރީއެއް ހުޅުވައިފި\nއައްޑޫ ސިޓީގެ ރައްޔިތުން ސަމާލުކަން އިތުރުކުރަން ޖެހިފަ!\nއައްޑޫ އިކުއެޓޯރިއަލް ހޮސްޕިޓަލްގައި ފުރަތަމަ ފަހަރަށް މައިބަދައިގެ ދެ އޮޕަރޭޝަނެއް ކޮށްފި!\nއައްޑޫ ސިޓީގަ ހިނގާކަމަށް މިފެތުރެނީ ބިރުހުރި ކަމެއްގެ ޚަބަރު!\nމައިލޯ ސްޓްރީޓް ސޮކާ: ސްކެވެންޖާސް، ޔަންގް މެޖެންޓާ އަދި މަރަދޫ ޔުނައިޓެޑް މޮޅުވެއްޖެ\nއައްޑޫ ސިޓީއިން ވަކިވެ، ރަށެއްގެ ހައިސިއްޔަތު ހޯދުމަށް ހުޅުދޫ އާއި މީދޫ އިން އެދެނީ!


ކާބޯހައިޑްރޭޓް - ވިކިޕީޑިއާ\nކާބޯހައިޑްރޭޓް(އިނގިރޭސި ބަހުން: Carbohydrate) އަށް ކުރުކޮށް ކިޔަނީ ކާބްސް ނުވަތަ ކާބޯސް(އިނގިރޭސި ބަހުން: carbose) އިންނެވެ. މިބައި މައިގަނޑު ދެބަޔަކަށް ބަހާލައެވެ. އެއީ ސާދާ ކާބޯސް އާއި، ސާސްތާ ކާބޯސް އެވެ. ސާދާ ކާބޯސް އަކީ އެކެއް، ދޭއް، ނުވަތަ ގިނަވެގެން3ޔުނިޓް ފޮނި އެކުވެގެން ހެދޭ ކާބޯސްގެ އެންމެ މޮލާރި އެކެވެ. ސާސްތާ ކާބޯސް އަކީ އެތައް ސަތޭކަ ނޫނީ އެތައް ހާސް ފޮނި ޔުނިޓް ގުޅިގެންހެދޭ ކާބޯސް ގެ އެންމެ މޮލާރި އެކެވެ. ސާދާ ކާބޯސް ވަކިކުރަން ވަރަށް ފަސޭހަވާނެއެވެ. އެއީ ދުލުގައި ޖެހުމާއެކު އޭގެ ފޮނި ރަހަ އިހްސާސް ކުރެވޭތީ އެވެ. އެކަމަކު އަލުވި ނުވަތަ އަލަ ކަހަލަ ސާސްތާ ކާބޯސް ލިބޭތަކެތީގެ ރަހަ، މީރު ކަމުގައިވިޔަސް، މިއީ ފޮނި ޔުނިޓް ތަކެއް އެކުލެވޭ އެއްޗެހި ކަމެއް އެހާ ފަސޭހައެއްކޮށް ނޭގޭނެއެވެ. އެކަމަކު ހަށިގަނޑަށް މިދެބާވަތަކީ ވެސް ހަމަ ކާބޯސް އެވެ.\nސާސްތާ ކާބޯސް ދެބަޔަކަށް ބަހާލެވެއެވެ. އެއީ ނަރު ނުވަތަ ފައިބަރު ގިނައިން ހުންނަ ވައްތަރާއި، މަދުން ހުންނަ ވައްތަރެވެ. އެހެން ކަމުން ކެއުމަށް ބޭނުންވާ ކާބޯސް3ބަޔަކަށް ބަހާލެވިދާނެއެވެ. އެއީ ފޮނި ކާބޯތަކެއްޗާއި، އޮލަފައިބާ ކާބޯތަކެއްޗާއި، އަދި ޑައިޓަރީ ފައިބަރު ނުވަތަ ނަރު ހުންނަ ކާބޯތަކެއްޗެވެ. ހަކުރު އަކީ އެންމެ ސާދާ، އަދި އެންމެ ފަސޭހައިން ހަށިގަނޑަށް ބޭނުންކުރެވޭ ކާބޯސް އެވެ. ސާދާ ކާބޯސް އެންމެ ގިނައިން ލިބެނީ ހަކުރުންނާއި، އުއްދަނޑި އިންނާއި، ދޮންވެފައި ހުންނަ މޭވާ އިންނެވެ.\nސާސްތާ ކާބޯސް ހުންނަނީ ހަނޑޫ، ގޮދަން، ދޮނަޅަ، ފަދަ ގޮވާމުގެ ބާވަތްތަކުގަޔާއި، އަލަ، އަލުވި، ދަނޑިއަލުވި ފަދަ ފަލަމަޑީގެ ބާވަތްތަކުގައެވެ. އަދި ހަމަ މިފަދައިން ދޮންކެޔޮ ފަދަ ބައެއް މޭވާ އަކީ ވެސް ވަރަށް ގިނައިން މިބައި އެކުލެވިގެންވާ ތަކެއްޗެވެ.\nހަށިގަނޑަށް ކާބޯސް ބޭނުންވަނީ އާންމު ގޮތެއްގައި ހަކަތަ އުފެއްދުމަށެވެ. އަދި ފަހުން ހަކަތަ ބޭނުންވެދާނޭ ކަމަށް ފެޓްގެ ގޮތުގައި ކޮށާރުކޮށްފައި ބެހެއްޓުމަށާއި، އަދި ދިރު ތައް އުފެއްދުމަށެވެ.\nކާބޯސް ހުންނަނީ ގުލްކޯޒް މޮލާރިތައް އެކުލެވިގެންވާ ޗޭނެއްގައެވެ. އެހެންކަމުން މިޗޭނުގެ ބޮޅުތައް ވަކިވަކިކޮށްލާ ހަށިގަނޑަށް ބޭނުންކުރެވޭގޮތް ހެދުމަށްޓަކައި، އެހެން މާއްދާތައް ބޭނުންވެއެވެ. އެހެން ކަމުން ބަނޑުފުރެންދެން ހުސް މިބާވަތް ނުވަތަ މިބާވަތް ގިނައިން ހިމެނޭ ތަކެތި ކެއުމަކުން ފުރިހަމަ ކާނާ އަކަށް ނުފުދެއެވެ. އަދި މިއީ އެންމެ ފަސޭހައިން ލިބޭ، އެންމެ ގިނައިން ބޭނުންކުރެވޭ ބައިކަމަށްވާތީ ކާބޯސް ކެއުމާ ދޭތެރޭ ސަމާލުކަން ނުދޭނަމަ، މާގިނައިން ކެވި، ހަށިގަނޑަށް ބޭނުންވާ ވަރަށްވުރެ އިތުރުވެދާނެއެވެ. އަދި އިތުރުވާ ކާބޯސް މޮލާރި ތަކަކީ ވަރަށް ފަސޭހައިން ފެޓް އަށް ބަދަލުވާ އެއްޗެކެވެ. އެހެން ކަމުން މީހާގެ ބައްޓަން ގެއްލި އިސްކޮޅާއި ރޫފަޔާއި ނުގުޅި ، މީހާ މޮޓާ ވެދާނެއެވެ.\nޑައިޓަރީ ފައިބަރު(އިނގިރޭސި ބަހުން: Dietary fiber) އަކީ ކާބޯސް އާއި އެކު ހަށިގަނޑަށް އެތެރެކުރެވޭ، އެހެން ނަމަވެސް އެހާ ފަސޭހައިން ހަށިގަނޑަށް ބޭނުން ނުކުރެވޭ ބައެކެވެ. އެތެރެކުރެވޭ ކާތަކެތީގެ ސައިޒު، ފައިބަރު ގިނަވުމުގެ ސަބަބުން ބޮޑުކޮށްލެވެއެވެ. އެހެން ކަމުން މިއީ ބަނޑުހިކުނަ ނުދިނުމަށް ވެސް ބޭނުންވާ ބައެކެވެ. ޚާއްޞަކޮށް ފައިބަރު އިން ލިބޭ ފައިދާގެ ތެރޭގައި ލޭގައި ކޮލެސްޓްރޯލްގެ މިންވަރު ދަށްކުރުމާއި، ކާބޯތަކެތި ލަސްލަހުން ހަޖަމުވުން ހިމެނެއެވެ. އެހެން ކަމުން ބަނޑުހައިވުން ލަސްވެ، ހަށިގަނޑަށް ބޭނުންވާ އެހެން އޮށްޓަރުތައް ލަސްލަހުން ހަށިގަނޑަށް ބޭނުންކުރެވޭގޮތް ފައިބަރު އިން ހަދައިދެއެވެ. މިބައި ހަށިގަނޑަށް ބޭނުންވާނީ ކޮންމިންވަރަކަށް ކަން ކަނޑައެޅިގެން އަދި ހޯދިފައެއް ނުވެއެވެ. އެހެން ނަމަވެސް ބޮޑުމީހަކަށް މަދުވެގެން ދުވާލަކު 30 ގްރާމްގެ ފައިބަރު ބޭނުންވާނޭ ކަމަށް ބެލެވެއެވެ.\nބޭނުންކުރާ ކާނާގައި ހުންނަ މަދު ނަރު(އިނގިރޭސި ބަހުން: Dietary fiber) (ފައިބަރު) ކޮޅު ގެއްލިދާނެތީ ވެސް ވަރަށް ބޮޑަށް ސަމާލުކަންދޭން ޖެހެއެވެ. މިސާލަކަށް އޮރެންޖް އަކުން ދިޔަ ފެލުމަށްފަހު އޭގެ ތޮށިގަނޑު އެއްލާލުމުން އޭގައި ހުރި މަދު ނަރުކޮޅު ވެސް އެއްލާލެވުނީ އެވެ. އެއާއި ޚިލާފަށް ތޮށި މަށާފައި ނަމަވެސް އޮރެންޖް ފޮތިކޮށްގެން ކާނަމަ، ފޮނިކޮޅު ބަންދުކުރެވިފައިވާ ދުއްޔާއެކު ހަށިގަނޑުގެ ތެރެއަށް ނަރުކޮޅެއް ވެސް ދާނެއެވެ. އަނބެއް ފޮތިކޮށްގެންކާއިރު ނަރުކެވޭގޮތް މިއަށްވުރެ ބޮޑަށް އިހްސާސް ކުރެވޭނެ އެވެ.\nގޮވާން ކެނޑުމުން ގޮވާމުގެ ބޭރު ތޮށިފަށުގައި ހުންނަ ފައިބަރުކޮޅު ވަނީ ބީވެގެން ގޮސްފައެވެ. އަވަހަށް ކެވޭގޮތަށް ކެނޑިގޮވާމުން އުފައްދާފައިވާ އަވަސްކާނާ ފަސޭހައިން ލިބެން ހުރުމުން ކާބޯސް ކެވޭވަރު ގިނަ ފަހަރު އޮންނަނީ ހަށިގަނޑަށް ބޭނުންވާ ވަރަށްވުރެ އިތުރުވެފައެވެ. އިންސާނުންގެ ހަށިގަނޑު އުފެދިފައިވަނީ މިހާ ގިނަ ކާބޯސް ހަޖަމުކުރުމާ ކުރިމަތިލާގޮތަކަށް ނޫނެވެ. އެހެންކަމުން ބަލިތައް ޖެހުން މެދުވެރިވާގޮތް އޮންނަނީ ވަރަށް ކައިރީގައެވެ.


Hanguraamaige Saraha'dha Dhiyaee Bulhaa Thakeh Salaamaiy Kuran! - Vaguthu\nކޮރޯނާވައިރަސްގެ ފަހުގެ މައުލޫމާތު - 19 ގަޑިއިރު ކުރިން\nހަނގުރާމައިގެ ސަރަހައްދަށް ދިޔައީ ބުޅާތަކެއް ސަލާމަތް ކުރަން!\n4 މަސް ކުރިން ( ސެޕްޓެމްބަރު 29, 2019 )\nސީރިއާގައި ހަނގުރާމަ ހިނގަމުންދާ ސަރަހައްދަކަށް ވަދެ މީހަކު ބުޅާތަކެއް ސަލާމަތް ކޮށްފިއެވެ.\nސީރިއާގައި ބޮމުގެ ހަމާލާތަކެއް ދިނުމުގެ ކުރިން ބައެއް ފަރާތްތަކުން ވަނީ ސަލާމަތީ ހިސާބުތަކަށް ބަދަލުވެފައެވެ. އެހެން ނަމެވެސް އެ ސަރަހައްދުގައި އުޅޭ ބުޅާތައް އެ ސަރަހައްދަށް ދޫވެފައި ތިއްބެވެ.\nމުހައްމަދު އަލާ އަލްޖަލީލް ނަމަކަށް ކިޔާ މި މީހާ ވަނީ އޭނާގެ ފުރާނަ އަށް ނުރައްކާ ކޮށްލައި، އެ ބުޅާތައް ސަލާމަތް ކުރަން އޭނާ ދިރިއުޅޭ އަވަށުން، ސީރިއާގެ ބޮމުގެ ހަމާ ދެމުން ދިޔަ ސަރަހައްދަށް ދަތުރުކޮށްފައެވެ.\nއަލާ އަލްޖަލީލްގެ ރަހުމަތްތެރިއަކު ބުނެފައިވަނީ، ކުއްލިއަކަށް ލިބެމުން އަންނަ މިފަދަ ހިތާމަވެރި ހާދިސާގައި އެއްވެސް މީހަކު އެމީހަކު ގެންގުޅޭ ބުޅާތަކަށް ނުވިސްނާނެ ކަމަށާއި އެންމެންވެސް އަވަސްވެގަންނާނީ އެ މީހެއްގެ ސަލާމަތާއި ރައްކާތެރިކަން ހޯދުމަށް ކަމަށެވެ.\nއަލާ ސަލާމަތް ކުރި ބުޅާތައް\nއަލާ އަލްޖަލީލް މަޝްހޫރުވެފައިވަނީ "ކެޓް މޭން އޮފް އަލެޕޯ" މި ނަމުންނެވެ. އޭނާ އަކީ ބުޅާދެކެ ލޯބިވާ ވަރުން މަގުމައްޗަށް ދޫކޮށްފައިވާ ބުޅާތަކަށް ކާންދީ ލޯބިން ގެންގުޅޭ މީހެކެވެ. އޭނާ ބުނެފައިވާ ގޮތުގައި ސީރިއާގެ ބޮންގޮއްވާ ސަރައްހައްދުން އޭނާ ސަލާމަތްކޮށްފައިވާ ބުޅާތަށް މިހާރު އޭނާ ގެންގުޅޭ ބުޅާތަކާއި އެކު ބަލަމުންގެންދާ ކަމަށެވެ.\nއޭނާ އިތުރަށް ބުނީ، ހަނގުރާމައިގެ ސަރަހައްދަށް ދިޔަ އިރު އެއްވެސް ކަހަލަ އިތުރު ވިސްނުމެއް ނެތްކަމަށާއި ހަމަ އެކަނި ހުރި ވިސްނުމަކީ ބުޅާތައް ސަލާމަތްކޮށް ރައްކާތެރި ހިސާބަކަށް ގެންދެވޭތޯ މަސައްކަތް ކުރުން ކަމަށެވެ.\n"އަހަރެންގެ ވިސްނުން ހުރީ ހަމަ އެކަނި ބުޅާތައް ސަލާމްތްކުރަން. މީހުން ސަލާމަތް ނުކުރާ ވާހަކައެއް ނޫން. އެ ސަރަހައްދުގައި އާންމުންގެ އެއްވެސް ބަޔަކު ނެތް. އެންމެންވެސް ވަނީ ސަލާމަތީ ހިސާބުތަކަށް ބަދަލުވެފައި." އަލާ އަލްޖަލީލް ބުންޏެވެ.\nމިއީ އޭނާ ފުރާނަ އަތްމައްޗަށް ލައިގެން އެކަހަލަ ސަރަހައްދަކަށް ދިޔަ ފުރަތަމަ ފަހަރެއް ނޫނެވެ. 2016 ވަނަ އަހަރުވެސް އޭނާ ވަނީ ސީރީއާގައި ދިން ބޮމުގެ ހަމާލާތަކުގައި ބުޅާތަކަށް ކާންދޭން އެ ސަރަހައްދުގައި މަޑު ކޮށްފައެވެ. މިކަމުގެ ސަބަބުން ގިނަ ބައެއްގެ ސަމާލުކަން އޭނާ އަށް ވަނީ ލިބިފައެވެ.\nސީރިއާގެ 40 ސިފައިން މަރާލައިފި\nއައިސިސްގެ މި މީހާ ފަލަކަމުން ފުލުހުންގެ ވެހިކަލަށްވެސް ނޭރުވުނު!\nސީރިއާއަށް ސިފައިން ފޮނުވީ ހަމަ އެކަނި ތެޔޮ ނަގަން: ޓްރަމްޕް\nކޮރޯނާވައިރަސް ޖެހެން ފެށީ ވާލު ސޫޕެއްގެ ސަބަބުން!\nމަޝްރޫޢުތައް ކުރިއަށް ނުގެންދެވެނީ ކޯލިޝަންގެ ސަބަބުން - ނަޝީދު\nރައީސްގެ އެމެރިކާ ދަތުރުފުޅަށް ހަތަރު މިލިއަން ރުފިޔާ ޚަރަދުކުރި!


IOIG 2023 raajjeygai beyhvumuge bodu ummeedheh\nއައިއޯއަޖީ ވަފުދާއެކު ބޭއްވި ނޫސް ކޮންފެރެންސްގައި ޔޫތު މިނިސްޓަރު އަހުމަދު މަހުލޫފު ވާހަކަ ދައްކަވަނީ-- ފޮޓޯ: މިހާރު\nއައިއޯއައިޖީ 2023 ރާއްޖޭގައި ބޭއްވުމުގެ ބޮޑު އުއްމީދެއް\nއިންޑިއަން އޯޝަން އައިލެންޑް ގޭމްސް (އައިއޯއައިޖީ) 2023 ވަނަ އަހަރު ރާއްޖޭގައި ބޭއްވުމަށް ކުރަމުން އަންނަ މަސައްކަތުގައި ބިޑް ކާމިޔާބުވުން ގާތް ކަމަށް ގޭމްސް ކޮމިޝަންގެ ރައީސް އަދި ސީޝެލްސްގެ އޮލިމްޕިކް ކޮމިޓީގެ ރައީސް އެންޓޯނިއޯ ގޯޕާލް ބުނެފި އެވެ.\nމި އަހަރުގެ ގޭމްސް ބޭއްވުމަށް 2015 ވަނަ އަހަރު ޝައުޤުވެރިކަން ފާޅުކޮށްފައިވީ ނަމަވެސް އެކި ސަބަބުތަކާހުރެ ކުރިޔަށްދާ ގޮތެއް ނުވި އެވެ. ރާއްޖޭގެ އޮލިމްޕިކް ކޮމިޓީން 2023 ވަނަ އަހަރު އޮންނަ އައިއޯއައިޖީ ރާއްޖޭގައި ބާއްވަން ސަރުކާރަށް ދެންނެވުމާއެކު އެކަމަށް ތާއީދުކޮށް ކުޅިވަރުގެ ހުރިހާ ދާއިރާއަކަށް މި މަސައްކަތް ކުރުމަށް ވަނީ ދަންނަވާފަ އެވެ. ބައިނަލްއަޤްވާމީ ފެންވަރުގެ މުބާރާތްތައް ރާއްޖޭގައި ބޭއްވުމަކީ ސަރުކާރުގެ ވައުދުތަކުގެ ތެރެއިން އެއް ވައުދެކެވެ.\nފާއިތުވި ދެ ދުވަހު އިންޑިއަން އޯޝަން އައިލެންޑް ގޭމްސްގެ އިސް ވަފުދެއް ރާއްޖެ ޒިޔާރަތް ކުރައްވައި ރާއްޖޭގެ ހުރިހާ ވަސީލަތްތަކެއް ބަލައި ސްޕޯޓްސް މިނިސްޓަރު އަހުމަދު މަހުލޫފާއި ނައިބު ރައީސް ފައިސަލް ނަސީމާއި ވަނީ ބައްދަލުކުރައްވާފަ އެވެ. މީގެ އިތުރުން ކުޅިވަރުގެ މުބާރާތްތައް ބާއްވާ ސްޓޭޑިއަމްތައް ވެސް ވަނީ ބައްލަވާފައެވެ.\nރޭ ޔޫތު މިނިސްޓްރީގައި ބޭއްވި ބައްދަލުވުމުގައި ގޭމްސްގެ ރައީސް ގޯޕާލް ވިދާޅުވީ ހުރިހާ އެންމެން ގުޅިގެން ރާއްޖޭގައި ގޭމްސް ބާއްވަން ބޭނުންވެފައި ތިބި މިންވަރާއި ސަރުކާރުގެ އޮލިމްޕިކް ކޮމިޓީ އެކުގައި ފެނުމަކީ އުފާ ކުރާ ކަމެއް ކަމަށާއި ކުޅިވަރަށް ދޭ ސަމާލުކަން ފެނިގެންދިއުމުން ރާއްޖެއާއި މެދު ކުރާ އުންމީދު ބޮޑުވެފައިވާ ކަމަށެވެ.\nރާއްޖޭގެ އިތުރުން ކޮމޮރޯސް އަދި މަޑަގަސްކާ އިން 2023 ވަނަ އަހަރު ގޭމްސް ބާއްވަން ބިޑްކޮށްފާވާއިރު ޤައުމެއް ކަނޑައަޅަން ހިޔާލުކުރަނީ މޮރިޝަސްގައި މި މަހުގެ 19 ވަނަ ދުވަހު ފަށާ އައިއޯއިޖީގެ ނިންމުމުގެ ރަސްމިއްޔާތާ ގާތްކޮށް ކަމަށް ގޯޕާލް ވިދާޅުވި އެވެ.\n''އަހަރެމެންގެ އުންމީދުތައް އޮތީ ރާއްޖެއާއެކު. އެކަމަކު ވަކި ގައުމެއްގެ ކޮޅަށް ވާހަކަ ދެއްކުމަކީ ރަނގަޅު ގޮތެއް ނޫން،'' ގޯޕާލް ވިދާޅުވި އެވެެ.\nރޭގެ ނޫސްވެރިންގެ ބައްދަލުވުމުގައި މަހުލޫފު ވިދާޅުވީ ގޭމްސް ބޭއްވުމަށް ސަރުކާރުގެ ޝައުގުވެެރިކަން ހުރި މިންވަރު ގޭމްސްގެ ޑެލިގޭޝަނާއި ހިއްސާ ކޮށްފައިވާނޭ ކަމަށެވެ. މަހުލޫފު ވިދާޅުވީ މިފަދަ ގޭމްސް އެއް ބޭއްވޭނެ އިންފްރާސްޓްރަކްޗާ ޕްލޭން ޑެލިގޭޝަނަށް ހިއްސާކުރެވިފައި ވާނެ ކަމަށެވެ.\nމިނިސްޓަރު މަހްލޫފު ކުޅިވަރު\nމަސްތުވާތަކެއްޗާއެކު ބަޔަކު ހައްޔަރުކޮށްފި\nބަންދުގައި ބަހައްޓައިގެން ކޯޓަށް ހާޒިރު ކުރުމަށް ދެ މީހަކު ހޯދަނީ


Ras Online - ލާދީނީ ގޮވުން ހުއްޓުވަން ރައީސް ނަޝީދު މަސައްކަތް ފަށްޓަވައިފި\nއަހުމަދު ޝާހް 19 ޖޫން 2021 - 17:18\nރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު (މ)\nރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު އިސްވެ ހުންނަވައިގެން ލާދީނީ ގޮވުން ނިމުމަކަށް ގެންނަން ޕެޓިޝަނެއްގައި ސޮއި ކުރަން ފަށައިފިއެވެ.\nނަފްރަތުގެ އަމަލެއް ހިންގުން ކުށަކަށް ހެދުމަށް ދިވެހިރާއްޖޭގެ ގާނޫނުލް އުގޫބާތަށް ރައްޔިތުންގެ މަޖިލީހުގެ ތުޅާދޫ ދާއިރާގެ މެންބަރު ހިސާން ހުސައިން ހުށަހެޅުއްވި އިސްލާޙާ ގުޅިގެން ސަރުކާރަށް ބޮޑެތި ފާޑުކިޔުންތަކެއް އަމާޒުވެފައިވާއިރު މި ބިލް މިހާރު އޮތްގޮތަށް ފާސްކުރުމާ ދެކޮޅަށް ދީނީ ޖަމުޢިއްޔާ ތަކާއި، ކައުންސިލްތަކާއި، ސިޔާސީ ޕާޓީތަކުން ވަނީ ތެދުވެފައެވެ.\nއެކަމާ ގުޅިގެން އެބިލު ފާސްކުރުމަށް ބާރުއަޅުމުގެ ގޮތުން ރައީސް ނަޝީދު އިސްކޮށްހުންނަވައި މިއަދު އޮންލައިންކޮށް ސޮއިކުރަން ފެށި ޕެޓިޝަންގައި ބައެއްމީހުން މިހާރުވަނީ ސޮއިވެސް ކޮށްފައެވެ.\nPlease sign the petition supporting criminalising hate crimes and labelling peoplehttps://t.co/QzxTOMgejh\n— Mohamed Nasheed (@MohamedNasheed) June 19, 2021\nއެޙަމަލާއާއި ގުޅިގެން ސަރުކާރުގެ ފަރާތުން ތުޅާދޫ ދާއިރާގެ މެންބަރު ޙިސާން މަޖިލީހަށް ހުށައެޅުއްވި ބިލުގައި ވަނީ، އާއްމު ތަނެއްގައި ވަކި މީހަކީ އިސްލާމްދީނާއި ހިލާފަށްއުޅޭ ނުވަތަ އިސްލާމްދީނާއި ދެކޮޅު މީހަކު ކަމަށް ތުހުމަތުކޮށް ނުވަތަ އިސްލާމީ އަގީދާއާ ގުޅުވައި މުޖުތަމައުގައި މީހަކާއި މެދު ނަފްރަތު އުފެއްދުމަކީ ނުވަތަ އާއްމުތަނެއްގައި މުސްލިމަކު ކާފަރެއްގެ ގޮތުގައި ސިފަކުރުން ނުވަތަ ސިފަ ކުރުމުގައި ބައިވެރިވުމަކީ ކުށެއް ކަމަށެވެ.\nބިލްގައި މުސްލިމަކު ކާފަރެއް ކަމަށް ތުހުމަތު ކުރުމާއިއެކު މީހަކާއި ދެކޮޅަށް އަނިޔާވެރި ވުމަށް ގޮވާލުން ނުވަތަ އެފަދަ އަމަލަކަށް ހިތްވަރުދިނުން ނުވަތަ ބައިވެރިވުމަކީ ޖިނާޔަތުގެ ފަސް ވަނަ ދަރަޖައިގެ ކުށެއްކަމަށް ވަނީ ކަނޑައަޅާފައެވެ. ޖިނާޔަތުގެ ފަސްވަނަ ދަރަޖައިގެ ކުށެއްގެ އެންމެ ބޮޑު އަދަބަކީ ދެ އަހަރަށް ޖަލަށްލުމެވެ. އަދި އަސާސީ މިންގަނޑުންނަމަ ނުވަ މަހާއި 18 ދުވަހުގެ ޖަލު ހުކުމެކެވެ.\nހައްދު ފަހަނާ އަޅާފައި ހުރި މީހަކު ތިޔަކަން ކުރީމަ އަންނަނީ ހިނި. ގާނޫނު އިސްލާހު ކޮއްގެން ތިމާއަކީ މުސްލިމަކު ކަމުގެ ޓެގް ގަދަކަމުން އެޅުވިއަސް ލާދީނީ މީހަކު މުސްލިމެއް ކަމުގައި ނުވާނެ. މީގެ 1442 ކުރިންވަނީ އިސްލާމުން,ނާ މުނާފިގުން އަދި ކާފަރުން ވަނީ ކޮއްދެއްވާފަ\nބޭރު މީހުންނަށް ވެސް ސޮއިކުރެވޭ ގޮތަށް އޮތް ޕެޓިޝަނެއް ބަލައެއްނުގަނެވޭނެ. ދިވެހި ރާއްޖޭގެ ކަންތައް ނިންމާނީ ދިވެހި ރައްޔިތުން ދެއްތޯ. ދިވެހި ރައްޔިތުންގެ ނިންމުމަށް ނަޝީދު ވެސް އިހުތިރާމުކުރައްވާ.\nހިނގާ ރައްޔިތުންގެ ވޯޓަކަށްދާން. ދީނަށް ފުރައްސާރަކުރާ މީހުންނަށް ލާދީނީ މިބަސް ބޭނުންކުރާނީތޯ ނުވަތަ ދީނަށް ފުރައްސާރަކުރާ މީހުން އެމީހުން ބޭނުންވާހައި ކަމެއް ކުރުމުގެ ހުއްދަ ދޭނީތޯ ރައްޔިތުން ބޭނުންވަނީ ކޮންގޮތަކަށްތޯ ބަލާލަން.\nޢަބްދުﷲ ސައީދު ނައިފަރު\nއަންނި އަށް ތާއީދުކުރިއަކަސް ދީނާ ޚިލާފް ކަންކަމުގަ އަންނިއަކީ އަހަރެނަށް އެއްވެސްމީހެއްނުން,އަދި އަންނި ބުނާހާކަމަކަށް ތާއީދެއްވެސްނޫން ވ ސާފް އަންނި އެއްނޫން ރަސްގެފާނު ބުންޔަސް ޕެޓިޝަންގަ ސޮއި ނުކުރާނަށް!! ބޭން ސެކިއުލާ ބިލް\nމީ މޮޔަވެގެން އުޅޭ މީހެއްތަ. އިސްލާމް ދީނުގެ އަސްލުތަކާއި އަރައި ގަންނަ ނަމަ ލާދީނީ ގޮވަނެ މޮޔަނުވޭ.\nމިފަހަރު ލާދީނީ މީހުންނަކީ ކޮބައިކަން އެނގިގެންދާނެ. މި ޕެޓިޝަން ގައި ސޮއިކުރާ އެންމެންނަކީ ލާދީނީ މީހުން އަދި މި މީހުންގެ ލާދީނީ މުއްލާ އަކީ ޝައްކެއް ނެތްގޮތުގައި ކެރަފާ ނަޝީދު.


Addu Quran Mubaaraaiy 1440 miadhu fashaifi\n7 ޖުލައި 2019 1 year ago\nކައުންސިލުން އިންތިޒާމުކޮށްގެން އައްޑޫސިޓީގެ ސްކޫލްތަކުގެ ދަރިވަރުންގެ މެދުގައި ބާއްވާ ޤުރުއާން މުބާރާތް މިއަދު ފަށައިފިއެވެ.\nމިމަހުގެ7ވަނަ ދުވަހުން 11 ވަނަ ދުވަހާ ހަމައަށް ކުރިއަށްދާ މިމުބާރަތުގައި އައްޑޫސިޓީގެ 15 ސްކޫލަކުން 279 ދަރިވަރުން ވާދަކުރެއެވެ.4ދަންފަޅިއަކަށް ބަހާލައިގެން މިމުބާރާތް އިންތިޒާމުކޮށްފައިވާއިރު5އުމުރުފުރާއަކުން ދަރިވަރުން ކިޔެވުމަށްވަނީ ހަމަޖެހިފައެވެ. އެއީ7އަހަރާއި،9އަހަރާއި، 11 އަހަރާއި، 13 އަހަރާއި، 16 އަހަރާއި، 21 އަހަރުން ދަށުގެ އުމުރުފުރާތަކެވެ.\nމިމުބާރާތަކީ ދަރިވަރުންގެ މެދުގައި ޤުރުއާނަށް އޮންނަ ލޯބި އިތުރުކޮށް ހަމަތަކާއެކު ރީއްޗަށް ޤުރުއާން ކިޔެވުމަށް ހިތްވަރުދިނުމުގެ މަޤްސަދުގައި ކައުންސިލުން ރާވައި އިންތިޒާމުކޮށްގެން ކޮންމެ އަހަރަކުވެސް ކުރިއަށް ގެންދާ ސިލްސިލާ މުބާރާތެކެވެ.\nމިމުބާރާތް ފެށުމުގެ ރަސްމިއްޔާތުގައި މިއަދު ވާހަކަފުޅު ދައްކަވަމުން މޭޔަރ އަބްދުﷲ ޞާދިޤް ވިދާޅުވީ އައްޑޫއަކީ ޤުރުއާން އުނގެނި ހިތުދަސް ގިނަ ހާފިޒުން ތިބި ސިޓީއެއްކަމަށާއި ނަމަވެސް އަދިވެސް ރަމަޟާން މަހު ބޭރުން ހާފިޒުން ގެންނަން ޖެހޭކަމީ ޤުރުއާން އުނގެނުމަށް އިތުރު އަހައްމިއްޔަތު ކަމެއް ދޭންޖެހޭ ކަމެއްކަމުގެ ހެއްކެއް ކަމަށެވެ. އެހެންކަމުން ކައުންސިލުން އިސްނަގައި މިފަދަ މުބާރާތެއް އިންތިޒާމުކޮށް ކުރިއަށް ގެންދިޔުމުގެ އެންމެ ބޮޑު ބޭނުމަކީ ކުރިޔަށް އޮތް ޖީލަށް ޤުރުއާނުގެ އިލްމު ފޯރުކޮށްދީ ހުނަރުވެރި ކުދިންތަކެއް ބިނާ ކުރުން ކަމަށެވެ.\nއައްޑޫ ޤުރުއާން މުބާރާތް5ދުވަހުގެ މުއްދަތަކަށް ކުރިއަށް ދާއިރު މުބާރާތް ނިންމުމުގެ ރަސްމިއްޔާތު އޮންނާނީ އަންނަ ހޮނިހިރު ދުވަހު ޝަރަފުއްދީން ސްކޫލުގައެވެ. މިއީ މިމުބާރާތް ބާއްވާ ދެވަނަ ފަހަރެވެ.


ވަޒީފާ ހަމަޖެހޭ ތާރީހުން ފެށިގެން4ނޮވެންބަރ 2021 އަށް\nއެމް. އެސް. 1\nޓެކްނިކަލް ސަޕޯޓް އެންޑް ސޯޝަލް ސަރވިސަސް\nމިނިސްޓްރީ އާއި މިނިސްޓްރީ ދަށުން ހިނގާ އެންމެހައި ތަންތަނުގެ މަސައްކަތްތައް ހަރުދަނާކުރުމަށްޓަކައި ބޭނުންވާ ޒަމާނީ ވަސީލަތްތަކާއި ސޮފްޓްވެއަރތައް ޤާއިމްކޮށް ބަލަހައްޓައި މުވައްޒަފުން އަހުލުވެރިކުރުވުން.\nވަކި މިނިސްޓްރީ އާއި މިނިސްޓްރީ ދަށުން ހިނގާ އެންމެހައި ތަންތަނުގެ ކޭސްތައް މެނޭޖްކުރުމަށް ބޭނުންވާ ޑޭޓާބޭސްތައް ޤާއިމްކޮށް ބަލަހައްޓައި މުވައްޒަފުން އަހުލުވެރިކުރުވުން.\nމިނިސްޓްރީ އާއި މިނިސްޓްރީ ދަށުން ހިނގާ އެންމެހައި ތަންތަނުގެ ވެބްސައިޓް ތަރައްޤީކޮށް ޢާންމުންނަށް ފަސޭހައިން މަޢުލޫމާތު ލިބޭނެ ވެބްސައިޓަކަށް ހަދައި ބެލެހެއްޓުން.\nޢާންމު ރައްޔިތުންނާ ގުޅުން ހުރި ކަންކަމުގައި މަޢުލޫމާތު ހޯދުމާއި ޝަކުވާ އަދި ހުށަހެޅުންތައް ބަލައިގަތުމަށް އޮފީހުގެ ވެބްސައިޓް މެދުވެރިކޮށް އީ-ސަރވިސް ނިޒާމެއް ތަޢާރަފްކޮށް ބެލެހެއްޓުން.\nއޮފީހުގެ މަސައްކަތަށް މުހިންމު ޑޭޓާބޭސްތަކުގެ ޚިދުމަތްތައް ހޯދައި މުވައްޒަފުން އަހުލުވެރިކުރުވުން.\nއޮފީހުގެ ލައިބްރަރީއަށް ބޭނުންވާ އޮންލައިން ޚިދުމަތްތަކާއި ވަސީލަތްތައް ހޯދައި ބެލެހެއްޓުން.\nނެޝަނަލް ސެންޓަރ ފޮރ ޓެންކޮނޮލޮޖީ އިން ކަނޑައަޅާފައިވާ މިންގަނޑުތަކާ އެއްގޮތަށް މިނިސްޓްރީ އާއި މިނިސްޓްރީ ދަށުން ހިނގާ އެންމެހައި ތަންތަނުގެ ކޮމްޕިއުޓަރ ސިސްޓަމްތަކާއި އެހެނިހެން އައިޓީ އާ ގުޅޭ ވަސީލަތްތައް ބެލެހެއްޓުން.\nމިނިސްޓްރީ އާއި މިނިސްޓްރީ ދަށުން ހިނގާ އެންމެހައި ތަންތަނުގެ އިންފޮމޭޝަން ޓެކްނޮލޮޖީއާއި ގުޅޭ އާލާތްތައް ހޯދައި މަރާމާތުކޮށް ބެލެހެއްޓުން.\nމިނިސްޓްރީ އާއި މިނިސްޓްރީ ދަށުން ހިނގާ އެންމެހައި ތަންތަނުގެ ކޮމްޕިޔުޓަރ ނެޓްވޯރކް އާއި ސާވަރ އަޕްޑޭޓްކޮށް ބެލެހެއްޓުމާއި ދިމާވާ މައްސަލަތައް ޙައްލުކޮށް ބެލެހެއްޓުމާއި، އައިޓީއާ ގުޅުންހުރި ހާޑްވެއަރ، އިކުޕްމަންޓްތައް މަރާމާތުކޮށް ބެލެހެއްޓުން.\nމިނިސްޓްރީ އާއި މިނިސްޓްރީ ދަށުން ހިނގާ އެންމެހައި ތަންތަނުގެ ފޯން ނެޓްވޯރކަށް ދިމާވާ މައްސަލަ ހައްލުކޮށް ބެލެހެއްޓުން.\nމިނިސްޓްރީ އާއި މިނިސްޓްރީ ދަށުން ހިނގާ އެންމެހައި ތަންތަނުގެ އީމެއިލް އެކައުންޓް ހެދުމާއި މޮނިޓަރކޮށް ބެލެހެއްޓުން.\nމިނިސްޓްރީ އާއި މިނިސްޓްރީ ދަށުން ހިނގާ އެންމެހައި ތަންތަނުގެ އިންޓަރނެޓްއަށް ދިމާވާ މައްސަލަތައް ހައްލުކުރުން.\nމިނިސްޓްރީ އާއި މިނިސްޓްރީ ދަށުން ހިނގާ އެންމެހައި ތަންތަނުގެ ޖެމްސްއާ ގުޅުންހުރި އެންމެހައި މަސައްކަތެއް ބެލެހެއްޓުން.\nޖަމާނީ ޓެކްނޮލޮޖީއަށް އަންނަ ބަދަލުތަކާ ގުޅިގެން މިނިސްޓްރީ އާއި މިނިސްޓްރީ ދަށުން ހިނގާ އެންމެހައި ތަންތަނުގައި ބޭނުންކުރާ އޮޕަރޭޓިންގ ސިސްޓަމްތަކާއި ސޮޕްޓްވެއަރތަކަށް މުވައްޒަފުން އަހުލުވެރިކުރުވުން.\nއޮފީހުގެ ރަސްމީ މަސައްކަތާއި ގުޅިގެން ހަވާލުކުރެވޭ އެންމެހައި މަސައްކަތްތައް ކުރުން.\nއިންފޮމޭޝަން ޓެކްނޮލެޖީމި ރޮނގުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑުގެ ލެވެލް5ނުވަތަ6ގެ ސަނަދެއް ހާސިލްކޮށްފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ19ނޮވެންބަރު 2019 ވާ އަންގާރަ ދުވަހުގެ 13:30 ގެ ކުރިން، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް (ބިއްލޫރިޖެހިގެ، މަޖީދީމަގު) އަށެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\n8 ރަބީޢުލްއައްވަލް 1441ހ\n5 ނޮވެންބަރ 2019މ\n05 ނޮވެންބަރު 2019\nޕަބްލިޝްކުރި ތާރީޚު: 05 ނޮވެންބަރު 2019\nޕަބްލިޝްކުރި ގަޑި: 1404\nސުންގަޑި: 19 ނޮވެންބަރު 2019 1330


2-0 in Levante balikoh Real ah jehijehigen3vana molhu - vNews.mv\n2-0 އިން ލެވަންޓޭ ބަލިކޮށް ރެއާލްއިން ޖެހިޖެހިގެން3ވަނަ މޮޅު\nއައްފާން މުހައްމަދު 04 October 2020, 22:58\nއާދިއްތަ ދުވަހުގެ ރޭ ސްޕެނިޝް ލަލީގާގައި ރެއާލް މެޑްރިޑް އަދި ލެވަންޓޭ ބައްދަލުކުރި މެޗު 0-2 އިން ރެއާލް މޮޅުވެއްޖެއެވެ.\nއެސްޓޭޑިއޯ ޑި ލަ ސެރަމިކާގައި ކުޅުނު މިމެޗު ފެނިގެން ދިޔައީ ވަރަށް ހަމަހަމަ ގޮތެއްގައެވެ.\nމެޗު ނިމުނުއިރު ބޯލް ޕޮޒެޝަން 50-50 ގައި ހުރިއިރު ގޯލާއި އަމާޒުވާ ގޮތަށް ދެޓީމަށްވެސް ފޮނުވާލެވިފައިވަނީ4ހަމަލާ އެކެވެ.\nފައުލް ގިނަ މިމެޗުގައި ލެވަންޓޭގެ ފަރާތުން 14 ފައުލެއް ފެނުންއިރު އެޓީމުގެ2ކުޅުންތެރިއަކަށް ރެފްރީ2ރީނދޫ ކާޑެެއް ދެއްކިއިރު ރެއާލްއިން ޖުމްލަ 8 ފައުލެއް ކޮށްފައިވެއެވެ. އަދި ރެއާލްގެ ތަޖުރިބާކާރު ޑިފެންސިވް މިޑްފީލްޑަރ ކަސެމީރޯއަށްވެސް ރެފްރީ ވަނީ ރީނދޫ ކާޑެއް ދަށްކާފައެވެ.\nހަމަހަމަ ކުޅުމެއް ފެނިގެންދިޔަ ނަމަވެސް ރެއާލްއިން ވަނީ މެޗުގެ ވަރަށް ކުރީކޮޅު ލަނޑެއްޖަހާ ލީޑު ނަގާފައެވެ. މިލަނޑު މެޗުގެ 16 ވަނަ މިނެޓުގައި އެޓީމަށް ކާމިޔާބު ކޮށްދިނީ ބްރެޒިލްގެ ޒުވާން ފޯވާޑް ވިނީޝިއަސް ޖޫނިއާއެވެ.\nމިއީ، ލޫކާ މޮޑްރިޗް ނަގައިދިން ކޯނަރެއް ލެވަންޓޭގެ ރުބެން ވެޒޯ ކްލިއަރ ކުރުމަށް ބޮލުން ފޮނުވާލި ބޯޅަ ވިނީޝިއަސްއަށް ލިބުމުން އޭރިއާ ތެރޭހުރެ ފޮނުވާލި ރީތި ހަމަލާ ގޯލްގެ ތެރެއަށް ވަށްދާލައިގެން ކާމިޔާބު ކުރި ގޯލެކެވެ. މިއީ، ވިނިޝިއަސްގެ ކެރިއަރުގައި އޭނާ ޖެހިޖެހިގެން2މެޗުގައި ގޯލް ޖެހި ފުރަތަމަ ފަހަރެވެ.\nފުރަތަމަ ހާފުގައި ދެޓީމުންވެސް ގޯލް ޖަހާނެ ފުރުސަތުތަކެއް ތަނަވަސް ކުރިއެވެ. އެގޮތުން މެޗުގެ 31 ވަނަ މިނެޓުގައި ކޯނަރަކުން ތަނަވަސްވި ފުރުސަތެއްގައި ލެވަންޓޭގެ ނިކޮލާ ބޮލުން ފޮނުވާލި ހަމަލާ އަމާޒުވީ ގޯލުގެ ހުރަސް ދަނޑިއަށެވެ.\nދެވަނަ ހާފު ފަށައިގެން ދެޓީމުންވެސް ގޯލެއް ޖެހުމަށް އިތުރު ފުރުސަތުތަކެއް ތަނަވަސްކުރިއެވެ. އެގޮތުން ދެވަނަ ހާފުގެ2ވަނަ މިނެޓުގައި އޭރިއާ ތެރެއިން ރެއާލްގެ ކުޅުންތެރިއަކު ވެއްޓުމުން ރެފްރީ ކުޅުން ހުއްޓާލާ ޕެނަލްޓީއެއްތޯ ބެލުމަށް ވީއޭއާރް ބެލުމަށްފަހު އެއީ ޕެނަލްޓީއެއް ނޫން ކަމަށް ނިންމިއެވެ. އޭގެ3މިނެޓު ފަހުން ޑީއޭރީ ބޭރުން ބެންޒީމާ ފޮނުވާލި ރީތި ހަމަލާވެސް ފާހަގަ ކޮށްލެވެއެވެ.\nމެޗުގެ 58 ވަނަ މިނެޓުގައި ލެވަންޓޭގެ އެނިސް ބަރްޑީ ދުރުން ފޮނުވާލި ބާރުހަމަލާ ގޯލަށް ވަނުމަށް ހުރަހަކަށްވީ ރެއާލްގެ ކީޕަރު ކޯޓުއާއެވެ.\nދެޓީމުންވެސް ރަނގަޅު ކުޅުމެއް ދެއްކި މިމެޗުގައި މެޗުގެ ފުރިހަމަ ވަގުތު ހަމަވެ އިތުރު ވަގުތުގެ އެންމެ ފަހު މިނެޓުގައި ރެއާލްގެ ޒުވާން ފޯވާޑް ރޮޑްރިގޯ ތަނަވަސް ކޮށްދިން ފުރުސަތެއްގައި މެޗުގެ2ވަނަ ގޯލް ރެއާލްއަށް ކާމިޔާބު ކޮށްދިނީ ކަރީމް ބެންޒީމާއެވެ.\nމި މޮޅާއެކު ރެއާލް އޮތީ ޕޮއިންޓް ޓޭބަލްގެ 1 ވަނައިގައި4މެޗުން 10 ޕޮއިންޓް ހޯދައިގެންނެވެ.


Police balikoh Sifain final ah | Mihaaru\nސިފައިންގެ ވަސީމް ފޮނުވާލާ ބޯޅައެއް ބްލޮކްކުރަން ޕޮލިހުގެ ކުޅުންތެރިއަކު މަސައްކަތްކުރަނީ.-- ފޮޓޯ: ހުސެއިން ވަހީދު/ މިހާރު\nޕޮލިސް ބަލިކޮށް ސިފައިން ފައިނަލަށް\n29 އޮކްޓޯބަރ 2018 - 09:482comments\nގައުމީ ވޮލީބޯޅަ މުބާރާތުގެ ފިރިހެން ޑިވިޝަނުގެ ފުރަތަމަ ސެމީ ފައިނަލުގައި ރޭ ކުޅުނު މެޗުން ޕޮލިސް ކްލަބް ބަލިކޮށް، މުބާރާތުގެ ފައިނަލުގެ ފުރަތަމަ ޖާގަ އެންމެ ފަހުގެ ޗެމްޕިއަން ދިވެހި ސިފައިންގެ ކްލަބް ހޯދައިފި އެވެ.\nޒުވާނުންގެ މަރުކަޒު އެތެރެ ކޯޓުގައި ރޭ ކުޅުނު މެޗުން ފޯރިގަދަ ކުޅުމަކަށް ފަހު ސިފައިން މޮޅުވީ 3-2 ސެޓުންނެވެ. މި މެޗުގެ ފުރަތަމަ ސެޓުގައި ޕޮލިހުގެ ފަރާތުން ވަރުގަދަ ކުޅުމެއް ފެނިގެންދިޔައިރު، ސިފައިންނަށް ގިނަ ގޯސްތަކެއް ހެދުނެވެ. އޭގެ ފައިދާ ނަގައި ޕޮލިހުން ސެޓު ގެންދިޔައީ 25-12 އިންނެވެ. ފުރަތަމަ ސެޓު ގެެއްލުމުން ސިފައިން ދެ ވަނަ ސެޓުގައި ކުޅުން ރަނގަޅުކުރި އެވެ. ނަތީޖާއަކަށްވީ ސިފައިން 18-25 އިން މި ސެޓު ގެންދިއުމެވެ.\nސިފައިންނަށް، ދެ ވަނަ ސެޓުގައި ދެއްކި ކުޅުން ތިން ވަނަ ސެޓުގައި ތަކުރާރުކުރަން އުނދަގޫވި އެވެ. ޕޮލިހުން ވަނީ އާ ހިތްވަރެއްލައިގެން މޮޅު ކުޅުމެއް ދައްކައިފަ އެވެ. ޕޮލިސް މި ސެޓު ގެންދިޔައީ 25-19 އިންނެވެ. އެކަމަކު ދެން ކުޅުނު ދެ ސެޓުގައި ޕޮލިހަށް އެދެވޭ ކުޅުމެއް ނުދެއްކުނެވެ. ސިފައިންނަށް ކުޅެމުން އަންނަ ޕާކިސްތާން ގައުމީ ޓީމުގެ ކުޅުންތެރިއާ މުހައްމަދު ވަސީމް ވަނީ އެ ދެ ސެޓުގައި މޮޅު ކުޅުމެއް ދައްކައިފަ އެވެ. އެ ޓީމުން މެޗު ކާމިޔާބުކުރީ ފަހު ދެ ސެޓު 22-25 އަދި 12-15 އިން ގެންގޮސްގެންނެވެ.\nއަންނަ ބުދަ ދުވަހުގެރޭ ކުޅޭ ފައިނަލުގައި ސިފައިންނާ ދެކޮޅަށް ކުޅޭ ޓީމެއް އެނގޭނީ މިރޭ ކުޅޭ ތިން ވަނަ ސެމީންނެވެ. މިރޭގެ މެޗުގައި ޕޮލިސް ނުކުންނާނީ އިއްޔެގެ ފުރަތަމަ ސެމީން މޮޅުވި ހުޅުމާލެ ސްޕޯޓްސް ކްލަބާ ދެކޮޅަށެވެ.\nހުޅުމާލެ ތިން ވަނަ ސެމީން ޖާގަ ހޯދީ ދެ ވަނަ ސެމީގައި އިއްޔެ ހަވީރު ގުޑީސް ސްޕޯޓްސް ކްލަބްގެ މައްޗަށް 3-2 ސެޓުން ކުރި ހޯދައިގެންނެވެ. މި މެޗުގެ ފުރަތަމަ ސެޓު ހުޅުމާލެ އިން ގެންދިޔައީ 25-21 އިންނެވެ. ހުޅުމާލެ އިން ދެ ވަނަ ސެޓު ގެންދިއުމުން ގުޑީސް ކުޅުން ރަނގަޅުކޮށް ދެން ކުޅުނު ދެ ސެޓު ގެންދިޔަ އެވެ. ގުޑީސް ޓީމުގައި މޮޅު ކުޅުމެއް ދެއްކީ އެސޯސިއޭޝަން ކަޕްގައި ހުޅުމާލެ އަށް ކުޅުނު ހުސެއިން ރައްޒާން އާއި ބިދޭސީ ކުޅުންތެރިއާ ޖެރޯމް އެވެ. އެ ދެ ކުޅުންތެރިންގެ މޮޅު ކުޅުމާ އެކު ގުޑީސް ސެޓުތައް ގެންދިޔައީ 23-25، 21-25 އެވެ،\nހުޅުމާލެ އިން މެޗު ކާމިޔާބުކުރީ ފަހު ދެ ސެޓު ގެންގޮސްގެންނެވެ. އެ ޓީމުން ވަނީ ކުރިން ދެ ސެޓުގައި ހެދުނު ގޯސްތައް މި ދެ ސެޓުގައި ރަނގަޅުކޮށްފަ އެވެ. އިސްމާއިލް ސާޖިދު (ކުޑަކާއްޓެ) އާއި ބިދޭސީ ކުޅުންތެރިއާ އަމިތުގެ މޮޅު ކުޅުމާ އެކު ހުޅުމާލެ އިން ފަހު ދެ ސެޓު ގެންދިޔައީ 25-19 އަދި 15-12 އިންނެވެ.\nހުޅުމާލެއާ ދެކޮޅަށް އެންމެ ފަހުން ކުޅުނު ތިން މެޗުން ވެސް ޕޮލިސް ވަނީ މޮޅުވެފަ އެވެ. މި ދެ ޓީމު މިރޭ ކުޅޭ މެޗު ފަށާނީ 20:30 ގަ އެވެ.\nއިތުރު ލިޔުންތައް ޕޮލިސް ކްލަބް ދިވެހި ސިފައިންގެ ކްލަބު ގައުމީ ވޮލީ މުބާރާތް\nވޮލީބޯޅައިގެ ދެ މުބާރާތުގެ މޮޅު ކުޅުންތެރިން ހޮވައިފި


Saudi aai Iran ge gulhun nimumakah!\nސައުދީ އާއި އިރާންގެ ގުޅުން ނިމުމަކަށް!\nމިދިޔަ ހޮނިހިރު ދުވަހު ސައުދީގައި މަރުގެ އަދަބު ތަންފީޒުކުރި މީހުންގެ ތެރޭގައި ހިމެނޭ އިރާނުގެ ޝީޢީ ލީޑަރު ނިމްރް އަލް ނިމްރްގެ މަރާއެކު އިރާނުގައި ކުރި މުޒާހަރާތަކުގައި ސައުދީގެ އެމްބަސީގައި ރޯކޮށްލާ އެތައް ގެއްލުންތަކެއް ދީފައިވާތީ ސައުދީން އިރާނާއެކު އޮންނަ ހުރިހާ ޑިޕްލޮމެޓިކް ގުޅުންތައް ކަނޑާލައި، 48 ގަޑިއިރުގެ ތެރޭގައި ސައުދީގައި ތިބި އިރާނު ރައްޔިތުން ފައިބަން އަންގައިފި އެވެ.\nމިކަމާއި ގުޅިގެން ސައުދީގެ ފޮރިން މިނިސްޓަރު އާދިލް އަލް ޖުބެއިރް ވިދާޅުވީ ސައުދީ އެމްބަސީގައި ރޯކޮށްލުމުގައި އިރާން ސަރުކާރުގެ އަތެއް ވާކަމަށް ގަބޫލުކުރެވޭ ކަމަށެވެ. އަދި ސައުދީ އެމްބަސީގައި ރޯކޮށްލުމާއެކު އިރާންގެ ފޮރިން މިނިސްޓްރީއަށް ތިން ފަހަރު ގުޅި ކަމަށާއި ނަމަވެސް ފޯނަށް ޖަވާބު ދީފައިނުވާ ކަމަށެވެ.\nހަބަރުތައް ބުނާ ގޮތުގައި އިރާނުގައި ހުންނަ ސައުދީ އެމްބަސީގައި މަސައްކަތްކުރާ މުވައްޒަފުންވަނީ އެނބުރި އައިސްފަ އެވެ.\nހޮނިހިރު ދުވަހު މަރުގެ އަދަބު ދިން 47 މީހުންގެ ތެރޭގައި ހިމެނޭ ނިމްރް އަކީ ޝީއީ ޖަމާއަތުގެ ޝޭހެކެވެ. އޭނާ ހައްޔަރުކުރީ ސަރުކާރާއި ދެކޮޅަށް ކުރި މުޒާހަރާއެއްގައި، ސަލާމަތީ ކަންކަން ބަލަހައްޓަމުންދިޔަ ސިފައިންގެ އަމުރަށް ނުކިޔަމަންތެރިވެގެން 2011 ވަނަ އަހަރެވެ. އޭނާގެ މައްޗަށް މަރުގެ ހުކުމް އިއްވާފައިވަނީ މިދިޔަ އޮކްޓޫބަރު މަހުގެ ތެރޭގައި ސައުދީގެ ސުޕްރީމް ކޯޓުންނެވެ.\nސައުދީގެ އެމްބަސީގެ އިތުރުން، އިރާނުގެ މުޒާހަރާގެ ބައިވެރިން ވަނީ ސައުދީއަށް ނިސްބަތްވާ އިތުރު ޑިޕްލޮމެޓިކް މިޝަނެއްގައި ވެސް ރޯކޮށްލާފަ އެވެ.\nނިމްރު މަރާލުމާއި ގުޅިގެން އިރާޤާއި، ލުބުނާން އަދި ބަހުރައިންގައި ވެސް މުޒާހަރާކޮށްފައިވެއެވެ. މިގައުމުތަކަކީ ޝީއީންގެ ބޮޑު އަގުލަބިއްޔަތެއް އޮންނަ ގައުމުތަކެކެވެ. މީގެ އިތުރުން ޔަމަނާއި ޕާކިސްތާން ގައި ވެސް ޝީއީން މުޒާހަރާކޮށްފައިވެއެވެ.


Mashvaraa thakahfahu EU in covid-19 package ge ehbasvumakah\nދިގު މަޝްވަރާތަކަށްފަހު އީޔޫން ކޮވިޑު ޕެކެޖުގެ އެއްބަސްވުމަކަށް\nކޮވިޑް-19 އިގެ އިގުތިސޯދީ ހީނަރުކަމުން އަރައިގަތުމަށް، ލޯނާއި ހިލޭ އެހީގެ ގޮތުގައި 859 ބިލިއަން ޑޮލަރުގެ ރިކަވަރީ ޕެކޭޖަކަށް ވަނީ އެއްބަސްވެފައި. -- ފޮޓޯ: އީޕީއޭ\nބްރަސަލްސް (ޖުލައި 21) - ހަތަރު ދުވަހަށް ދިގު ދެމިންގެންދިއަ މަޝްވަރާތަކަށްފަހު، ޔޫރަޕިއަން ޔޫނިއަން (އީޔޫ)ގެ ގައުމުތަކުގެ ލީޑަރުންގެ މެދުގައި ކޮވިޑް-19 އިގެ ރިކަވަރީ ޕެކޭޖާމެދު އެންމެ ފަހުން އެއްބަސްވުމަކަށް އާދެވިއްޖެ އެވެ.\nއެގޮތުން، އީޔޫގެ 27 މެމްބަރު ގައުމުތަކުން ކޮވިޑް-19 އިގެ އިގުތިސޯދީ ހީނަރުކަމުން އަރައިގަތުމަށް، ލޯނާއި ހިލޭ އެހީގެ ގޮތުގައި 859 ބިލިއަން ޑޮލަރުގެ ރިކަވަރީ ޕެކޭޖަކަށް ވަނީ އެއްބަސްވެފަ އެވެ.\nމަޝްވަރާތައް ދިގުލައިގެން ގޮސްފައިވަނީ، ކޮވިޑް-19 އިގެ ސަބަބުން އިގުތިސޯދީ ހާލަތު އެންމެ ގޯސްވެފައިވާ ގައުމުތަކާއި، ދަރަންޏާ ގުޅިގެން ކަންބޮޑުވުންތައް ފާޅުކުރި ގައުމުތަކުގެ މެދުގައި އުފެދުނު ހިޔާލުތަފާތުވުންތަކުގެ ސަބަބުންނެވެ.\nމި ތާރީހީ އެއްބަސްވުމުގެ ދަށުން، ކޮވިޑް-19 އިގެ ސަބަބުން އިގުތިސޯދީ ހާލަތު އެންމެ ގޯސްވެފައިވާ ގައުމުތަކަށް ގްރާންޓުގެ ގޮތުގައި 390 ބިލިއަން ޔޫރޯ ކަނޑައަޅާފައިވާއިރު، 360 ބިލިއަން ޔޫރޯ ކަނޑައަޅާފައިވަނީ ކުޑަ އިންޓަރެސްޓު ރޭޓެއްގައި މެމްބަރު ގައުމުތަކަށް ލޯނު ދޫކުރުމަށެވެ.\nގްރާންޓުގެ އެންމެ ބޮޑު ބައެއް ދޫކުރާނީ ސްޕެއިންގެ އިތުރުން އިޓަލީއަށް ކަމަށް ބެލެވެ އެވެ.


Roadha mas feshen hafthaaeh, baeh thakethi libun dhathi, aguthah...\nރޯދަ މަސް ފެށެން ހަފްތާއެއް، ބައެއް ތަކެތި ބާޒާރުން ލިބުން ދަތި\nކާށި ލިބުން ދަތިވުމުން ކާށީގެ އަގު ވަނީ އުފުލިފައި\nކަރާގެ އަގުތައްވެސް އުފުލޭނެކަމަށް ވިޔަފާރިވެރިން ލަފާކުރޭ\nބާޒާރުގައ ވަޅޯމަސް ކިލޯއެއް އުޅެނީ 100 ރުފިޔާއަށް\nކ. މާލެ 20 މެއި 2017 | ހޮނިހިރު 18:35 3,681\nލޯކަލް މާރުކޭޓު - މުހައްމަދު ޝަރުހާން\nމިއަންނަ ހޮނިހިރު ދުވަހަކީ ބަރަކާތްތެރި ރަމަޟާން މަހުގެ ފުރަތަމަ ދުވަސްކަމަށް ބެލެވޭއިރު، ބައެއް ތަކެތި ބާޒާރުން ލިބުން މިހާރު ދަތިކަމަށް ވިޔަފާރިވެރިން ބުނެފިއެވެ.\nރަމަޟާން މަހަށް އެއް ހަފްތާވެފައިވާއިރު، ބާޒާރުގައި ހޮނިހިރު ދުވަހު އެންމެ ދަތި އެއްޗަކަށް ފެނުނީ ކާއްޓެވެ. އާންމުކޮށް ކާށީގެ އަގު5ރުފިޔާ އާއި6ރުފިޔާއާއި ދެމެދުގެ އަގެއްގައި އުޅޭއިރު ބާޒާރުގައި ހޮނިހިރު ދުވަހު ކާށި ހުރީ 12 ރުފިޔާއާއި 18 ރުފިޔާއަށެވެ. ކާށި ލިބުމުގައި ދަތިތައް ހުރިކަމަށްވެސް ވިޔަފާރި ވެރިން ބުންޏެވެ. އެހެން ނަމަވެސް ރޯދަމަސް ފެށެން ވާއިރަށް ތަކެތި ލިބުން މިއަށްވުރެ ރަނގަޅު ވާނެ ކަމަށް ބުނެއެވެ.\nބާޒާރުގައި ގްރީން ކެބެޖް އުޅެނީ ކިލޯއެއް 60 އަށް އަދި ކެރެޓް ކިލޯއެއް 25 އަށެވެ.\nލޯކަލް މާރުކޭޓުގެ އަގުތަކަށް ބަލާއިރު، ދިވެހިން ފަނިގިރަން އާންމުކޮށް ބޭނުންކުރާ އަނބު އުޅެނީ ކިލޯއެއް 50 ރުފިޔާއާއި 60 ރުފިޔާއާއި ދެމެދުގެ އަގެއްގައެވެ. މެންޑްރިން ކިލޯއެއް 60 ރުފިޔާއަށް، މެލަން އަދި ކަރާ އުޅެނީ 50 އާއި 60 ރުފިޔާއާއި ދެމެދުގެ އަގެއްގައެވެ. ކަރާގެ އަގު އުޅެނީ ކިލޯއެއް 20 ރުފިޔާއަށެވެ. އެހެން ނަމަވެސް ކަރާގެ އަގު ރޯދަމަސް ފެށިގެންދާއިރު އުފުލޭނެކަމަށް ލަފާކުރެވޭކަމަށް ވިޔަފާރިވެރިން ބުނެ އެވެ.\nމާރުކޭޓުގައި ލުނބޯ ކިލޯއެއްގެ އަގު 40 ރުފިޔާއަށް ބޮޑުވިއިރު މިރުސް ކިލޯއެއް އުޅެނީ 300 ރުފިޔާއަށެވެ.\nދެންކެޔޮ ވަކެއް ހަތަރު ރުފިޔާ އަށާއި ފަސް ރުފިޔާއަށް ވިއްކާއިރު އަލަނާސިއެއް އުޅެނީ 50 ރުފިޔާއަށެވެ. ބޭރު ފެޝަންފުރުޓް ގެ އަގު އުޅެނީ ކިލޯއެއް 120 ރުފިޔާއަށެވެ.\nދިވެހިން ސަޓަނި ހަދަން ބޭނުންކުރާ ފަތުގެ ބާވަތްތަކުން ކޮޕީފަތް އުޅެނީ 10 ރުފިއާއަށް3ފަތެވެ. ޗިޗަންޑާ ކިލޯއެއް އުޅެނީ 25 ރުފިޔާއަށެވެ.\nވަޅޯމަސް މާރުކޭޓުގައި ވަޅޯމަސް އުޅެނީ ކިލޯއެއް 100 ރުފިޔާއަށެވެ. މަސް ކުނޑި ޕެކެޓެއް އުޅެނީ 80 ރުފިޔާއަށެވެ. ހިކިމަސް ކިލޯއެއްގެ އަގު އުޅެނީ 85 ރުފިޔާއާއި 90 ރުފިޔާއާއި ދެމެދުގެ އަގަކަށެވެ. އެހެން ނަމަވެސް ރަމަޟާން މަހުގެ ތެރޭގައި އަގުތައް ބޮޑުވާނެކަމަށް ވިޔަފާރިވެރިން ބުނެއެވެ.\nއާއްމުކޮށް ރޯދަ މަހު އެންމެ އަގު ބޮޑުވާ ތަކެތީގެ ތެރޭގައި އަލުވި، ފިޔާ އަދި ބިސް ހިމެނެއެވެ. ފިޔާ ބަސްތާއެއް 180 ރުފިޔާއަށް ވިއްކާއިރު ބިސްކޭހެއް ބާޒާރު މަތިން ވިއްކަނީ 270 ރުފިޔާއަށެވެ.